title: অন্তহীন যাত্রা (চলচ্চিত্র)

text: অন্তহীন যাত্রা হল ২০০৪ সালে মুক্তি লাভ করা একটি অসমীয়া চলচ্চিত্র। গার্গী এণ্টারটেইনমেণ্ট কো. (প্রাইভেট) লিমিটেডের বেনারে প্রাঞ্জল ভরালী ও ছবি ভরালীর প্রযোজনা করা ড মামণি রয়ছম গোস্বামীর একটি গল্পর ভিত্তিত নির্মিত চলচ্চিত্রটি পরিচালনা করেন মুন্না আহমেদে। চিত্রনাট্য দুলাল রয়র ও সঙ্গীত ডা হিতেশ বরুয়ার। চলচ্চিত্রটি কলকাতা আন্তঃরাষ্ট্রীয় চলচ্চিত্র উৎসবে প্রদর্শিত হয়েছিল।


title: অদম্য (চলচ্চিত্র)

text:
অদম্য () হল ২০১৪ সালের ১২ ডিসেম্বরে মুক্তি লাভ করা একটি অসমীয়া চলচ্চিত্র। বি বি এণ্টারটেইনমেণ্ট প্রাইভেট লিমিটেডের বেনারে বসন্ত কুমার বরুয়া ও ববী শর্মা বরুয়ার প্রযোজনা করা এই চলচ্চিত্রটির পরিচালনা ও কাহিনী ববী শর্মা বরুয়ার। স্ক্রীশ্ব্‌স রোগ ও সমাজে এর প্রভাবক বিষয়বস্তু হিসাবে নিয়ে নির্মিত চলচ্চিত্রটির মুখ্য চরিত্রে অভিনয় করেন প্রণামী বরাই। চলচ্চিত্রটি ২০১৪ সালের ঢাকা আন্তঃরাষ্ট্রীয় চলচ্চিত্র উৎসবে Spritual film শাখায় শ্রেষ্ঠ চলচ্চিত্রের সম্মান লাভ করেন।
অদম্যর সঙ্গীত পরিচালক পংকজ শর্মা। ছবিটির গানের রচয়িতা ববী শর্মা বরুয়া। গানগুলিতে কণ্ঠদান করেছেন প্রজ্ঞান বরুয়া, নন্দিতা শর্মা ও সুলক্ষণা বরুয়াই। গানের সুর জিত কাশ্যপের।


title: মৎস্য ও প্রাণিসম্পদ মন্ত্রণালয়

text: মৎস ও প্রাণিসম্পদ মন্ত্রণালয় গণপ্রজাতন্ত্রী বাংলাদেশ সরকারের একটি স্বতন্ত্র মন্ত্রনালয়। এ মন্ত্রণালয় বাংলাদেশের মৎস সম্পদ ও প্রাণী সম্পদ নিয়ে কাজ করে। দেশীয় অর্থনীতিতে এ মন্ত্রণালয় গুরুত্বপূর্ণ ভুমিকা রাখে।


title: মৎস্য ও প্রাণিসম্পদ মন্ত্রণালয়

text: স্বাধীনতা উত্তর বাংলাদেশে বন, মৎস্য ও পশুপালন নামে একটি বিভাগ ছিল কৃষি মন্ত্রণালয়ের। প্রাণিজ ও মৎস্য জাতীয় সম্পদের সম্প্রসারণের জন্য ১৯৭৮ সালে এটিকে কৃষি মন্ত্রণালয় থেকে আলাদা করে মৎস্য ও পশুপালন মন্ত্রণালয় নামে একটি নতুন মন্ত্রণালয় গঠন করা হয়। পরবর্তীতে ১৯৮৪ সালের জানুয়ারী মাসে এটি আবার মৎস্য ও পশুপালন বিভাগ নামে কৃষি মন্ত্রণালয়ের আওতাধীন একটি বিভাগে পরিণত হয়। পরে আলাদা মন্ত্রণালয়ের মাধ্যমে কার্যক্রম পরিচালনার প্রয়ােজন অনুভূত হওয়ায় ১৯৮৬ সালের ফেব্রুয়ারি মাসে মৎস্য ও পশুপালন মন্ত্রণালয় নামে এটি পুর্ণগঠন করা হয়। ১৯৮৯ সালে মৎস্য ও পশুপালন মন্ত্রণালয়ের নাম আংশিক সংশােধন করে মৎস্য ও পশুসম্পদ মন্ত্রণালয় নামকরণ করা হয়। পরবর্তীতে ২০০৯ সালে মৎস্য ও পশুসম্পদ মন্ত্রণালয়ের নাম পরিবর্তন করে মৎস্য ও প্রাণিসম্পদ মন্ত্রণালয় হিসেবে নামকরণ করা হয়।


title: টক্সিন

text:
"'টক্সিন"' ( ) হচ্ছে এক প্রকার বিষাক্ত পদার্থ যা উৎপন্ন হয় জীব বা জীবকোষের অভ্যন্তরে।
টক্সিকেন্ট কৃত্রিমভাবে জীবকোষের বাইরে প্রস্তুত করা যায়। এই কাজটি প্রথম করেন জৈব রসায়নবিদ লুডউইক ব্রেইজের।(১৮৪৯-১৯১৯)


title: টক্সিন

text: টক্সিন হতে পারে small molecule, পেপটাইড অথবা প্রোটিন। এগুলো রোগ তৈরী করতে, শরীরের টিস্যুকে ধ্বংস করে দিতে সক্ষম। জৈব macromolecule (ম্যাক্রোমলিকিউল: অপেক্ষাকৃত বড় অণু) যেমন এনজাইম অথবা cellular receptors এর উপর নানান ধরণের বিক্রিয়া ঘটাতে সক্ষম।টক্সিন toxicityর উপর নির্ভর করে নানান ধরনের হতে পারে, যেমন সচরাচর দেখা যায় এরকম ক্ষুদ্র টক্সিন (যেমন মৌমাছির হুলের দংশন) থেকে তাৎক্ষণিক মৃত্যু ঘটাতে সক্ষম (botulinum toxin (খাদ্যে বিষক্রিয়া এর মাধ্যমে হয়)) এই ধরনের টক্সিন ও দেখা যায়।


title: পানি সম্পদ মন্ত্রণালয় (বাংলাদেশ)

text: পানি সম্পদ মন্ত্রণালয় গণপ্রজাতন্ত্রী বাংলাদেশ সরকারের একটি স্বতন্ত্র ও স্বাধীন মন্ত্রণালয়। এ মন্ত্রণালয়ের কাজ হচ্ছে দেশের পানি সম্পদের সঠিক ব্যবহার নিশ্চিত করা। তিস্তা সেচ প্রকল্প এ মন্ত্রণালয়ের অন্যতম প্রকল্প।


title: গেদে রেলওয়ে স্টেশন

text: গেদে, ১৮৬২ সালে নির্মিত, ভারতের পশ্চিমবঙ্গ এর একটি সীমান্তবর্তী রেলওয়ে স্টেশন, যেটি নদীয়া জেলার কৃষ্ণগঞ্জের সিডি ব্লকে অবস্থিত। এটি হল একটি রেল ট্রানজিট পয়েন্ট এবং ভারত-বাংলাদেশ সীমান্তের একটি সীমান্তবর্তী চেকপয়েন্ট। এটি কলকাতা শহরতলি রেলওয়ের শিয়ালদহ-গেদে লাইনের অন্তিম স্টেশন।


title: গেদে রেলওয়ে স্টেশন

text: ১৮৭১ সালে ইস্টার্ন বেঙ্গল রেলওয়ের কলকাতা-গোয়ালন্দ ঘাট রেলপথ খোলা হলে গেদে স্টেশনটির গুরুত্ব বর্ধিত হয়। বর্তমানে মৈত্রী এক্সপ্রেস এই স্টেশনের উপর দিয়ে যায়। ১৯৪৭ সালে ভারত বিভাগের জন্য বঙ্গ প্রদেশের রেল যোগাযোগ ক্ষতিগ্রস্ত হয় যাকে বিভক্ত করা হয় ভারতীয় রাষ্ট্র, পশ্চিমবঙ্গ এবং পূর্ব বাংলার পাকিস্তানের প্রদেশের (পরে ১৯৫৬ সালে যার নাম পরিবর্তন করে পূর্ব পাকিস্তান হয়) মধ্যে। অবিভক্ত ভারতের ওপর ব্রিটিশ শাসনের সময় নিয়মিত রাতব্যাপী ট্রেন চলাচল করত কলকাতা, গোয়ালন্দ, ঢাকা ও নারায়ণগঞ্জের মধ্যে। ইস্ট বেঙ্গল মেল, ইস্ট বেঙ্গল এক্সপ্রেস এবং বরিশাল এক্সপ্রেস—এই তিনটি ট্রেন, ১৯৬৫ পর্যন্ত দুই দেশের মধ্যে নিজেদের পরিষেবা অব্যাহত রেখেছিল যতক্ষণ-না ভারত-পাকিস্তান সংঘাত চারিদিকে ছড়িয়ে সব যাত্রীবাহী ট্রেন লিঙ্ক এর অবসান ঘটায়| ১৯৭১ সালের বাংলাদেশের স্বাধীনতা যুদ্ধ ফল স্বরূপ হিসাবে পূর্ব পাকিস্তান স্বাধীন হয় জাতিরাষ্ট্র বাংলাদেশ হিসাবে। উপরে উল্লিখিত ট্রেন গুলোর মধ্যে প্রথম দুটো ট্রেন মৈত্রী এক্সপ্রেস এর মতন একই রুট বরাবর, গেদে এবং দর্শনা হয়ে চলাচল করত এবং বরিশাল এক্সপ্রেস, বনগাঁ ও যশোর এর মাধ্যমে চলাচল করত। বিরাল-রাধিকাপুর মালবাহী পণ্য যাতায়াতের আরেকটি শাখা ছিল। রানাঘাট - গেদে লাইনের বৈদ্যুতিকরণ ঘটে ১৯৯৯-২০০০ সাল নাগাদ। এর পর এই লাইনে লোকাল বৈদ্যুতিক ট্রেন চালানো শুরু হয়। ২০০২ সালের হিসাবে, গেদে-দর্শনা লাইন দিয়ে বাংলাদেশে ভারতীয় রেলওয়ের মাধ্যমে বিপুল পণ্য রপ্তানি ঘটে।


title: গেদে রেলওয়ে স্টেশন

text: সীমিত মালবাহী সেবা কয়েক বছরের জন্য বাংলাদেশ ও ভারতের মধ্যে চলাচল করে, কিন্তু যাত্রী পরিষেবা শুধুমাত্র ২০০৮ সালে পুনর্জাগরিত হয়, ২০০৭ সালের ফেব্রুয়ারি মাসে ভারতের প্রাক্তন রাষ্ট্রপতি এবং ভারতের তখনকার পররাষ্ট্রমন্ত্রী প্রণব মুখার্জির ঢাকা ভ্রমণের পর। ২০০৭ সালের জুলাই মাসের ৮ তারিখ প্রথম ট্রেন (মৈত্রী এক্সপ্রেস) ভারতীয় সরকারি কর্মকর্তাদের বহন করে, একটি পরীক্ষা চালানোর মাধ্যমে কোলকাতা থেকে ঢাকা পর্যন্ত চলে। ২০০৮ সালের ১৪ এপ্রিল, বাংলা পহেলা বৈশাখের দিন থেকে দ্বি-সাপ্তাহিক এই ট্রেন সাভিস চালু করা হয়। মৈত্রী এক্সপ্রেসের যাত্রীদের ভিসার জন্য আবেদন করার ক্ষেত্রে এটি "রেল-গেদে দ্বারা" (ভারতীয় ভিসার জন্য) বা "রেল-দর্শনা দ্বারা" (বাংলাদেশী ভিসার জন্য) হিসাবে এন্ট্রি পোর্ট উল্লেখ করার জন্য অপরিহার্য।


title: হলুদ বিহার

text: হলুদ বিহার নওগাঁ জেলার বদলগাছী উপজেলায় অবস্থিত বাংলাদেশের অন্যতম একটি প্রত্নতাত্ত্বিক স্থান। এটি উপজেলার বিলাসবাড়ি ইউনিয়নের হলুদ বিহার গ্রামে অবস্থিত। হলুদ বিহার গ্রামে মূলতঃ চারটি ঢিবি থাকলেও বর্তমানে কেবল ১০০ ফুট ব্যাসের একটি মাত্র ডিবি রয়েছে।


title: হলুদ বিহার

text: হলুদ বিহার গ্রামটী স্থানীয়ভাবে দ্বীপগঞ্জ নামেও পরিচিত। ঢিবিগুলোও বিক্ষিপ্তভাবে ছড়ানো বেশ কিছু স্থাপনার ধ্বংসবাশেষ দেখে ধারণা করা হয়ে থাকে, এই স্থানটিতে পূর্বে বৌদ্ধদের বসতি ছিল।


title: হলুদ বিহার

text: বিভিন্ন সময় হলুদ বিহারে বেশ কয়েকজন প্রত্নতাত্ত্ববিদ ও সংস্থা ভ্রমণ করে এলাকাটি সম্পর্কে বেশ কিছু তথ্য দেন। ১৯৩০ বা ১৯৩১ সালে ভারতীয় প্রত্নতত্ববিদ জি.সি দত্ত ভারতের প্রত্নতত্ত্ব জরিপ বিভাগের অধীনে এলাকাটি পরিদর্শন করেন। তিনি তার রিপোর্টে উল্লেখ করেন, পুরো অঞ্চলটি পূর্ব থেকে পশ্চিমে ৬৪.৫ মিটার ও উত্তর থেকে দক্ষিণে ৪০.৫ মিটার এবং সংলগ্ন ভূমি হতে অঞ্চলটির উচ্চতা প্রায় ১০.৫ মিটার। এসময় গ্রামের একটি স্থান থেকে প্রায় ১ মিটার উঁচু একটি গণেশের ব্রোঞ্জ মূর্তি আবিষ্কৃত হয়। ধারণা করা হয়ে থাকে, মূর্তিটি ৮-৯ শতকের দিকে তৈরি।


title: হলুদ বিহার

text: প্রত্নতত্ত্ববিদ কাজী মোহাম্মদ মেছের তাঁর "রাজশাহীর ইতিহাস" নামীয় গ্রন্থে উল্লেখ করেছেন যে, হলুদ বিহার ডিবি থেকে ১৯৬৩ খ্রিস্টাব্দে কালো পাথরের তৈরী একটি বুদ্ধ মূর্তি, কয়েকটি পোড়ামাটির চিত্রফলক এবং কিছু প্রাচীন মুদ্রা আবিষ্কৃত হয়েছিল। বাংলাদেশ প্রতিষ্ঠার পর বাংলাদেশ প্রত্নতত্ত্ব অধিদপ্তর এই এলাকাটিতে অনুসন্ধানের জন্য ১৯৭৪ খ্রিস্টাব্দে প্রাক্তন সুপারিন্টেন্ডেন্ট হারুন-অর-রশীদকে প্রেরণ করেছিল। তিনিও তার প্রতিবেদনে এ অঞ্চলে প্রাচীন সভ্যতার বিভিন্ন ধ্বংসাবশেষ, পোড়ামাটির ফলক ও পাথরের ভাস্কর্য দেখতে পান বলে উল্লেখ করেন।


title: হলুদ বিহার

text: এরপর ১৯৭৬ সালে বাংলাদেশ প্রত্নতত্ত্ব অধিদপ্তর স্থানটিকে প্রত্নতাত্ত্বিক স্থান হিসেবে নথিভুক্ত করে এবং ১৯৮৪ ও ১৯৯৩ খ্রিস্টাব্দে দুটি খননকার্য পরিচালনা করে।


title: ইবরাহীম তশ্না

text: শাহ মোহাম্মদ ইবরাহীম আলী তশ্না (১৮৭২-১৯৩৩) ছিলেন বহুমুখী প্রতিভাবান একজন মুসলিম চিন্তাবিদ, সমাজ-সংস্কারক, ব্রিটিশবিরোধী আন্দোলনের অগ্রসৈনিক, খিলাফত আন্দোলনের কেন্দ্রীয় নেতা এবং বহু বাঙলা-উর্দু-ফারসি সঙ্গীতের রচয়িতা। তিনি ‘তশ্না’ (পিপাসী) উপাধিতে ব্যাপক পরিচিত হন। তার ‘অগ্নিকুণ্ড’ সঙ্গীতগ্রন্থ বাংলা মরমি-সাহিত্যের এক অমূল্য সম্পদ।


title: ইবরাহীম তশ্না

text:
নাম শাহ মোহাম্মদ ইবরাহীম আলী, ‘তশ্না’ উপাধিতে ব্যাপক পরিচিত, তাঁর বংশ-পরিচয় ‘ফারুকী’ নামে । ১২৮৯ হিজরি মোতাবেক ১৮৭২ খ্রিস্টাব্দে সিলেটের কানাইঘাট উপজেলার বাটইআইল গ্রামের ঐতিহ্যবাহী এক মুসলিম পরিবারে তাঁর জন্ম । «সিলেটের একশত একজন, গ্রুপ ক্যাপ্টেন (অব) ফজলুর রহমান» পিতা কাদরিয়া তরিকার প্রখ্যাত পীর মাওলানা শাহ্ আবদুর রহমান কাদরী এবং বড় ভাই ‘বাংলার তোতা’-খ্যাত মাওলানা ইসমাঈল আলম ছিলেন বাঙলাভাষী উর্দু কবিদের মধ্যে অন্যতম । «তশ্না সংকলন, সরওয়ার ফারুকী»
ইবরাহীম তশ্না-র পূর্বপুরুষ শাহ তকিউদ্দীন (রাহঃ) ছিলেন সিলেট-বিজয়ী কিংবদন্তি হযরত শাহজালাল (রাহঃ)-এর অন্যতম সফর-সঙ্গী এবং পবিত্র মক্কানগরী হতে আগত কোরাইশ বংশোদ্ভূত, তকিউদ্দীনের মাজার দক্ষিণ সুরমা উপজেলার জালালপুরের শেখপাড়ায় অবস্থিত ।


title: ইবরাহীম তশ্না

text: তশ্না-র চলন-বলনের চমৎকার বর্ণনা লিখেছেন ঐতিহাসিক আবদুল জলীল বিসমিল তাঁর সিলহেট মে উর্দু গ্রন্থে- “তশ্না সাহেব মধ্যম গড়ন ও শ্যামলা বর্ণের ছিলেন । চেহারায় ছিল উজ্জ্বল বসন্তের দাগ । চক্ষের পুতলি ছিল গাঢ় কালো এবং মাথায় বাবরি চুল রাখতেন । আওয়াজ ছিল ভারি, কথা বলতেন নরম তবিয়তে । ঘন-কালো দাড়িতে খুবই সুন্দর দেখাত । তুর্কি টুপি পরিধান করতেন, পাগড়ি মাথায় জলসায় যেতেন এবং বক্তব্যের সময় প্রায়ই পাগড়ি খুলে রাখতেন । লম্বা কুরতা, শেরওয়ানি, আরবি-কোট ও পায়জামা পরতেন । লাঠি হাতে থাকত, চশমা ব্যবহার করতেন । স্বাভাবিক খানা নিজে খেতেন এবং অন্যকে খাওয়াতেন । কখনও নিজ হাতে রান্না করে মেহমানদারি করতেন । হাদিয়া-তোহফা পেয়ে কখনও বণ্টন করতেন আবার কখনও কেতাব ছাপানোর কাজে ব্যবহার করতেন । চা পানে ছিলেন খুবই অভ্যস্ত ।”


title: ইবরাহীম তশ্না

text: প্রাথমিক শিক্ষা পিতার একান্ত তত্ত্বাবধানে, তারপর তদানীন্তন আসাম প্রদেশের খ্যাতনামা ইসলামি শিক্ষা প্রতিষ্ঠান ফুলবাড়ি আজিরিয়া মাদ্রাসায় ভর্তি হন ইবরাহীম তশ্না । «উদাসী তশনা, মাওলানা ওলিউর রহমান, প্রকাশ: ১৯৯২, সিলেট» সেখানে আলেম এবং সুফিপণ্ডিত মাওলানা আব্দুল ওহাব চৌধুরী-র সাহচর্যে ইসলামি শিক্ষার পাঠ শুরু করেন । প্রখর মেধাবী তশ্না এখানে আরবি, ফারসি শিক্ষা লাভে মাদ্রাসার ছাত্র-শিক্ষকদের মাঝে বেশ সুনাম অর্জন করেন । ফুলবাড়ি মাদ্রাসায় শিক্ষা সমাপ্তির পর ১৮৮৯ খ্রিস্টাব্দে চলে যান ভারতীয় মুসলমানদের শ্রেষ্ঠ দ্বীনি শিক্ষা-প্রতিষ্ঠান বিশ্বখ্যাত ইসলামি বিশ্ববিদ্যালয় দারুল উলুম দেওবন্দ-এ । সেখানে তিনি হাদিস-শাস্ত্রে ১ম স্থান অধিকার করেন । দারুল উলুম দেওবন্দ মাদ্রাসায় শিক্ষা সমাপ্তির পরও তশ্না-র জ্ঞানপিপাসা মেটেনি, তিনি চলে যান দিল্লি । দেওবন্দ ও দিল্লির একাধিক শিক্ষা প্রতিষ্ঠানে একটানা নয় বছর অধ্যয়ন করে ইলমে-হাদিস, উর্দু এবং ফারসি ভাষায় গভীর পাণ্ডিত্য অর্জন করেন । «উদাসী তশনা, মাওলানা ওলিউর রহমান», «সিলেটের একশত এককজন, গ্রুপ ক্যাপ্টেন ফজলুর রহমান», «সিলহেট মে উর্দু, আবদুল জলিল বিসলিম»


title: ইবরাহীম তশ্না

text:
নয় বছর জ্ঞান-সাধনার পর ১৮৮৯ খ্রিস্টাব্দে তশ্না দেশে ফিরেন । মুসলমানদের পশ্চাৎপদতা তাঁর মনে প্রচণ্ড প্রতিক্রিয়া তৈরি করে । «তশনা কাব্যে ইসলামী চেতনা, আবদুল মুকিত চৌধুরী, সিনিয়র এডিটর: দ্য নিউ নেশন» নয় বছরের অর্জিত জ্ঞান তিনি মানুষের মাঝে ছড়িয়ে দিতে উদ্যোগী হন । এ উদ্দেশ্যে একদিন পার্শ্ববর্তী সাত গ্রামের জনসাধারণকে নিয়ে স্থানীয় উমরগঞ্জ বাজারে এক আলোচনা সভার আয়োজন করেন । সভায় শিক্ষার প্রয়োজনীয়তার ওপর বক্তব্য দিয়ে শেষ পর্যায়ে হঠাৎ বলেন, ‘আমি দীর্ঘ নয় বছর বিদেশে থেকে আপনাদের জন্য সামান্য খেজুর নিয়ে এসেছি । আমার ইচ্ছা আজকের সভায় খেজুরগুলো বণ্টন করে দিই ।’ জনতার অনেকেই খেজুরের আশায় এদিকওদিক তাকালো ! তিনি তখন বললেন, ‘এ খেজুর ইলমে দ্বীনের খেজুর । আজ আমি এ মাটিতে ইলমে দ্বীনের একটি বীজ রোপণ করতে চাই, ইলমে দ্বীনের এ বীজের বদৌলতে ইসলামের আলো চিরদিন জ্বলতে থাকবে ।’ এ কথা বলে উপস্থিত জনতার মতামত জানতে চান । উপস্থিতি তাঁর কথায় সম্মতি প্রদান করলে ১৩১৭হিজরি; ১৮৯৮খ্রিস্টাব্দে প্রতিষ্ঠিত হয় বৃহত্তর জৈন্তা অঞ্চলের দ্বিতীয় প্রাচীন ইসলামীক প্রতিষ্ঠান ‘মাদ্রাসায়ে ইমদাদুল উলুম- উমরগঞ্জ’।
তখনকার সময়ে জৈন্তা-অঞ্চলে সঠিকভাবে কোরআনের সঠিক শিক্ষাপদ্ধতি তথা তাজবিদের কোন উল্লেখযোগ্য প্রতিষ্ঠান ছিল না । তাঁর প্রতিষ্ঠানের হাত ধরে জৈন্তা অঞ্চলে তাজবিদের মাধ্যমে কোরআন শিক্ষার প্রচলন হয় । «জালালাবাদের ইতিকথা, দেওয়ান নুরুল আনোয়ার চৌধুরী, প্রকাশ: বাংলা একাডেমী, ঢাকা» সে সময়ের লোকমুখে প্রচলিত একটি ইসলামি গান থেকে এর পরিচয় পাওয়া যায়;
‘বাটইআইলের মাদ্রাসাতে উড়িল দীনের নিশান
মিসরী এলহান ও লেজহায় শিখাইন কোরআন ।” «সিলেটের মাটি ও মানুষ, গ্রুপ ক্যাপ্টেন ফজলুর রহমান»
উমরগঞ্জ ইমদাদুল উলুম মাদ্রাসা বৃহত্তর জৈন্তিয়া অঞ্চলে ইলমে দীনের প্রচার ও প্রসারে পথিকৃৎের ভূমিকা পালন করেছে । «উদাসী তশনা, মাওলানা ওলিউর রহমান», «স্মৃতির পাতায় জালালাবাদ, শহীদ চৌধুরী» এ মাদ্রাসা স্থানীয় পরিসরে অনেক সংস্কার আন্দোলনের সূচনা করেছে । তশ্নার ঐকান্তিক প্রচেষ্টায় সেসময়ে ইমদাদুল উলুম উমরগঞ্জ মাদ্রাসা সিলেট অঞ্চলের এক সু-প্রতিষ্ঠিত শিক্ষাকেন্দ্র হিসাবে পরিগণিত হয়েছিল । «মরমি কবি ইবরাহীম আলী তশনা ও অগ্নিকুণ্ড গানের সংকলন, সরওয়ার ফারুকী»


title: ইবরাহীম তশ্না

text: ইবরাহীম তশ্না মাদ্রাসা প্রতিষ্ঠার পর কিছুদিন নিজেই শিক্ষকতা করেন । কিন্তু তাঁর জ্ঞান অর্জনের তৃষ্ণা তখনো মেটেনি । কয়েকজন ছাত্রসহ ১৯০৩ খ্রিস্টাব্দে তিনি আবার দিল্লীর উদ্দেশ্যে রওয়ানা হন । দিল্লী ছাতারি স্টেট-এ ওস্তাদ শায়খুল হাদিস মাওলানা নাজির হুছাইন মদনী (রাহঃ)-র খেদমতে আরও দু’বছর থেকে হাদিস-শাস্ত্রে উচ্চতর সনদপ্রাপ্ত হন । ওস্তাদ জ্ঞানের তীব্র পিপাসা দেখেই তাঁকে ‘তশ্না’ অর্থাৎ ‘পিপাসু’ উপাধি প্রদান করেন । তখন থেকে শাহ মোহাম্মদ ইবরাহীম আলী ‘ইবরাহীম তশ্না’ নামে অধিক পরিচিত হন । প্রাতিষ্ঠানিক-শিক্ষা সমাপ্তি পর তশ্না কিছুদিন হাকিমুল উম্মত হজরত মাওলানা আশরফ আলী থানবী (রাহঃ)-এর খেদমতে থেকে তাঁর মুরিদ হন এবং ১৯০৫ খ্রিস্টাব্দে দেশে ফিরে মারিফাতের কঠোর সাধনায় আত্মনিয়োগ করেন ।


title: ইবরাহীম তশ্না

text: তশ্না ১৯০৬ খ্রিস্টাব্দে তৎকালীন আসাম অঞ্চলের প্রথম ইসলামি জলসার আয়োজন করেন ‘ইমদাদুল উলুম, উমরগঞ্জ’ মাদ্রাসা ময়দান-এ । জলসার মাহফিল আয়োজন ছিল তশ্না-র এক বিরল ও ঐতিহাসিক সংস্কার আন্দোলন । «জালালাবাদের শত মনীষা, দৈনিক সিলেটের ডাক, ১৮ই ফাল্গুন ১৪০০ বাংলা, রাগিব হোসেন চৌধুরী» « সুফি সাধক ইবরাহীম তশনা, দৈনিক সিলেটের ডাক, সৈয়দ মোস্তফা কামাল» এ জলসার প্রভাব ছিল ব্যাপক । সেসময় বৃহত্তর সিলেট ও আসাম অঞ্চলে ইসলামি জলসার কোন প্রচলন ছিল না, বিভিন্ন স্থানে পুঁথিভিত্তিক মাহফিল এবং বিভিন্ন মসজিদ ও খানকাহ্ কেন্দ্রিক ওয়াজ মাহফিলের আয়োজন হতো ।


title: ইবরাহীম তশ্না

text:
খ্রিস্টান মিশনারিজদের বিরুদ্ধে জেহাদ ঘোষণাকারী মুনশি মেহেরউল্লাহ আঠারো শতকের শেষদিকে তাঁর রচিত ‘রদ্দে খ্রীষ্টিয়ান ও দলিলোল এস্লাম’ গ্রন্থে ইসলামি সভা-সমিতির অণুপস্থিতির কথা অত্যন্ত আবেগভরে উল্লেখ করেছেন, “ইসাঈ পাদৃগণ সর্বশ্রেষ্ঠ নবী হযরত রসুল আলায়হেস্ সালামের ও পবিত্র কোরাণ মুজিদের প্রতি যে সকল অযথা আক্রমণ ও দোষারোপ করিয়াছেন, হিন্দুস্থানী মস্লেম ওলামা মণ্ডলী তাহার সহস্র সহস্র প্রতিবাদ পুস্তক, ঊর্দু ও পার্সী ভাষায় লিখিয়া, আক্রমণকারীদিগের বিষদন্ত ভগ্ন করিয়া দিয়াছেন । আমাদের বঙ্গদেশে কোনও প্রকার মুসলমান ধর্মত্তেজিকা সভা-সমিতি নাই । ধর্মের সম্যক আলোচনা নাই উপযুক্ত প্রচারকও নাই । যদিও মাদ্রাসা পাস করা মৌলভী সাহেবগণ দেশে দেশে ভ্রমণ করিয়া ও মুরিদ করিয়া ফেরেন, কিন্তু তাঁহাদের সেই চিরন্তন বাঁধা গৎ প্রচার ও ‘তেলে মাথায় তেল দেওয়া’ ভিন্ন বিপক্ষের আক্রমণ রোধ করিবার ক্ষমতা নাই ।” গ্রন্থের টীকায় লেখক উল্লেখ করেছেন, ‘বরিশাল, রাজশাহী, রংপুর এবং টাঙ্গাইল ইত্যাদি কয়েক স্থলে যদিও কয়েকটি ক্ষুদ্র ক্ষুদ্র সভা আছে, কিন্তু সেই সমস্ত সভার প্রতি সাধারণের তাদৃশ সহানুভূতি নাই ।’ «মেহেরুল্লাহ রচনাবলী, নাসির হেলাল সম্পাদিত» জনসাধারণের সচেতনতার প্রয়োজনীয়তা অণুভব করে মুনশি মেহেরউল্লাহ ১৮৯৭-৯৮ খ্রিস্টাব্দের দিকে ব্যাপক ভিত্তিক ওয়াজ মাহফিলের আয়োজন করেন ।
সমসময়ে ইবরাহীম তশ্না সিলেট অঞ্চলে কোরআন-হাদিস আমজনতার মধ্যে প্রচারের উদ্দেশে ১৯০৬ খ্রিস্টাব্দ মোতাবেক ১৩২৪ হিজরি সনে ইসলামি জলসার প্রবর্তনের মাধ্যমে ঐতিহাসিক ভূমিকা পালন করেন । এ আন্দোলনের ফলে সাধারণ মানুষের মধ্যে ইসলামি জ্ঞানের প্রচার-প্রসার হয় এবং এ আন্দোলন পরবর্তীকালে জৈন্তা অঞ্চলের সাধারণ জনতাকে ব্রিটিশবিরোধী আন্দোলনে উদ্বুদ্ধ হতে অনন্য ভূমিকা পালন করে । ভিন্নধর্মী এ আয়োজনের খবর অতি দ্রুত সিলেট ও আসাম অঞ্চলে ছড়িয়ে পড়ে এবং বিভিন্ন স্থানে এ ধরনের ওয়াজ মাহফিল বা ইসলামি জলসার আয়োজন হতে থাকে । বিশেষ করে তখনকার সময়ে উমরগঞ্জ ইমদাদুল উলুম মাদ্রাসার জলসার প্রতি সিলেটের মানুষের হৃদয়ের টান ছিল উচ্ছ্বসিত । জলসায় উপস্থিতি ছিল ব্যাপক, লোকমুখে প্রচলিত একটি গানে আমরা এর একটি পরিসংখ্যান পাই;
পঁচিশ-ত্রিশ হাজার লোক হয় এই মহফিলের মাঝে
ইসলামের ডঙ্কা বাজে- হায় হায়
রঙ্গে ঢঙ্গের ওয়াজ করে কত রঙ্গের উলামায় ॥ «মরমি কবি ইবরাহীম আলী তশনা ও অগ্নিকুণ্ড গানের সংকলন, সরওয়ার ফারুকী»
তশ্না যখন মাহফিলে বক্তব্য দিতেন তখন লোকেরা তন্ময় হয়ে তাঁর কথা শুনত, বক্তব্যের সময় আবেগপ্রবণ হয়ে পড়তেন, উৎসাহ উদ্দীপনার সাথে বক্তব্য দিতেন এবং কোরআন হাদিস থেকে প্রাসঙ্গিক দলিল নিখুঁতভাবে পেশ করতেন, জলসায় স্বরচিত কবিতার মাধ্যমে জনগণকে ব্রিটিশ বিরোধী জেহাদের দিকে আহ্বান করতেন । «সিলহেট মে উর্দু, আবদুল জলিল বিসমিল, করাচী, পাকিস্তান»


title: ইবরাহীম তশ্না

text:
ব্রিটিশবিরোধী স্বাধীনতা সংগ্রামের এক উল্লেখযোগ্য অধ্যায় ‘খেলাফত আন্দোলন’ । এই আন্দোলনের নেতৃত্বে ছিলেন মাওলানা শওকত আলী, মাওলানা মুহাম্মদ আলী, মাওলানা মাহমুদুল হাসান, মাওলানা আকরাম খাঁ প্রমুখ সর্বভারতীয় নেতৃবৃন্দ । এ সময় খেলাফত আন্দোলনের নেতা মাওলানা মুহাম্মদ আলী এবং শায়খুল হিন্দ মাওলানা মাহমুদুল হাসান (রাহঃ)-এর নির্দেশে ইবরাহীম তশ্না সিলেট ও আসামের ময়দানে ঝাঁপিয়ে পড়েন । তাঁর জ্বালাময়ী বক্তৃতায় গ্রামেগঞ্জে অভূতপূর্ব জাগরণের সৃষ্টি হয় । এসময় তাঁর রচিত অনেক গান গ্রামেগঞ্জে মানুষের মুখে মুখে ছিল ।
ইবরাহীম তশ্না-র সাহস ও রাজনৈতিক দক্ষতার স্বীকৃতিস্বরূপ তাঁকে অল-ইন্ডিয়া খেলাফত আন্দোলনের কেন্দ্রীয় কমিটির অন্তর্ভুক্ত করা হলে তাঁর দিল্লি-কেন্দ্রিক রাজনৈতিক জীবনের সূত্রপাত হয় । তশ্না যখন গ্রামেগঞ্জে অভূতপূর্ব জাগরণ সৃষ্টিতে ভূমিকা রাখছেন, তখন ব্রিটিশ সরকার তাঁর ওপর তীক্ষ্ণ দৃষ্টি রাখে এবং গ্রেফতার করে । সিলেট কেন্দীয় কারাগারে বন্দিবস্থায় তাঁর ওপর অকথ্য নির্যাতন চালানো হলে তিনি সুস্পষ্ট জানিয়ে দেন- ‘বন্দী অবস্থায়ও আমরা স্বাধীনতার সংগ্রাম চালিয়ে যাচ্ছি । এটা কখনও মনে করবেন না যে আমরা এখানে বৃথা সময় নষ্ট করছি । আমরা কখনও খ্রিস্টান সরকারের ভয়ে স্বাধীনতার সংগ্রাম ত্যাগ করতে পারি না । রূহ জগৎে আমরা করুণাময় আল্লাহর কাছে ওয়াদা করেছি যে, আমরা দ্বীনের জন্য ও ন্যায় বিচারের জন্য সংগ্রাম করবই করব ।” দৈনিক সিলেটের ডাক-এর নির্বাহী সম্পাদক আবদুল হামিদ মানিক বলেন, ‘ইবরাহীম তশ্না (রাহঃ) যখন সিলেট কারাগারে বন্দি তখন নামাজের সময় নামায ও আজানের কোন ব্যবস্থা ছিল না । ইবরাহীম তশ্না ও ড. মর্তুজা চৌধুরী-র আন্দোলনের ফলেই তখনকার জেল কর্তৃপক্ষ পাঁচ ওয়াক্ত নামাজের সময় আজান ও নামাজের জন্য মসজিদের বন্দোবস্ত করতে বাধ্য হয় ।’ কারাগারে তাঁর সাথে ছিলেন মাওলানা আবদুল মুছব্বির, বিপ্লবী ও অনলবর্ষী বক্তা ফজলুল হক সেলবর্ষী, ড. মর্তুজা চৌধুরী, মাওলানা সাখাওয়াতুল আম্বিয়া প্রমুখ নেতৃবৃন্দ ।
ভারত উপমহাদেশের মুসলিম রাজনীতির কেন্দ্রবিন্দু দিল্লি জামে মসজিদে উর্দু ভাষায় তাঁর এক বক্তব্যে উপস্থিতিরা চমকে যান । তারা জানতে চায়, মাওলানা কোন এলাকার লোক । যখন জানলো তিনি বাংলার অধিবাসী, তখন ‘বাংলাদেশে এমন উর্দু বক্তা আছে?’- বলে বিস্ময় প্রকাশ করে । ‘কল্লোল’ পত্রিকার উদ্ধৃতি দিয়ে মাওলানা আবদুল আওয়াল লিখেন, খিলাফত আন্দোলনের লক্ষ্ণৌ সম্মেলনে সব নেতাই ব্রিটিশ পণ্য এবং ইংরেজি শিক্ষা বর্জনের পক্ষে জোরালো বক্তব্য রাখলেও দুরদর্শী তশ্না তখন বুঝতে পেরেছিলেন যে-হারে ইংরেজি শিক্ষা বর্জন শুরু হয়েছে তাতে ইংরেজী শিক্ষিতরাই লাভবান হবে । তাই তিনি লক্ষ্ণৌ সম্মেলনে ইংরেজি শিক্ষার পক্ষে যুক্তি দেখিয়ে বলেছিলেন, ‘আমরা আরবি, ফারসি, উর্দু এবং অন্যান্য ভাষায় শিক্ষা অর্জন করে থাকি । তদ্রূপ ইংরেজি একটি ভাষা মাত্র । ইংরেজদের সাথে আদর্শিক ভিন্নতা থাকতে পারে, তাই বলে ইংরেজি ভাষা শিক্ষা অপরাধ নয় । ইংরেজদের আচরণ অণুকরণ করাই অপরাধ ।’ এ বক্তব্যে তিনি দৃঢ় থাকায় সমকালীন অনেক আলেমের কাছে যদিও সমালোচিত হয়েছিলেন, তবু এতে তাঁর রাজনৈতিক দূরদর্শিতার পরিচয় পাওয়া যায় । বক্তব্যের বাস্তব প্রয়োগ করেন তাঁর ভাতিজা পীর মাওলানা শফিকুল হক (রাহঃ)-কে ইসলামী শিক্ষার পাশাপাশি ইংরেজি শিক্ষা দেয়ার মাধ্যমে । যাদের আত্মত্যাগের বিনিময়ে দু’শ বছরের গোলামির জিঞ্জির ভেঙে স্বাধীনতার সূর্য ভারতবর্ষের ভাগ্যাকাশে উদিত হয়েছিল ইবরাহীম তশ্না (রাহঃ) ছিলেন তাঁদের অগ্রসৈনিক ।


title: ইবরাহীম তশ্না

text:
উপমহাদেশের স্বাধীনতা আন্দোলনের উত্তেজনাকর মুহূর্তে জৈন্তিয়া-খাসিয়া পাদদেশের অঞ্চলেও তার প্রভাব পড়ে । পাহাড়ি হিমেল হাওয়ায় বেড়ে ওঠা এ অঞ্চলের গণমানুষের রক্ত জেহাদি জোশে টগবগ করতে থাকে ।
১৯২২ খ্রিস্টাব্দ । ব্রিটিশ-ভারতজুড়ে দুর্বার গতিতে চলছে খেলাফত আন্দোলন । ইবরাহীম তশ্না প্রবর্তিত ইসলামি জলসাসমূহ তখন সিলেট অঞ্চলের খেলাফত আন্দোলনের চেতনা-কেন্দ্র হয়ে উঠেছে । আন্দোলনের অংশ হিসেবে ১৯২২ খ্রিস্টাব্দের ২৩শে মার্চ কানাইঘাট মানসুরিয়া মাদ্রাসা-র জলসা উপলক্ষে জনসভা আহবান করা হয় । ইবরাহীম তশ্না-র সভাপতিত্বে জলসার কার্যক্রম শুরু হলে ব্রিটিশ প্রশাসন জলসা নিষিদ্ধ করে ১৪৪ ধারা জারি করে । সুরমা ভেলির কমিশনার জে. ই. ওয়েবস্টার ঘটনাস্থলে উপস্থিত হন । ঘটনার প্রেক্ষাপটে জনতার মাঝে প্রচণ্ড উত্তেজনার সৃষ্টি করে । কমিশনার গুর্খা ও পুলিশবাহিনীকে গুলি বর্ষণের আদেশ প্রদান করলে ঘটনাস্থলেই শহিদ হন স্থানীয়: মৌলভী আব্দুস সালাম (গ্রাম: বায়মপুর), মো. মুসা মিয়া (গ্রাম: দুর্লভপুর), আব্দুল মজিদ (গ্রাম: নিজ বাউরবাগ), হাজী আজিজুর রহমান (গ্রাম: সরদারিপাড়া), ইয়াসিন মিয়া (গ্রাম: চটিগ্রাম)। এ ঘটনার জের ধরে কানাইঘাটের জনগণের ওপর অকথ্য নির্যাতন চালানো হয় । কারাগারে নিক্ষেপ করা হয় নেতৃত্বে থাকা ইবরাহীম তশ্না (রহ.) সহ অনেককে ।


title: ইবরাহীম তশ্না

text:
এমনই তিন শতাধিক উচ্চাঙ্গের মরমি গান ‘অগ্নিকুণ্ড’ কাব্যের অন্তর্গত । অগ্নিকুণ্ড মাওলানা ইবরাহীম তশ্না-র অমর রচনা । প্রখ্যাত উর্দু সাহিত্যিক আব্দুল জলীল বিসমিল ইবরাহীম তশ্নার উর্দু ও ফারসিতে দু’শোর অধিক এবং বাংলায় ৩৬০টি সঙ্গীতের উল্লেখ করেছেন । গ্রন্তর্ভুক্ত রচনা সমূহে উচ্চাঙ্গের আধ্যাত্মিক ভাবধারার প্রকাশ হয়েছে । বিভিন্ন সময়ে সংক্ষিপ্তাকারে তাঁর জীবনাংশের সাথে অগ্নিকুণ্ডের গুটিকয় গান প্রকাশ হয়েছে । তৎকালীন পূর্ব পাকিস্তানে ইন্সপেক্টর সেন্ট্রাল এক্সাইজ পদে চাকুরিরত উর্দুভাষী সাহিত্যিক আব্দুল জলীল বিসমিল ইবরাহীম তশ্না-র জীবনীসহ অনেক গুরুত্বপূর্ণ পাণ্ডুলিপি প্রকাশের উদ্দেশ্যে গ্রহণ করেন । তবে দুঃখজনক হলো তিনি ছুটিতে পশ্চিম পাকিস্তানে গেলে মুক্তিযুদ্ধের মধ্য দিয়ে বাঙলাদেশ স্বাধীন হয় এবং তিনি আর ফেরেন নি, ফলে তশ্না-র জীবনের উল্লেখযোগ্য দিক ও রচনাবলি হারিয়ে যায় । বিসমিল ‘তশ্না কি জজবা’ নামে একটি বই প্রকাশ করেছিলেন বলে জানা যায় । বিসমিল তাঁর অপর গ্রন্থ ‘সিলহেট মে উর্দু’ গ্রন্থে তশ্নার ওপর আংশিক আলোচনা করেছেন । একুশে বইমেলা, ঢাকা- ২০০৯-এ কবি সরওয়ার ফারুকী সম্পাদিত ‘মরমি কবি ইবরাহীম আলী তশ্না ও অগ্নিকুণ্ড গানের সংকলন’ গ্রন্থে ২৯৭টি গান সংকলিত করে মদিনা পাবলিকেশন্স, ঢাকা কর্তৃক প্রকাশ করলে নতুনভাবে তশ্না-র ওপর দৃষ্টি পড়ে সুধীজনের ।
‘নুরের ঝংকার’ নামে তশ্না-র সঙ্গীত প্রথম প্রকাশ হয় ১৩৪৪ বাংলা ১৯২৭ খ্রিস্টাব্দে । ইবরাহীম তশ্না-র জীবনী ও অগ্নিকুণ্ড গ্রন্থের কয়েকটি গান তাঁর বড়ছেলে মাওলানা সিদ্দিকুর রহমান ১৯৬০ খ্রিস্টাব্দে ‘ইবরাহীম তশ্নার সংক্ষিপ্ত জীবনী ও অগ্নিকুণ্ড’ শিরোনামে নামে ৩৪টি গানসহ একটি ছোট্ট সংকলন প্রকাশ করেন । তশ্না-র ২য় ছেলে মাওলানা ওলিউর রহমান (রহ.) ‘অগ্নিকুন্ড ও শাহ শীতালং রচিত কতিপয় রাগ’ শিরোনামে ১৩৯৮ বাংলা, ১৯৯২ খ্রিস্টাব্দে একটি বইয়ে তশ্না ও মরমি কবি শীতালং শাহ’র ওপর তথ্যপূর্ণ আলোচনা করেন । এছাড়া পত্র-পত্রিকায় তাঁকে নিয়ে গবেষণাধর্মী প্রবন্ধ লিখেছেন গবেষক অধ্যাপক মুহম্মদ আসাদ্দর আলী, সামছুল করিম কয়েস, গবেষক আবদুল মতিন চৌধুরী সহ অনেকেই । ইসলামি বিশ্বকোষ, ৪র্থ খণ্ড, পৃষ্ঠাঃ ৭০০, ২য় সংস্করণ, জুন-২০০৬খ্রিঃ-এ তশ্না’র ওপর আলোচনা হয়েছে ।
মাওলানা ইবরাহীম তশ্না উর্দু ও ফার্সি ভাষায় গভীর পাণ্ডিত্য অর্জন করেন । অধ্যয়ন ছিল তাঁর স্বভাবজাত । স্বাভাবিকভাবে তাঁর রচনাতে উর্দু ফারসি শব্দের বিরল সমাহার ঘটে । বাংলা সাহিত্যের আধ্যাত্মিক রচয়িতাদের মধ্যে মাওলানা ইবরাহীম তশ্না ছিলেন সর্বোচ্চ একাডেমিক শিক্ষায় শিক্ষিত । তাঁর রচনাবলি বৈশিষ্ট্য সমৃদ্ধ এবং এতে রূপকের ব্যবহার অত্যধিক । বিশিষ্ট গবেষক সৈয়দ মোস্তফা কামাল বলেছেন, ‘এ কথা সত্য যে, তাঁর সঙ্গীতের মর্ম বুঝতে হলে জ্ঞান মার্গের বাসিন্দা হতে হবে ।’ বিশেষ করে তাঁর উর্দু ও ফার্সি রচনাসমূহ অত্যন্ত উঁচু মানের ছিল । স্বাধীনতার জন্যে ব্যাকুল তশ্না দেশ ও জাতির জন্যে হৃদয়ের হাহাকার অত্যন্ত জোরালোভাবে কয়েকটি উর্দু কবিতায় বর্ণনা করেন ।
কাব্যপ্রতিভা ইবরাহীম তশ্না রচনা করেছেন কয়েকখানা মৌলিক কিতাব । যে-সবের মধ্যে তাজবীদ একটি । এছাড়াও লিখেছেন শরাহে কাফিয়্যা, শরাহে উসুলুসসাশী ও শরাহে তাহজীব । যদিও এ কিতাবগুলো দোষ্প্রাপ্যই বটে ।


title: ইবরাহীম তশ্না

text:
ইবরাহীম তশ্না ইসলামী শিক্ষায় সর্বোচ্চ শিক্ষাপ্রাপ্ত, সুপরিচিত এক আলেম । জীবন ধারণে তিনি ছিলেন শরিয়ত নিয়ন্ত্রিত পূর্ণাঙ্গ মুসলিম । তাঁর সঙ্গীতও চমৎকারভাবে ইসলামী ভাব নিয়ন্ত্রিত ।
লোক গবেষক প্রফেসর নন্দলাল শর্মা তাঁর গীতিগুচ্ছকে বিষয় বস্তু অণুযায়ী ১১টি ভাগে ভাগ করেছেনঃ আল্লাহ স্মরণ বিষয়ক গীতি সংখ্যা ২৫ টি । তশ্না বিশ্বের সর্বত্র দয়াল রব্বানি আল্লাহর জয়ধ্বনি শুনতে পেয়েছেন । আকাশে ও পাতালে তাঁর মহান নামের জয়ধ্বনি । আমরা ইহজগতে যাদের বন্ধু বলে জানি তারা প্রকৃত বন্ধু নয় বলে তাঁর অভিমত ।
মহানবী (সা.) ও স্মরণে তশ্না পঁচিশটি গান রচনা করেছেন । ‘উম্মতের কান্ডারী নবী রহমতের সাগর’; তাঁর রওজা মোবারক জিয়ারত করতে সক্ষম না হওয়ায় কবি আফছোছ করেছেন । তাঁর মনে হয়েছে এজন্য তাঁর ‘জমানা বিফলে গেছে’ ।


title: ইবরাহীম তশ্না

text: সুফি সাধনার বিভিন্ন তত্ত্ব নিয়ে ইবরাহীম তশ্না গান রচনা করেছেন । যেমন- ফকিরিতত্ত্ব, নিগূঢ়তত্ত্ব, দেহতত্ত্ব, কামতত্ত্ব প্রভৃতি । ফকিরিতত্ত্ব সম্পর্কে তাঁর রচিত গীতি সংখ্যা বেশি নয় । ফকির বলতে বর্তমানে ভিক্ষুক বা উদাসী বে’শরা ফকির বা মাজারে মাজারে ঘুরে বেড়ানো মাদকাসক্তদের বোঝানো হয় । এরা প্রকৃত ফকির নয় । প্রকৃত ফকির হলেন দীনের ফকির । একমাত্র আল্লাহকে লাভ করার আশায় যারা পার্থিব সুখশান্তি ভোগবিলাস বর্জন করে সৃষ্টিরহস্য অণুসন্ধানের পথে নেমেছেন । “সুফিগণ আহারে-বিহারে পোশাক-পরিচ্ছদে অত্যন্ত সাধাসিধে জীবনযাপন করেন । সুফি সাধক হাসান বসরী বা সুফি সাধিকা রাবেয়া বসরীর জীবনী আলোচনা করলে দেখা যায় তারা উভয়েই অত্যন্ত সহজসরল জীবনযাপন করতেন । সুফি সাধিকা রাবেয়া বসরী ছিলেন চিরকুমারী এবং আজীবন নিরামিষ ভোজী,” (কোশল ১৯৯৮:৩৮-৩৯) বাহ্যিক আচারসর্বস্ব বা লোকদেখানো পোশাকি ফকির প্রকৃত ফকির নয় । যিনি আল্লাহ প্রেমে বিভোর হয়ে আল্লাহতে ফানা বা মিশে যেতে চান তিনিই প্রকৃত ফকির ।


title: ইবরাহীম তশ্না

text:
বাউলদের মতো সুফি সাধকগণও দেহকে ব্রহ্মাণ্ডের প্রতিরূপ মনে করেন । তাই তাদের মরমি গানে দেহের উপাদান এবং দেহের অভ্যন্তরস্থ শিরা-নাড়ি প্রভৃতির পরিচয় পাওয়া যায় । প্রখ্যাত সুফিগণ বিশ্ব সৃষ্টিতত্ত্বের রূপরেখা প্রণয়ন করেছেন ।
উদাসী তশ্না দেহকে গৃহের সঙ্গে তুলনা করেছেন । আসলে দেহ হচ্ছে রূহের বা জীবাত্মার আধার মাত্র । আমরা সাধারণ মানুষ দেহকেই ‘আমি’ বলে ভুল করে থাকি । সুফি সাধকগণ তাই দেহকে প্রাধান্য না-দিয়ে এক দেহে ছয় লত্বিকার অবস্থিতির কথা বলেন ।
নিগূঢ়তত্ত্ব বা পরমতত্ত্ব সম্পর্কে সুফি কবিগণ গান রচনা করেছেন । এ ধরনের গানে রূপকের সাহায্যে সৃষ্টি, স্থিতি নয় এবং জীবাত্মা ও পরমাত্মার সম্পর্কের গূঢ়তত্ত্ব বিধৃত হয়েছে । সুফি সাধক না-হলে এসব রূপক তত্ত্বের অর্থ অণুধাবন করা সম্ভব নয় ।


title: ইবরাহীম তশ্না

text:
ভক্তহৃদয়ের আকুল আর্তি কবির ভক্তিমূলক গানে প্রকাশিত হয়েছে । কবি অণুভব করেছেন ভবলোকে তিনি নিরাশ্রয়, তাঁর কোনো সঙ্গী-সাথি নেই । একমাত্র অনাথের নাথ আল্লাহ তাঁকে আশ্রয় দিতে পারেন । সমস্ত পাপতাপ থেকে তিনি যেন তাঁকে উদ্ধার করেন এজন্য মাবুদের দরবারে আকুল আবেদন করেছেন ।
মরমি কবি ইবরাহীম তশ্না বিচ্ছেদ পর্যায়ের গানই বেশি রচনা করেছেন । সুফি কবিদের রচনায় বিচ্ছেদের প্রাধান্য বেশি থাকে । কারণ পৃথিবীতে আসা মানেই পরমত্মার সঙ্গে জীবাত্মার বিচ্ছেদ ।


title: ইবরাহীম তশ্না

text: পারিবারিক জীবনে ছিলেন ছয় সন্তানের জনক । করেছেন চার বিয়ে । প্রথম ছেলে হলেন মাওলানা সিদ্দিকুর রহমান, ২য় ছেলে মাওলানা ওলিউর রহমান, ৩য়া- মেয়ে আতিকা বেগম, ৪র্থ ছেলে ক্বারী আতিকুর রহমান, ৫ম ছেলে ক্বারী জমিলুর রহমান, ৬ষ্ঠ মেয়ের নাম জানা যায়নি ।


title: ইবরাহীম তশ্না

text: এ মহান মনীষী ২সেপ্টেম্বর ১৯৩১খ্রিস্টাব্দ, ১৩৩৮ বাংলা, ভাদ্র মাসের শেষ শুক্রবার ৬৩ বছর বয়সে কলেরা রোগে ইন্তেকাল করেন । তশ্নার মৃত্যুতে বড়ভাই ইসমাঈল আলম আহত হৃদয়ের আহাজারি লিখেছেন একটি উর্দু কবিতার মাধ্যমে ।


title: সাংবাদিকতায় একুশে পদক বিজয়ীদের তালিকা

text: সাংবাদিকতায় একুশে পদক বাংলাদেশের সাংবাদিকদের জন্য একটি জাতীয় এবং সর্বোচ্চ বেসামরিক পুরস্কার। বাংলাদেশের সাংবাদিকতায় অনন্য অবদানের স্বীকৃতি প্রদানের উদ্দেশ্যে ১৯৭৬ সাল থেকে এই ক্ষেত্রে একুশে পদক প্রদান করা হচ্ছে। ভাষা আন্দোলন এর শহীদদের স্মরণে ১৯৭৬ সালে এই পদকের প্রচলন করা হয়। প্রত্যেক পদকপ্রাপ্তকে একটি পদক, একটি সম্মাননা সনদ, একটি রেপ্লিকা এবং পুরস্কারের অর্থমূল্য প্রদান করা হয়ে থাকে। একুশে পদকে ১৮ ক্যারেটের সোনা দিয়ে তৈরি ৩৫ গ্রাম ওজনের একটি মেডেল প্রদান করা হয়; যার ডিজাইন করেছেন নিতুন কুণ্ডু। প্রাথমিকভাবে পুরস্কারের অর্থমূল্য ২৫,০০০ টাকা দেয়া হতো; বর্তমানে এটি ২ লক্ষ টাকায় উন্নীত করা হয়েছে।


title: অভদ্র (চলচ্চিত্র)

text:
অভদ্র () হল ২০১৪ সালের ৯ মে মুক্তি লাভ করা একটি অসমীয়া বিনোদনধর্মী চলচ্চিত্র। এ-টু ক্রিয়েসন্‌সের বেনারে চলচ্চিত্রটি প্রযোজনা করেন অরূপ অধিকারী ও রসালো অধিকারী। পরিচালনা, কাহিনী, চিত্রনাট্য ও সংলাপ অমন কুমারের। মুম্বাইর প্রযোজক অরূপ অধিকারী এর আগে "দহেক - দ্য রেস্টলেস মেন" নামেরে একটি হিন্দী ছবি পরিচালনা ও প্রযোজনা করেছিলেন। নবাগত পরিচালক অমন কুমার এর আগে বালাজী টেলিফিল্ম্‌স, সাহারা ওয়ান আদি প্রডাক্‌সন কোম্পানী ও স্যাটেলাইট চেনেলে ক্রিয়েটিভ নির্দেশক ও চিত্রনাট্য লেখক হিসাবে কাজ করেছিলেন। গুয়াহাটী, সোণাপুর ও শিলঙে ছবিটির চিত্রগ্রহণ হয়।
"অভদ্র"র সঙ্গীত পরিচালক বিপুলেন্দ্র হানি। গানের কথা আক্রাম উদ্দিনের। কণ্ঠদান করেন মধুস্মিতা বরঠাকুর, প্রীতম দত্ত, নেহা সিং, সুপ্রিয়া পাঠক ও গ্রেগ শর্মা।


title: মসজিদকুঁড় মসজিদ

text: মসজিদকুঁড় মসজিদ খুলনা জেলার কয়রা উপজেলায় অবস্থিত বাংলাদেশের অন্যতম একটি প্রত্নতাত্ত্বিক নিদর্শন ও দর্শনীয় স্থান। মসজিদটির পাশ দিয়ে বয়ে গেছে কপোতাক্ষ নদ ও এর খুব কাছেই রয়েছে সুন্দরবন।


title: মসজিদকুঁড় মসজিদ

text: ১৯৪৭ সালে ভারত বিভক্তির পর মসজিদটি আবিষ্কৃত হয়। পূর্বে এ অঞ্চলটি বন ও বিভিন্ন গাছ-পালায় ভরপুর ছিলো। পরবর্তীতে খননকার্য সম্পাদনা করে মাটির নিচের এই মসজিদটি আবিষ্কার করা হয়। মসজিদটি আবিষ্কারের সময় সেখানে কোন শিলালিপি পাওয়া যায়নি বলে এর নির্মাণ-এর সময় সম্পর্কেও সঠিক ধারণা পাওয়া যায় না। মাটির নিচ থেকে খুঁড়ে মসজিদটি আবিষ্কৃত হয় বলে একে মসজিদকুঁড় নামে নামকরণ করা হয়েছিল।


title: মসজিদকুঁড় মসজিদ

text: তবে প্রত্নতত্ত্ববিদগণ মনে করেন, এ মসজিদটি খুব সম্ভবত খান জাহানের শাসনামলে তৈরি করা হয়েছিল।


title: মসজিদকুঁড় মসজিদ

text: মসজিদকূঁড় মসজিদটির প্রতিটি দেয়াল প্রায় ৭ ফুট প্রশস্ত। এছাড়াও এটি বর্গাকারে নির্মাণ করা হয়েছিল যার বাইরে ও ভেতরের দৈর্ঘ্য যথাক্রমে ৫৪ ও ৩৯ ফুট। মসজিদটির সামনে রয়েছে তিনটি দরজা ও অভ্যন্তরে রয়েছে পাথরের তৈরি চারটি স্তম্ভ। দেয়াল ও স্তম্ভ মিলিয়ে তিনটি সারিতে তিনটি করে মোট ৯টি গম্বুজ রয়েছে।


title: ভাষা আন্দোলনে একুশে পদক বিজয়ীদের তালিকা

text: ভাষা আন্দোলনে একুশে পদক বাংলাদেশের ভাষা আন্দোলনের সাথে জড়িতদের জন্য একটি জাতীয় এবং সর্বোচ্চ বেসামরিক পুরস্কার। ১৯৫২ সালের ভাষা আন্দোলনে অনন্য অবদানের স্বীকৃতি প্রদানের উদ্দেশ্যে ২০০০ সাল থেকে এই ক্ষেত্রে একুশে পদক প্রদান করা হচ্ছে। ভাষা আন্দোলন এর শহীদদের স্মরণে ১৯৭৬ সালে এই পদকের প্রচলন করা হয়। প্রত্যেক পদকপ্রাপ্তকে একটি পদক, একটি সম্মাননা সনদ, একটি রেপ্লিকা এবং পুরস্কারের অর্থমূল্য প্রদান করা হয়ে থাকে। একুশে পদকে ১৮ ক্যারেটের সোনা দিয়ে তৈরি ৩৫ গ্রাম ওজনের একটি মেডেল প্রদান করা হয়; যার ডিজাইন করেছেন নিতুন কুণ্ডু। প্রাথমিকভাবে পুরস্কারের অর্থমূল্য ২৫,০০০ টাকা দেয়া হতো; বর্তমানে এটি ২ লক্ষ টাকায় উন্নীত করা হয়েছে।


title: রবার্ট ডাউনি জুনিয়র

text: রবার্ট জন ডাউনি জুনিয়র (; জন্ম: ৪ এপ্রিল, ১৯৬৫) বিংশ শতাব্দীর শেষপাদে আবির্ভূত একজন বিখ্যাত মার্কিন অভিনেতা, যিনি হলিউডের চলচ্চিত্র শিল্পে চার দশকেরও অধিক সময় ধরে প্রবল প্রতাপে অভিনয় করে চলেছেন। ডাউনি ২০১২ থেকে ২০১৫ পর্যন্ত হলিউডের সর্বোচ্চ পারিশ্রমিক গ্রহণকারী তারকা হিসেবে ফোর্বস সাময়িকী তালিকায় শীর্ষস্থানে মর্যাদা পেয়েছেন। কেবল জুন ২০১৪ হতে জুন ২০১৫ সালের মধ্যে আনুমানিক ৮০ মিলিয়ন মার্কিন ডলার আয় করেন তিনি।


title: রবার্ট ডাউনি জুনিয়র

text: ১৯৭০ সালে বাবার পরিচালিত"পাউন্ড" চলচ্চিত্রে মাত্র পাঁচ বছর বয়সে অভিনয়ের মধ্য দিয়ে চলচ্চিত্র জগতে ডাউনির আবির্ভাব হয়। তরুণ বয়সেই চলচ্চিত্রের সাথে তার সম্পৃক্ততা ঘটে দু:খ কল্পবিজ্ঞান কমেডিধর্মী "উইয়ার্ড সায়েন্স" (১৯৮৫) এবং "লেস দ্যান জিরো" (১৯৮৭) চলচ্চিত্রে। ১৯৯২ সালে "চ্যাপলিন" চলচ্চিত্রের মাধ্যমে তাঁর পেশাদার অভিনয় জীবনের শুরু হয়। এই চলচ্চিত্রে কৌতুকাভিনেতা চার্লি চ্যাপলিনের ভূমিকায় অসাধারণ অভিনয়ের ফলে প্রথমবার তিনি শ্রেষ্ঠ অভিনেতার জন্য একাডেমি পুরস্কারে মনোনীত হন এবং সেরা পার্শ্ব অভিনেতার জন্য বাফটা পুরস্কার অর্জন করেন। ক্যালিফোর্নিয়ায় পদার্থ অপব্যবহার চিকিত্সা সুবিধা এবং রাজ্য প্রিসনে তিনি মাদকদ্রব্য সেবন অভিযোগে ছিলেন, ২০০০ সালে কারাগার থেকে মুক্তি লাভের এক সপ্তাহ পর ডাউনি টিভি সিরিজ "এলী ম্যাক্বিলের" প্রেম স্বার্থ অভিনয়ে যোগদান করেন। এর জন্য তিনি গোল্ডেন গ্লোব পুরস্কার লাভ করেন। ২০০০ সালের পরবর্তী এবং ২০০১ সালের শুরুতে দু’দফা মাদকাসক্তির অভিযোগে গ্রেফতার হওয়ার কারণে ডাউনিকে ধারাবাহিক থেকে বাদ দেয়া হয়।


title: রবার্ট ডাউনি জুনিয়র

text: ২০০৭-এ রহস্য ও থ্রিলারধর্মী "জোডিয়াক" এবং ২০০৮-এ অ্যাকশন কমেডিধর্মী "ট্রপিক থান্ডার" চলচ্চিত্রদ্বয়ে অভিনয়ের মধ্য দিয়ে ডাউনির অভিনয়জীবন সম্ভাবনাময় হয়ে ওঠে। শেষোক্ত চলচ্চিত্রের জন্য তিনি ২০০৯ সালের সেরা পার্শ্ব অভিনেতা হিসেবে ৮১তম একাডেমি পুরস্কারের জন্য মনোনয়ন পান। ২০০৮-এর শুরু থেকে থেকে ২০১৩ পর্যন্ত ডাউনি মার্ভেল সিনেম্যাটিক ইউনিভার্সের মার্ভেল কমিকস কাল্পনিক সুপারহিরো আয়রন ম্যানের চরিত্রে তিনটি চলচ্চিত্রে ধারাবাহিকভাবে অভিনয় করেন। একটি পাঁচমিশেলি অভিনেতাদলের সদস্য, অথবা ছোটো ছোটো ক্যমিও চরিত্রের অভিনয় সহ তার আরো বেশ কয়েকটি চলচ্চিত্রে অভিনয়ের বিশেষ ভূমিকা প্রকাশমান রয়েছে।


title: রবার্ট ডাউনি জুনিয়র

text: ডাউনির অভিনীত প্রতিটি চলচ্চিত্র বক্স অফিসে বিশ্বব্যাপী ৫০০ মিলিয়ন মার্কিন ডলারেরও অধিক মুনাফা অর্জন করে থাকে। তন্মধ্যে উল্লেখযোগ্য চারটি চলচ্চিত্র হলো "দ্য অ্যাভেঞ্জার্স", "", "আয়রন ম্যান ৩" এবং "" —এদের প্রত্যেকটি ১ বিলিয়ন মার্কিন ডলারেরও অধিক মুনাফা অর্জন করেছে। এছাড়াও মুখ্য চরিত্র হিসেবে ডাউনি জুনিয়র গাই রিচি পরিচালিত কাল্পনিক গোয়েন্দা ধারাবাহিক "শার্লক হোমস" (২০০৯) এবং এর (২০১১) চলচ্চিত্রে অভিনয় করেছেন।


title: রবার্ট ডাউনি জুনিয়র

text: ২০১৭ সালের হিসাব অনুযায়ী, মার্কিন যুক্তরাষ্ট্রে ডাউনি জুনিয়রের ঘরোয়া চলচ্চিত্রের মোট মূল্য ৪.২ বিলিয়ন মার্কিন ডলারের ঊর্ধ্বে, এবং বিশ্বজুড়ে ৯.৬ বিলিয়ন মার্কিন ডলার ছাড়িয়ে গেছে, এটি ডাউনি জুনিয়রকে মার্কিন যুক্তরাষ্ট্রের সর্বকালের সেরা পঞ্চম উপার্জনকারী ঘরোয়া বক্স অফিসের তারকা বানিয়েছেন।


title: রবার্ট ডাউনি জুনিয়র

text: নিউ ইয়র্কের ম্যানহাটনে ডাউনির জন্ম। তাঁর বাবা রবার্ট ডাউনি সিনিয়র একজন অভিনেতা ও চলচ্চিত্র পরিচালক এবং মাতার এলসি ডাউনি (বিবাহ পূর্বে-এলসি অ্যান ফোর্ড), যিনি অভিনেত্রী হিসেবে ডাউনি সিনিয়রের চলচ্চিত্রে উপস্থাপিত হয়েছিলেন। ডাউনির পারিবারিক পদবী 'ইলিয়াস' ছিল, কিন্তু তার বাবা পঞ্চাশের দশকে ‘ইলিয়াস’ নাম পরিবর্তন করে ডাউনি জুনিয়রের সৎ পিতামহ জেমস ডাউনির নামানুসারে পারিবারিক পদবী ডাউনি স্থির করেন। ডাউনির বাবা অর্ধেক লিথুয়েনীয় ইহুদি, এক-চতুর্থাংশ হাঙ্গেরীয় ইহুদি এবং এক-চতুর্থাংশ আইরিশ বংশোদ্ভূত, অন্যদিকে ডাউনির মা স্কটিশ, জার্মান ও সুইস বংশোদ্ভূত ছিলেন। পরিবারের দুই সন্তানের মধ্যে তিনি হলেন কনিষ্ঠ, অ্যালিসন ডাউনি নামে তার একটি বোন রয়েছে। ডাউনি এবং তার বোনের শৈশব কেটেছে গ্রীনউইচ গ্রামে।


title: রবার্ট ডাউনি জুনিয়র

text: রবার্ট ডাউনি জুনিয়রের বেড়ে ওঠার পরিবেশ শিশুচিৎ স্বাভাবিক ছিল না। তাঁর বাবা রবার্ট ডাউনি সিনিয়র ছিলেন মাদকাসক্ত। তিনি প্রায়ই গাঁজা সেবন করে চাপ উপশমের মাধ্যমে চলচ্চিত্র শিল্পে অভিজ্ঞতা অর্জন করতেন। বাবা মাত্র ছয় বছর বয়সের ছেলেকে গাঁজা ধরিয়ে দিয়েছিলেন। শৈশবের এই মাদকাসক্তি রবার্ট ডাউনি জুনিয়রকে সারা জীবন ধাওয়া করে চলেছে। পরবর্তীকালে রবার্ট ডাউনি সিনিয়র ছেলের হাতে শৈশবে মাদক তুলে দেয়ার জন্য অনুতাপ বোধ করেছেন।


title: রবার্ট ডাউনি জুনিয়র

text: বাবার পরিচালিত ছবিতে অভিনয়ের মাধ্যমেই চলচ্চিত্রের জগতে অভিষেক হয় ডাউনি জুনিয়রের। মাত্র পাঁচ বছরের ছোট্ট ডাউনিকে প্রথম বড় পর্দায় দেখা যায় বাবা রবার্ট ডাউনি সিনিয়রের "পাউন্ড" চলচ্চিত্রে। এ চলচ্চিত্রে তাকে একটি অসুস্থ কুকুরছানার ভূমিকায় অভিনয় করতে দেখা যায়। সাত বছর বয়সে ডাউনি "গ্রেজার্স প্যালেস" (১৯৭২) চলচ্চিত্রে অভিনয় করেন। পরবর্তীতে বাবার পরিচালিত চলচ্চিত্রগুলোতে ছোটখাটো ভূমিকায় অভিনয় করেছেন তিনি। দশ বছর বয়সে তিনি লন্ডনের চেলসি এলাকায় বসবাস করতেন। সেখানে তিনি পেরি হাউজ স্কুলে পড়াশোনা করেন এবং এটিই সেই পেরি হাউজ স্কুল যেখানে ডাউনি পাঠ্যক্রমের অংশ হিসেবে শাস্ত্রীয় ব্যালে নাচ শেখেন।


title: রবার্ট ডাউনি জুনিয়র

text: ডাউনির বয়স যখন মাত্র তের, তখন তার পিতা-মাতার বিবাহ-বিচ্ছেদ হয়। ফলে তরুণ অভিনেতা শেষ পর্যন্ত তার বাবার সাথে ক্যালিফোর্নিয়ার লস অ্যাঞ্জেলেস শহরে স্থানান্তরিত হন। লস অ্যাঞ্জেলেসে এসে তিনি সান্টা মনিকা হাই স্কুলে অধ্যয়ন করেন। পনেরো বছর বয়সে বাবার পরিচালিত "আপ দ্য একাডেমি" চলচ্চিত্রের সামান্য কিছু অংশে অভিনয় করেন ডাউনি। ১৯৮২ সালে বাবার অনুমতি নিয়ে উচ্চবিদ্যালয়ে যাওয়া ছেড়ে দিয়ে পেশাদার অভিনেতা হিসেবে পরিণত হওয়ার সিদ্ধান্ত নেন। সতেরো বছর বয়সে তিনি লস অ্যাঞ্জেলেস ত্যাগ করে নিউ ইয়র্কে মায়ের সাথে থাকতে শুরু করেন।


title: রবার্ট ডাউনি জুনিয়র

text: ডাউনি এবং কিফার সাদারল্যান্ড ১৯৮৮ সালের নাটক ও "১৯৬৯" চলচ্চিত্রের পর্দায় অংশগ্রহণ করেন, তারা দুজন তিন বছর ধরে একই ঘরে বাসিন্দা ছিলেন। তখন অভিনয়ে কর্মজীবন অন্বেষণ করার জন্য ডাউনি প্রথম হলিউডে চলে আসেন।


title: রবার্ট ডাউনি জুনিয়র

text: ডাউনি মঞ্চনাটক ভূমিকার উপর রচন শুরু করেন, যা জয়েস থিয়েটারে স্বল্পস্থায়ী অফ-ব্রডওয়ে সঙ্গীতধর্মী সহ "আমেরিকান প্যাশন" ১৯৮৩ সালে নরম্যান লিয়ার দ্বারা প্রযোজিত হয়। ১৯৮৫ সালে তিনি নতুনভাবে অংশ নিলেন, ছোট নিক্ষিপ্ত ভাড়া হিসেবে স্যাটারডে নাইট লাইভ জন্য নেওয়া হয়, কিন্তু দরিদ্র রেটিং এবং নতুন নিক্ষেপ উপহাস প্রতিভা সমালোচনার একটি বছর নিম্নলিখিত, তিনি এবং প্রায় সমস্ত নতুন ক্রু প্রতিস্থাপিত হয়েছে। ডাউনি এবং কিইফার সদারল্যান্ড, তারা ১৯৮৮ সালে ও ১৯৬৯ চলচ্চিত্রে এ নাটকের পর্দা ভাগা-ভাগি করতেন, তারা তিন বছর রুমমেট ছিলেন, ডাউনি প্রথমে হলিউড গেলেন এবং অভিনয়ের পথ অনুসরণ করলেন জীবিকা নির্বাহের জন্য। নিজের খরচ চালাতে লাগলেন রেস্টুরেন্টের টেবিল মুছে আর জুতার দোকানে কাজ করে। তার পিতা চলচ্চিত্রের পরিচালক ছিলেন বলে চলচ্চিত্র জগতে কাজ পেতে খুব একটা সমস্যা হয়নি তার।


title: রবার্ট ডাউনি জুনিয়র

text: ১৯৮৭ সালে ডাউনি ব্রেট ইস্টন এলিসের লিখিত উপন্যাসের ওপর ভিত্তি করে তৈরি রহস্যচলচ্চিত্র "লেস দ্যান জিরো"-এ জুলিয়ান ওয়েলস চরিত্রে অভিনয় করেন। এ ছবিটির কাহিনী ছিলো একজন মাদক আসক্ত ধনী ছেলেকে ঘিরে। বড় পর্দা হিসেবে তিনি প্রথম মুখ্য ভূমিকায় অভিনয় করেন। যদিও ছবিটির বিষয়বস্তু ডাউনির বাস্তব জীবনের সাথে সাদৃশ্যপূর্ণ, তবুও চলচ্চিত্রটি সমাদৃত হয়; বিশেষ করে ডাউনির অভিনয় বিশেষভাবে প্রশংসিত হয়। "দ্য নিউ ইয়র্ক টাইমস" -এর চলচ্চিত্র সমালোচক জ্যানেট মাসলিন এসম্পর্কে মন্তব্য করে, জনাব ডাউনি প্রশংসামূলক প্রমোদানুষ্ঠান দেন যা "নিদারুণভাবে চলন্ত", আবেগ ধরনের সাথে যে এই প্রতিবেশ একটি বাস্তব আশ্চর্য হিসাবে আসে। যদিও ডাউনি বলেছেন যে তার জন্য যেহেতু মাদক অভ্যাস বাস্তব জীবনের একটি "চরিত্রের অত্যুক্তি" হয়ে উঠছে, তাই "ভূমিকাটি বড়দিনের ভবিষ্যত প্রেতাত্মার মত ছিল"।


title: রবার্ট ডাউনি জুনিয়র

text: ১৯৯১ সালে সোপডিস ছবিটি দিয়ে আবারও আলোচনায় এলেও রবার্ট ডাউনির জীবনে সবচেয়ে বড় চ্যালেঞ্জটি ছিল পরের বছর চার্লি চ্যাপলিনের জীবন নিয়ে নির্মিত প্রখ্যাত পরিচালক রিচার্ড এটেনবোরোর চ্যাপলিন চলচ্চিত্র। তার জীবনের অন্যতম সেরা অভিনয় তিনি চ্যাপলিন চলচ্চিত্রে করেছেন বলে দাবি করেছেন। চার্লি চ্যাপলিনের ভুমিকায় অভিনয় করতে হবে তাকে- এটা শুনেই আনন্দে লাফ দিয়েছিলেন তিনি। চলচ্চিত্রটির চিত্রণাট্য প্রায় না পড়েই স্বাক্ষর করে ফেলেছিলেন তিনি। এমনকি ১৯৮৮ সালে চার্লি চ্যাপলিনের সত্যিকারের বাড়িটাও কিনে নেন ডাউনি। তাকে চার্লি চ্যাপলিনের ভঙ্গি এবং নিজেকে বহন পথ অনুকরণ সাহায্য করার জন্য একজন ব্যক্তিগত প্রশিক্ষক ছিলেন। এই ছবিতে চ্যাপলিনের ভূমিকায় অনবদ্য অভিনয় করে তিনি ৬৫তম একাডেমি পুরস্কার অনুষ্ঠানে শ্রেষ্ঠ অভিনেতা বিভাগে একাডেমি পুরস্কার মনোনয়ন হন। আল পাচিনো এর "স্কেন্ট অফ এ ওমেন" চলচ্চিত্রের সাথে পরাজিত হয়েছেন তিনি।


title: রবার্ট ডাউনি জুনিয়র

text: ১৯৯৩ সালে তিনি "হার্ট এবং সোউলস"—চলচ্চিত্রের সাথে "আলফ্রি উডআরড" সঙ্গে "কায়রা সেজউইক" এবং "সর্ট কাটস"—চলচ্চিত্রের সাথে "ম্যাথু মোডনি" সঙ্গে "জুলিয়ান মুর", একটি তথ্যচিত্রে তিনি ১৯৯২ সালে রাষ্ট্রপতি শীর্ষক প্রচারণা "দ্যা লাস্ট পার্ট (১৯৯৩)" সম্পর্কে লিখেছেন। তিনি ১৯৯৪ সালে অভিনয় করেন, "ওনলি ইউ"—চলচ্চিত্রের সাথে "মারিসা টোমেই" এবং "ন্যাচারাল ব্রন কিলারস"—চলচ্চিত্রের সাথে "উডি হ্যারেলসন"। তিনি পরবর্তীকালে "হাজির রেস্টরেশন (১৯৯৫)", "রিচার্ড ৩ (১৯৯৫)", "টু গার্লস এন্ড এ গাই (১৯৯৮)", যেমন মার্কিন যুক্তরাষ্ট্রে স্পেশাল এজেন্ট "জন রয়েস" এর ভিতরে "ইউ.এস. মার্শালস (১৯৯৮)", এবং "ব্ল্যাক "অ্যান্ড" হোয়াইট (১৯৯৯)"।


title: রবার্ট ডাউনি জুনিয়র

text: হলিউডে ডাউনি জুনিয়রের কর্মজীবন শুরু হয় আশির দশকে। কিন্তু নব্বইয়ের মাঝামাঝিতে মাদকের নেশা তার কর্মজীবনের অগ্রগতিতে অনেক প্রভাব ফেলে। ১৯৯৬ থেকে ২০০১ সাল পর্যন্ত ডাউনি কোকেইন, হেরোইন ও গাঁজা সহ বিভিন্ন প্রকার মাদক সংক্রান্ত অভিযোগে এবং মাদক চিকিৎসা কার্যক্রম ব্যর্থ হওয়ার ফলে শেষ পর্যন্ত তাকে অসংখ্য বার গ্রেফতার হতে হয়েছে। তিনি ১৯৯৯ সালে একজন বিচারককে উদ্দেশ্য করে বলেন: "এটা আসলে দেখায় আমার মুখগহ্বরে একটি শটগান রাখা আছে, সঙ্গে ট্রিগারের উপর আমার আঙ্গুল! এবং আমার কাছে বন্দুকের ধাতুর স্বাদ ভালোই লাগছে"। তিনি আট বছর বয়স থেকে মাদকে আসক্ত হয়েছে দাবি করে তিনি ব্যাখ্যা করেছেন, যে কারণে তাঁর বাবাও একজন মাদকাসক্ত, তাঁর বাবা তাকে এগুলো শিখিয়েছিলেন।


title: রবার্ট ডাউনি জুনিয়র

text: ১৯৯৬ সালে ডাউনির বয়স যখন ৩১ বছর, সেইসময় তিনি সূর্যাস্তের সময় ক্যালিফোর্নিয়ার মালিবু শহরের একটি প্রশস্ত রাস্তা দিয়ে তার নিজের পোর্শা গাড়িতে নগ্ন অবস্থায় ড্রাইভিং করার ফলে একজন পুলিশ অফিসার দ্বারা বাধাকৃত হন ট্রাফিক স্টপে এবং গাড়ি থামানোর পর অফিসার লক্ষ্য করলেন ডাউনি শুধুমাত্র যে পোশাক ছাড়া ছিলেন, তা নয়! তার কাছে অল্প পরিমাণে হেরোইন, কোকেন ও গুলিভরা একটি .৩৫৭ ম্যাগনাম রিভলবার পাওয়া যায়। যখন তিনি তা ছুঁড়ে দ্রুত গাড়ি চালানোর চেষ্টা করলেন তখন তাকে গ্রেফতার করা হয়। এক মাস পরে যখন তিনি প্যারোলে ছিলেন, তখন একজন প্রতিবেশীর বাড়িতে বিনা অনুমতিতে ঢুকে নেশাগ্রস্ত অবস্থায় বিছানায় ঘুমিয়ে পড়েন। তার শিক্ষানবিস-কালে তিন বছরের কারাদণ্ড হয়েছিল এবং তিনি কি মাদক সেবন বন্ধ করেছেন কিনা, তা বাধ্যতামূলক পরীক্ষার জন্য তাকে আদালতে উপস্থিত থাকতে বলা হলেও তিনি সময়মত থাকেননি। ১৯৯৭ সালে, তিনি আদালতের আদেশ না মেনে একটি গুরুত্বপূর্ণ মাদক পরীক্ষা পরিত্যাগ করেন এবং এর জন্য তাকে লস অ্যাঞ্জেলেসের কাউন্টি জেলে প্রায় ছয় মাস কারাবন্দী কাটাতে হয়েছিল।


title: রবার্ট ডাউনি জুনিয়র

text: ডাউনি ১৯৯৯ সালে আরেকটি প্রয়োজনীয় মাদক পরীক্ষা পরিত্যাগ করার পর, তাকে আরো একবার গ্রেফতার করা হয়। অনেক চেষ্টা করার পর তার উকিল তাকে জেল থেকে বের করে আনেন। ডাউনি ক্যালিফোর্নিয়া পদার্থ অপব্যবহার চিকিত্সা সুবিধা এবং, ক্যালিফোর্নিয়া (ওরফে "কর্করান -২") রাজ্য কারাগারে তিন বছর কারাদণ্ড প্রদান করা হয়। ১৯৯৯ সালে গ্রেফতারের সময়, ডাউনির চলচ্চিত্র প্রকল্পে সব আবৃত ছিল এবং ছবি মুক্তি দেওয়ার সময় ঘনিয়ে এসেছিল, ইন ড্রিমস চলচ্চিত্রে তাকে অনুমতি প্রদান করা হয় চিত্রগ্রহণ সম্পন্ন করার জন্য। এনবিসি অ্যানিমেটেড টেলিভিশন সিরিজ গড, দ্য ডেভিল এন্ড বব -এ তাকে দিয়ে ডেভিল এর কন্ঠে কাজ করানোর জন্য ভাড়া করা হয়েছিলো, কিন্তু তাকে বহিস্কার করা হয় যখন তিনি রিহার্সালের জন্য দেখা করতে ব্যর্থ হন।


title: রবার্ট ডাউনি জুনিয়র

text: ক্যালিফোর্নিয়া-তে 'California Substance Abuse Treatment Facility and  State প্রিসনে' প্রায় একটি বছর কাটানোর পর ডাউনি ৫,০০০ মার্কিন ডলার জামিনে পোস্ট করার শর্তে, অপ্রত্যাশিতভাবে বিচারকের রায়ে তাকে মুক্ত করা হয়। ২০০০ সালের আগস্ট মাসে কারাগার থেকে মুক্তিলাভের এক সপ্তাহ পর ডাউনি হিট টেলিভিশনের ধারাবাহিক সিরিজ "এলী ম্যাক্বিলের" 'ক্যালিস্টা ফ্লোকহার্ট' শিরোনাম চরিত্রের নতুন প্রেম-স্বার্থ অভিনয়ে যোগদান করেন। দর্শকগন তাঁর অভিনয়ের প্রশংসা করেন, পরের বছর তিনি একটি কমেডি সিরিজে বিশিষ্ট অভিনেতা হিসেবে এমি পুরস্কার মনোনীত হন এবং একটি মিনি সিরিজ বা টেলিভিশন চলচ্চিত্রে শ্রেষ্ঠ অভিনেতার জন্য তাকে গোল্ডেন গ্লোব পুরস্কার দেওয়া হয়। এছাড়াও তিনি একজন লেখক এবং গায়ক হিসেবে আবির্ভূত হন ভোন্ডা শেপার্ড এর আলী ম্যাক্বিল : "ফর ওয়ান্স ইন মাই লাইফ" অ্যালবামে এবং তিনি স্টিং এর সাথে দ্বৈতসঙ্গীত সিরিজের পর্বে "Every Breath You Take" নামের একটি গান গেয়েছিলেন। প্রত্যক্ষ সাফল্য সত্ত্বেও ডাউনি দাবী করেন যে, সিরিজে তার সম্পাদিত কার্য অত্যন্ত খারাপ ছিল এবং বলেন, "আসক্তিসমূহ পরিপ্রেক্ষিতে আমার এটি সর্বনিম্ন আলোচ্য বিষয় ছিল। সেই মঞ্চে, I didn't give a fuck whether I ever acted again." ২০০১ সালের জানুয়ারী মাসে ডাউনি লস অ্যাঞ্জেলেস মঞ্চে মেল গিবসন কর্তৃক পরিচালিত উইলিয়াম শেকসপিয়র নাটকের একটি প্রোডাকশনে হ্যামলেট চরিত্রে ভুমিকা পালন করার জন্য তালিকাভুক্ত হয়েছিলেন।


title: রবার্ট ডাউনি জুনিয়র

text: "এলী ম্যাক্বিল" টিভি সিরিজে তার প্রথম সিজন সমাপ্ত হওয়ার পূর্বেই ২০০০ সালে থ্যাঙ্কস গিভিং দিবসের ছুটির দিনে ডাউনির কাছে মাদকদ্রব্য প্রভাব অধীনস্ত কোকেইন এবং ডায়াজিপাম ছিল। একজন অজ্ঞাতনামা ব্যক্তির ৯১১ কলে সারা দিয়ে পুলিশ অনুসন্ধান চালায় এবং ডাউনিকে গ্রেফতার করে যখন তিনি পাম স্প্রিংসের মার্ভ গ্রিফিনের হোটেলের গিভেনচি স্পা রুমে অবস্থান করছিলেন। তাকে মাদক দখলের অপরাধের জন্য অভিযুক্ত করা হয়। দোষী সাব্যস্ত হওয়ার ফলে তার চার বছর আট মাস পর্যন্ত জেল হতে পারে সত্ত্বেও তিনি অন্তত আরো আটটি আলী ম্যাক্বিল পর্বে প্রদর্শনের জন্য চুক্তিবদ্ধ হয়েছিলেন। ২০০১ সালের এপ্রিল মাসে যখন তিনি প্যারোলে ছিলেন, লস অ্যাঞ্জেলেসের একজন পুলিশ অফিসার তাকে কাল্ভার সিটিতে খালি পায়ে ঘুরে বেড়াতে দেখেন, ঠিক লস অ্যাঞ্জেলেস এর সীমান্তে। তিনি নেশাগ্রস্থ অবস্থায় ছিলেন এবং তার কাছে মাদকদ্রব্য থাকার সন্দেহে তাকে গ্রেফতার করা হয়, কিন্তু কয়েক ঘন্টা পরে তিনি মুক্তি পেয়ে যান, যদিও টেস্টের ফলাফল দেখাচ্ছে তার শৃঙ্খলার মধ্যেই কোকেইন ছিল।


title: রবার্ট ডাউনি জুনিয়র

text: গত গ্রেপ্তারের পর প্রযোজক ডেভিড ই. কেলি এবং অন্যান্য আলী ম্যাক্বিল কার্যনির্বাহিকদের আদেশ অনুযায়ী শেষ মিনিট পর্যন্ত নতুন করে নাট্য লেখা হয় ও পুনরায় আবার শুট নিতে হয়েছিল এবং ডাউনিকে প্রদর্শনী থেকে বরখাস্ত করা হয় আলী ম্যাক্বিলের তার কোমা চরিত্র নির্ধারিত থাকা সত্ত্বেও।


title: রবার্ট ডাউনি জুনিয়র

text: ডিসেম্বর ১৮, ২০০০ সালে পিপল ম্যাগাজিনের "Bad to Worse" অণুচ্ছেদ অধিকারী ডাউনির বিমাতা 'রোজমেরি' লেখক অ্যালেক্স ট্রেসনলোশকিকে জানান যে, ডাউনির "কয়েক বছর পূর্বে" দ্বিমেরু ব্যাধি অর্থাৎ মানসিক রোগের লক্ষণ দেখা দিয়েছিল এবং আরও বলেন যে ডাউনির দ্বিমেরু ব্যাধি "হওয়ার কারণ হচ্ছে "ডাউনি একটি কঠিন প্রশান্ত সময় কাটিয়েছিলেন। কি চেষ্টা করা হয়নি চিকিৎসা এবং নিবিড় মনঃসমীক্ষণের জন্য"। একই অণুচ্ছেদে ড Manijeh Nikakhtar, লস অ্যাঞ্জেলেসের মানসিক রোগের চিকিৎসক এবং সহরচয়িতা "Addiction or Self-Medication: The Truth" () গ্রন্থে ডাউনি জুনিয়রকে উল্ল্যেখ করে লিখেছেন যে ডাউনি ১৯৯৯ সালে তার থেকে একটি চিঠি পেয়েছিলেন, সেই সময় তিনি কর্করান -২ এ ছিলেন, তার শারিরিক অবস্থার উপর পরামর্শের জন্য জিজ্ঞাসা করছিলেন। ২০০৭ সালের মার্চে Esquire একটি সমস্যার ব্যাপারে প্রকাশ করেন, ডাউনি লেখক স্কট রাবকে বলেছিলেন যে, "দ্য বিপোলার এসোসিয়েশন" থেকে একটি ফোন কল পাওয়ার পর তার দ্বিমেরু অস্তিত্ব সম্পর্কে জিজ্ঞাসা করে এবং "দ্বিমেরু সম্পর্কে এই সমস্ত ব্যাপারটাই" সম্বোধন করতে চেয়েছিলেন তিনি।


title: রবার্ট ডাউনি জুনিয়র

text: অপব্যবহার, গ্রেপ্তার, পুনর্বাসন এবং পিছুটানে ভরা পাঁচ বছর পেরিয়ে ডাউনি তার হারানো জীবন ফিরে পেল যা কিনা আজ পুরোপুরি মাদকমুক্ত। ডাউনি তার অতীতের মাদকমুক্ত হবার ব্যর্থ প্রচেষ্টার কথা অপরাহ উইনফ্রেকে ২০০৪ এ বর্ননা করছিল এভাবে, “যখন কেউ বলত, আমিও সত্যিই ভাবতাম আমার পুনর্বাসনে যাওয়া উচিত? ওহ, খোদা, তুমি নিজেকে ধ্বংস করছ, তুমি তোমার চাকরি হারিয়েছ, এবং তোমার স্ত্রী তোমাকে ত্যাগ করেছে। ওফ, তোমার অন্তত একটা চেষ্টা করা উচিত।” তিনি আরও বলেন যে ২০০১ সালের এপ্রিলে তার শেষ গ্রেপ্তারের পর, যখন তিনি বুঝতে পারলেন তাকে আবারও কয়েদি জীবনের মুখোমুখে হতে হবে অথবা আদালতের আদেশে মাদকপুনর্বাসন কেন্দ্রে পাঠানো হতে পারে, যা জেলের থেকে কম নয়, “আমি বললাম, তুমি কি জানো? এই কাজ আমি চালিয়ে যেতে পারব বলে মনে করিনা, আমি সাহায্য ভিক্ষা করছি এবং সেই পথেই চলতে চাই। তুমি এমন অগোছালো ভাবেও সাহায্য প্রার্থনা করলে সাহায্য পাবে, কিন্তু তুমি সেটা থেকে উপকৃত হতে পারবে না। এর থেকে পরিত্রাণ আপাতদৃষ্টিতে যতটা ভয়ানক সমস্যা মনে করছ ততটা নয় ... প্রকৃতপক্ষে কঠিন কাজ হল মনস্থির করা, আসলেই তুমি এটা করতে চাচ্ছ।”


title: রবার্ট ডাউনি জুনিয়র

text: ২০০১ এর আগস্টে ডাউনি পুনর্বাসনে থাকাকালীন সময়ে প্রথম অভিনয় কাজ পেয়েছিলেন এলটন জনের একক গান “আই ওয়ান্ট লাভ” ভিডিওতে, তার কাজ ছিল গানের সঙ্গে ঠোট মিলানো। চিত্র পরিচালক স্যাম টেইলর উড ভিডিওটি ১৬ বারে ধারন করেন এবং শেষেরটাকে চুড়ান্ত হিসাবে গ্রহন করেন। জনের ভাষ্যমতে, ডাউনিকে সম্পূর্ণ ভারমুক্ত দেখা যাচ্ছিল, এবং “এত সহজভাবে বিষয়টি তুলে ধরেছে যা ছিল অসাধারন।”


title: রবার্ট ডাউনি জুনিয়র

text: এয়ার আ্মেরিকাতে সহশিল্পী হিসেবে কাজের সূত্রে মেল গিবসনের সাথে পরিচয় হয়েছিল ডাউনির যা পরর্বতীতে অন্তরঙ্গ বন্ধুত্বে রুপ নেয় এবং শুধুমাত্র এই মেল গিবসনের কল্যাণেই ডাউনি বড়পর্দায় ফিরে আসতে সক্ষম হন, কারণ ২০০৩ সালে কিথ গর্ডন পরিচালিত "দ্য সিংগিং ডিটেকটিভ" চলচ্চিত্রে ডাউনির নিরাপত্তা বিমা পরিশোধ করে দেয় গিবসন। গিভসনের এই চরম বাজিই ডাউনির নিজেকে ফেরার পথের সোপান হয়ে দাড়াল। ২০০০ এর মধ্যভাগে চিত্রায়িত ভৌতিক চলচ্চিত্র "গোথিকা" দিয়ে তিনি চলে আসেন সামনের সারিতে এবং ডাউনির মাদকাসক্তি জন্যে এই চলচিত্রে প্রযোজক জোয়েল সিলভার ডাউনির মূল পারিশ্রমিকের ৪০ শতাংশ আটকে রাখেন শুটিং ঝামেলামুক্ত শেষ হবার আগপর্যন্ত। পরবর্তীতে এই শর্তখানা ডাউনির জন্যে স্বাভাবিক নিয়মের মধ্যে জারি হয়ে যায়।


title: রবার্ট ডাউনি জুনিয়র

text: ২০০৩ সালে "গোথিকার" সাফল্যের পর ডাউনি অনেক চলচিত্রে মূল ও পাশ্বচরিত্রে অভিনয় করেন, তন্মধ্যে উল্লেখযোগ্য সাফল্য পায় "আ গাইড টু রেকগনাজিং ইয়র সেন্ট", "গুড নাইট এন্ড গুড লাক", রিচার্ড লিংকলেটারের রূপক রটোস্কোপ্ট "আ স্ক্যানার ডার্কলি" (যেখানে ডাউনি একজন মাদকাসক্তের চরিত্রে অভিনয় করেন) এবং স্টিফেন সেইনবার্গ এর ডিয়ান আর্বাস নামে এক কাল্পনিক জীবনীসংক্রান্ত চলচ্চিত্র ফার, এখানে ডাউনির চরিত্র আরবাস এর পেশাগত জীবনে বড় প্রভাববিস্তারকারী দুইজনকে ফুটিয়ে তোলেন (লিসেট মডেল এবং মারভিন ইস্রায়েল)। ডাউনি হাস্যরসাত্মক রোমাঞ্চকর চলচিত্র "কিস কিস ব্যাং ব্যাং" এর মূলচরিত্রে অভিনয় করে যথেষ্ট সুনাম অর্জন করেন আবার কম সমাদৃত ডিজনীর "দ্য স্যাগি ডগ" ও এই তালিকায় রয়েছে।


title: রবার্ট ডাউনি জুনিয়র

text: সনি ক্লাসিক্যালের মাধ্যমে ২০০৪ এর ২৩ নভেম্বরে ডাউনি তার প্রথম একক সঙ্গিত অ্যালবাম "দ্য ফিউচারিস্ট" উন্মোচন করেন, যার প্রচ্ছদ শিল্প ও সিডির উপর শিল্পের নকশা করান তার ছেলে ইন্ডিও দ্বারা। এটি "বিলবোর্ড ২০০" তালিকার মধ্যে ১২১ তমতে আত্মপ্রকাশ পায় এবং মুক্তি লাভের প্রথম সপ্তাহেই অ্যালবামটি ১৬,০০০ কপি বিক্রিত হয়। অ্যালবামটি মিশ্র সমালোচনাও পেয়েছে, ২০০৬ এ ডউনি জানান, পূর্ণ অ্যালবাম করার মতো যথেষ্ট শক্তি তার নেই বলে মনে করেন এবং সম্ভবত তিনি আর কোন অ্যালবাম করবেননা।


title: রবার্ট ডাউনি জুনিয়র

text: ২০০৬ সালে ডউনি টেলিভিশনের পর্দায় ফিরে আসেন “ফ্যামিলি গাই” এর অতিথি চরিত্র “দ্য ফ্যাট গাই ষ্ট্যাগলার” পর্বের মাধ্যমে। অনুষ্ঠানটির প্রযোজকের কাছে ডউনি ফোনের মাধ্যম অনুরোধ করেন যে, তিনি কোনো পর্ব প্রযোজনা কিংবা সহায়তা করতে পারেন কিনা, যেহেতু তার ছেলে ইন্ডিও অনুষ্ঠানটির খুব ভক্ত। প্রযোজকগণ প্রস্তাব গ্রহন করেন এবং ডউনির জন্যে লুইস গ্রিফিন এর দীর্ঘদিনের হারিয়ে যাওয়া ভাই প্যাট্টিক পিউটার্সমিড চরিত্র তৈরি করেন, যে মানসিকভাবে দুর্বল। সে বছরই ডউনি প্রকাশক হার্পার কলিন্সের কাছে চুক্তিবদ্ধ হয়েছিলেন তার আত্ম-জীবনী লেখা প্রকাশের জন্যে এবং ২০০৬ সালে তার কর্মজীবনের উত্থান পতনের অকপট বর্ননা লেখার জন্যে অগ্রিম পারিশ্রমিক গ্রহন করেছিলেন। অবশ্য ২০০৮ সালে ডউনি প্রকাশককে সকল অগ্রিম পারিশ্রমিক ফিরিয়ে দেয় কোন প্রকার পরবর্তী নিশ্চয়তা ছাড়া।


title: রবার্ট ডাউনি জুনিয়র

text: ২০০৭ সালে মুক্তিপ্রাপ্ত রহস্য চলচ্চিত্র "জোডিয়াক"-এ অভিনয় করেন ডাউনি। ১৯৬৯ সালে উত্তর ক্যালিফোর্নিয়ার এক ক্রমিক খুনির সত্য ঘটনাকে ভিত্তি করে ছবিটির কাহিনী গড়ে উঠেছে। এখানে ডাউনি পল এ্যভারি নামের একজন "স্যান ফ্রানসিকো ক্রোনিক্যাল" এর সংবাদিক রূপে অভিনয় করেন, যিনি ক্রমিক খুনি জুদিয়াক ঘটনার প্রতিবেদনের দায়িত্বরত ছিলেন। কাহিনীতে দেখা যায়, প্রত্যেক হত্যার পর খুনি স্থানীয় পুলিশ ও সংবাদসংস্থাকে জানিয়ে একটি চিঠি দিতেন যাতে তিনি তার নাম জুদিয়াক বলে উল্লেখ করেন এবং এসব চিঠিগুলোতে সাংকেতিক ভাষা ব্যবহার করা হত। ছবিটির কাহিনী নেওয়া হয় লেখক রবার্ট গ্রেস্মিথের রচিত একই নামের অ-কথাসাহিত্য বই থেকে। ছবির পরিচালক ডেভিড ফিঞ্চার সমালোচকদের দৃষ্টিতে প্রশংসিত হন, এবং চলচ্চিত্রটি বেশ কয়েকটি পুরস্কারের জন্য মনোনীত হয়। ছবিটিতে ডাউনির অভিনয় সম্পর্কে "দ্য গার্ডিয়ান"-এর মত: আমরা ডাউনিকে চলচ্চিত্রের শ্রেষ্ঠ সাংবাদিক হিসেবে শীর্ষ দশে রেখেছি, যদিও তিনি সাংবাদিক পল এ্যভারির ভূমিকায় অদ্ভুত অভিনয় করেছেন।


title: রবার্ট ডাউনি জুনিয়র

text: ২০০৮ সালে মার্ভেল কমিকসের জনপ্রিয় কমিক সুপারহিরো আয়রন ম্যানকে নিয়ে তৈরি আয়রন ম্যান চলচ্চিত্রটি তাঁর অতীতের অগ্রগতি কালো অধ্যায়কে মুছে দিয়ে সব যেন পরিবর্তন হয়ে গেল। সমালোচনামূলক সাফল্য সব সঙ্গে ডাউনি তার সারা কর্মজীবন অভিজ্ঞতা ছিল, তিনি তার একটিও "ব্লকবাস্টার" ছবি আবির্ভুত করেনি, ২০০৮ এর মাঝখানে পরিবর্তিত যখন ডাউনি দুই সমালোচকদের এবং বাণিজ্যিকভাবে সফল চলচ্চিত্রে অভিনয় করেন, "আয়রন ম্যান" এবং "ট্রপিক থান্ডার" । নিবন্ধ বেন স্টিলার টাইম ১০০ এর ২০০৮ সংস্করণ ডাউনি এর এন্ট্রি লিখেছন, তিনি বক্স অফিসে ডাউনি এর বাণিজ্যিকভাবে সফল হজভঝ একটি পর্যবেক্ষণ দিয়েছেন:


title: রবার্ট ডাউনি জুনিয়র

text: ২০০৭ সালে, ডাউনি "আয়রন ম্যান" চলচ্চিত্রের শিরোনাম চরিত্রে অভিনয়ে ছিলেন, ডাউনি তার নিজের জীবনের অভিজ্ঞতা অনেকটা টনি স্টার্ক এর মধ্যে পেয়েছেন। জন ফ্যাভ্রু ডাউনির থাকার উপর জোর দেন, কারণ তিনি বারবার দাবি করেন যে ডাউনি আয়রন ম্যান হবেন, যেমন জনি ডেপ তার পাইরেটস অব দ্য ক্যারিবিয়ান সিরিজের একজন নেতৃত্ব দানকারী অভিনেতা, যিনি উভয় চলচ্চিত্রের মান বাড়ান এবং জনগণের এর আগ্রহ বৃদ্ধি করান। পরিচালক ফ্যাভ্রু তেমন একটা পরিচিত নয়, এর আগে তার কোন চলচ্চিত্র এতটা সমালোচিত হয়নি। আয়রন ম্যান নামে মার্ভেল কমিকসের চরিত্রকে চলচ্চিত্রে রূপ দিয়েছেন এই পরিচালক।


title: রবার্ট ডাউনি জুনিয়র

text: আয়রন ম্যান ছবিতে অভিনয় করার জন্য মাত্র ৫ মাসে ডাউনিকে প্রায় ২০ পাউন্ডের মত ওজন বাড়াতে হয়েছিল। অন্যান্য অ্যাকশন ধর্মী সুপার হিরো চলচ্চিত্রের মতো আয়রন ম্যান চলচ্চিত্রেও অনেক স্পেশাল ইফেক্ট ব্যবহার করা হয়েছিল। স্পেশাল ইফেক্ট তৈরী করার জন্য আইএমএল নামক প্রতিষ্ঠানকে দায়িত্ব দিয়েছিল, তারা এর আগে ট্রান্সফর্মারস, পাইরেটস অব দ্য ক্যারিবিয়ান ধারাবাহিক চলচ্চিত্রগুলোর মতো আরো অনেক ব্লকবাস্টার অ্যাকশন ধর্মী চলচ্চিত্রের স্পেশাল ইফেক্ট তৈরী করেছে। $১৪০ মিলিয়ন মার্কিন ডলারে নির্মিত আয়রন ম্যান চলচ্চিত্রটির প্রচারণার জন্য প্রায় $৭৫ মিলিয়ন ডলার ব্যয় করেছিল। মুক্তি পাবার পরে চলচ্চিত্রটি দর্শকদের প্রশংসা অর্জন করতে সক্ষম হয়, অনেক সমালোচকই এটিকে সফল চলচ্চিত্র হিসেবে আখ্যায়িত করেছেন। চলচ্চিত্রটি ২০০৮ সালের শ্রেষ্ঠ শব্দ সংস্করণ এবং শ্রেষ্ঠ ভিজ্যূয়াল এফেক্টের জন্য একাডেমি পুরস্কার মনোনীত হয়ে "দ্য ডার্ক নাইট" এবং "কিউরিয়াস কেস অব বেঞ্জামিন বাটন" চলচ্চিত্রের কাছে হেরে যায়। মার্ভেল স্টুডিও চলচ্চিত্রের কাজ চালু হয় ২০০৬ সালে, যদিও ১৯৯০ সাল থেকে চলচ্চিত্রের উন্নয়নের জন্য কাজ ককরে আসছে বিভিন্ন স্টুডিও। অন্যান্য অ্যাকশন ধর্মী সুপারহিরো চলচ্চিত্রের সাথে বিভিন্নতা রাখার জন্যই এই চলচ্চিত্রের কাহিনীক্ষেত্র নিউইয়র্ক শহরকে বাদ দিয়ে ক্যালিফোর্নিয়ায় প্রতিষ্ঠিত করা হয়েছে। আয়রন ম্যান চলচ্চিত্রের ক্ষেত্রে গল্প তৈরীতে এতটাই মনযোগ দেয়া হয়েছিল যে মতবিনিময় নির্বাচনে অভিনেতাদের স্বাচ্ছন্দ্য দেয়া হয়েছিল। আয়রন ম্যান চলচ্চিত্রে স্টার্কের ভূমিকায় অভিনয় করেছে রবার্ট ডাউনি জুনিয়র, ভিলেন স্ট্যান এর ভূমিকায় জেফ ব্রিজেস এবং আয়রন ম্যানের ব্যক্তিগত সহকারী হিসেবে লাস্যময়ী নায়িকা গিনেথ প্যালট্রো।


title: রবার্ট ডাউনি জুনিয়র

text: "আয়রন ম্যান" বিশ্বব্যাপী ৩০ এপ্রিল ও মে ৩, ২০০৮ সালের মধ্যে মুক্তি দেওয়া হয় এবং ৫৮৫ মিলিয়ন মার্কিন ডলার বিশ্বব্যাপী থেকে বক্স অফিসে জমা হয় এবং আমোদ রিভিউ যা চলচ্চিত্রটির অত্যন্ত ইতিবাচক একটি হাইলাইট হিসাবে রবার্ট ডাউনি তার কর্মসম্পাদন উদাহৃত পায়। ফলস্বরূপ, উভয় ডাউনি এবং জন ফেভ্রিয়াউ একটি আয়রন ম্যান ত্রয়ীর উপার্জন তাদের অংশ বিবৃত করেন।


title: রবার্ট ডাউনি জুনিয়র

text: ২০০৮ সালের মার্চে 'বর্ষসেরা অভিনেতার' জন্য শোওয়েস্ট কনভেনশন ডাউনিকে অভিবাদন জানায়।


title: রবার্ট ডাউনি জুনিয়র

text: ২০০৮ এর ১৩ই আগস্ট মার্কিন যুক্তরাষ্ট্রে চলচ্চিত্রটি মুক্তি পায়, "ট্রপিক থান্ডার" পর্যালোচনা সংযোগকারী ওয়েবসাইট রটেন টম্যাটোস এবং মেটাক্রিটিক যথাক্রমে অনুযায়ী, ইতিবাচক সমালোচনা থেকে ৮৩ শতাংশ ভালো সমালোচনা পেয়েছে এবং ৭১ এর গড় সাধারণ স্কোর। এই চলচ্চিত্র উত্তর আমেরিকাতে মুক্তির সপ্তাহান্তে ২৬ মিলিয়ন মার্কিন ডলার আয় করেছে এবং মুক্তির প্রথম তিন সপ্তাহান্তে এক নম্বর অবস্থান ধরে রাখতে পেরেছিল। চলচ্চিত্রটি ১৮ই নভেম্বর ২০০৮ সালে হোম ভিডিওতে তার মুক্তির পূর্বে থিয়েটারে ১৮০ মিলিয়ন মার্কিন ডলার আয় করে।


title: রবার্ট ডাউনি জুনিয়র

text: এপ্রিলের শেষের দিকে ২০০৯ সালে একটি চলচ্চিত্র "দ্য সোলোইস্ট", ডাউনি ২০০৮ সালে এই চলচ্চিত্রের কাজ সমাপ্ত করেছিলেন। এই চলচ্চিত্র কয়েক সপ্তাহের জন্য আটকিয়ে ছিল, পরবর্তীতে ২০০৮ সালে বছরে শেষ দিকে নভেম্বরে এই চলচ্চিত্রটি মুক্তি পেয়েছে প্যারামাউন্ট পিকচার্স দ্বারা। সমালোচকরা যারা ২০০৮ সালে চলচ্চিত্রটি দেখেছিলেন, তারা ডাউনিকে একজন সম্ভাব্য একাডেমি পুরস্কার প্রার্থী হিসেবে উল্লেখ করেছিলেন। ডাউনি "ট্রপিক থান্ডার" চলচ্চিত্রে ২০০৮ সালে মুক্তির বছরে তাঁর ভূমিকার জন্য তিনি একাডেমি পুরস্কার অনুষ্ঠানে মনোনীত হন।


title: রবার্ট ডাউনি জুনিয়র

text: প্রথম ভূমিকা হিসেবে ডাউনি প্রচলিত হয় "আয়রন ম্যান" চরিত্রে কিন্তু পরে গাই রিচি এর "শার্লক হোমস" (২০০৯) চলচ্চিত্রে তিনি শিরোনাম চরিত্রে কাজ করেন। পৃথিবীর চলচ্চিত্রের ইতিহাসে সবচেয়ে বেশিবার চিত্রায়িত চরিত্র এটি। ডাউনির চোখেমুখে যে চতুর ভাব রয়েছে তা বেশ ভালোভাবেই শার্লক চরিত্রের সাথে মানিয়েছে। পরবর্তীতে ওয়ার্নার ব্রস. ২৫ ডিসেম্বর ২০০৯ সালে চলচ্চিত্রটি মুক্তি দেয়। চলচ্চিত্রটি বড়দিনে মুক্তির জন্য মার্কিন যুক্তরাষ্ট্রের বিভিন্ন বক্স অফিসে রেকর্ড নিযুক্ত করে পূর্ববর্তী রেকর্ডধারী "মার্লে এন্ড মি" (২০০৮) চলচ্চিত্রকে হার মানায়, মুক্তি লাভের প্রথম সপ্তাহেই প্রায় ১০ মিলিয়ন মার্কিন ডলার অর্থ উপার্জন করে, শুধুমাত্র "অ্যাভাটার" (২০০৯) চলচ্চিত্রের পরেই "শার্লক হোমস" চলচ্চিত্রের অবস্থান ছিল বড়দিনের সপ্তাহ শেষ পর্যন্ত। "শার্লক হোমস" শেষ পর্যন্ত ২০০৯ সালের ৮ম সর্বোচ্চ ব্যবসাসফল চলচ্চিত্র ছিল।


title: রবার্ট ডাউনি জুনিয়র

text: ডাউনিকে শার্লক হোমস চরিত্রে অভিনয়ের জন্য হলিউড ফরেন প্রেস অ্যাসোসিয়েশন থেকে মোশন পিকচার মিউজিকাল বা কমেডির মধ্যে শ্রেষ্ঠ অভিনেতার জন্য তাকে গোল্ডেন গ্লোব পুরস্কার দেওয়া হয়। ডাউনি তার গ্রহণযোগ্যতার কথাবার্তায় উল্লেখ করেছেন যে তিনি একটি মন্তব্য প্রস্তুত রাখেনন কারণ সুসান ডাউনি (তার স্ত্রী এবং শার্লক হোমস চলচ্চিত্রের একজন প্রযোজক) আমাকে বলেছিলেন যে, ম্যাট ডেমন (সন্ধানদাতা ভূমিকার জন্য মনোনীত!) জিততে যাচ্ছিল তাই একটি বক্তৃতা প্রস্তুতিতে বিরক্তি হওয়া যাবে না। ২০০৯ এর নভেম্বরে পিপল ম্যাগাজিনের ‘দ্য সেক্সিয়েস্ট ম্যান এলাইভ’ সংখ্যায় তাঁকে বিশ্বের সেরা জীবিত সেক্সি পুরুষ হিসেবে ৫ নম্বরে উল্লেখ করা হয়।


title: রবার্ট ডাউনি জুনিয়র

text: ২০০৮ সালে "আয়রন ম্যান" চলচ্চিত্রের অসাধারণ সাফল্যের পর, ডাউনি পরবর্তীতে আরো দুটি "আয়রন ম্যান" এবং সুপারহিরো দল সমন্বিত "দ্য অ্যাভেঞ্জার্স" চলচ্চিত্র গুলোতেও টনি স্টার্কের চরিত্রে ধারাবাহিক ভাবে অভিনয় চালিয়ে যেতে রাজি ছিলেন। ২০০৮ এর শেষে "দ্য ইনক্রেডিবল হাল্ক" চলচ্চিত্রে একটি ক্যামিও চরিত্রে অভিনয় করার পর, ডাউনি ২০১০ সালের মে মাসে আবার ফিরে আসেন তার পরিকল্পিত দুটি সিক্যুয়াল টনি স্টার্ক চরিত্রের "আয়রন ম্যান" ও "আয়রন ম্যান ২" চলচ্চিত্রে। আয়রন ম্যান ২ বিশ্বব্যাপী ৬২৩ মিলিয়ন মার্কিন ডলারের বেশি আয় করে ও ২০১০ সালে ৭তম সর্বাধিক ব্যবসাসফল চলচ্চিত্রে পরিণত হয়।


title: রবার্ট ডাউনি জুনিয়র

text: ডাউনির আরেকটি বাণিজ্যিক চলচ্চিত্র হল কমেডি রোড চলচ্চিত্র "ডিউ ডেট" । ২০১০ সালের নভেম্বরে মুক্তি পাওয়া এ চলচ্চিত্রটিতে সহ-অভিনেতা জ্যাক গ্যালিফিআনকিসের সাথে তিনি অভিনয় করেন। এটি বিশ্বব্যাপী ২১১ মিলিয়ন আয় করে এবং ২০১০ সালের ৩৬তম সর্বোচ্চ ব্যবসাসফল চলচ্চিত্র।


title: রবার্ট ডাউনি জুনিয়র

text: ২০১১ সালে ডাউনি গাই রিচি পরিচালিত অ্যাকশন-রহস্য চলচ্চিত্র ""-এ অভিনয় করেন। এখানে মুখ্য চরিত্র শার্লক হোমসের ভূমিকায় অভিনয় করেন তিনি, এবং সহ-অভিনেতা হিসেবে জ্যুড ল অভিনয় করেন ড. জন ওয়াটসনের চরিত্রে। এটি ২০০৯ সালে মুক্তিপ্রাপ্ত "শার্লক হোমস" চলচ্চিত্রের দ্বিতীয় পর্ব, যা ৬ই ডিসেম্বর ২০১১ সালে বিশ্বব্যাপী মুক্তি পায়। চলচ্চিত্রটি সমালোচকসহ সর্বমহলের প্রশংসা লাভ করে, এবং বিশ্বব্যাপী ৫৪৫.৪ মিলিয়ন মার্কিন ডলার আয় করে।


title: রবার্ট ডাউনি জুনিয়র

text: ২০১২ সালে মার্ভেল কমিক্সের একই নামের সুপারহিরো দল সমন্বিত "দ্য অ্যাভেঞ্জার্স" চলচ্চিত্রে আয়রন ম্যানের ভূমিকায় অভিনয় করেন ডাউনি। মার্ভেল ঘোষনা দেয় যে তারা দ্য অ্যাভেঞ্জার্স চলচ্চিত্রটি ২০১১ সালে মুক্তি দেবে, কিন্তু পরবর্তীতে মুক্তির তারিখ এক বছর পিছিয়ে দেয়া হয়। চলচ্চিত্রটি সমালোচকদের কাছ থেকে ইতিবাচক পর্যালোচনা পেয়েছে। ২২০ মিলিয়ন ডলার ব্যয়ে নির্মিত জস হেডনের ‘এ চলচ্চিত্রটি সারাবিশ্ব থেকে ১,৪৫৭ মিলিয়ন মার্কিন ডলার আয় করেছে। এটি উভয় মার্কিন যুক্তরাষ্ট্র এবং বিশ্বব্যাপী সর্বকালের পঞ্চম সর্বোচ্চ ব্যবসাসফল চলচ্চিত্র।


title: রবার্ট ডাউনি জুনিয়র

text: ২০১৩ সালে তিনি "আয়রন ম্যান" চলচ্চিত্রের তৃতীয় পর্ব "আয়রন ম্যান ৩" -এ পুনরাবৃত্তি টনি স্টার্কের চরিত্রে অভিনয় করেন। ধারাবাহিকটির প্রথম দুই পর্ব জন ফেবেরু পরিচালনা করলেও এবারের পর্বের দায়িত্বে ছিল শেন ব্ল্যাক। চলচ্চিত্রটি বহুল পরিমাণে ব্যবসায়িক সাফল্য অর্জন করে। মার্ভেল স্টুডিও মন্তব্য করে, ১৬ই আগস্ট ডাউনি এ চলচ্চিত্রের সেটে একটি স্টান্ট পারফর্মের সময় গোড়ালি মচকে আহত হন। একই বছরে চীনে অনুষ্ঠিত ঐ চলচ্চিত্রের প্রিমিয়ারে ডাউনির ৪৮তম জন্মদিন উপলক্ষে ভক্তদের নিকট হতে একটি শুভেচ্ছা কার্ড উপহার পেয়েছিলেন। গিনেস বিশ্ব রেকর্ড অনুযায়ী, রবার্ট ডাউনি জুনিয়র ৫,৩৩৯ জন ভক্তের স্বাক্ষর সমন্বিত একটি জন্মদিনের কার্ড পেয়েছেন, যা বিশ্বের সবচেয়ে অবদানসমূহ অভিবাদন কার্ড হিসেবে একটি নতুন বিশ্ব রেকর্ড স্থাপন করে।


title: রবার্ট ডাউনি জুনিয়র

text: পরবর্তী বছরে তিনি ডেভিড ডবকিনের "দ্য জজ" চলচ্চিত্রে অভিনয় করেন। এখানে ডাউনি হ্যাঁক পামা নামের একজন সফল আইনজীবী রূপে অভিনয় করেন। একটি প্রকল্পের সহ-প্রযোজনায় ডাউনির নিজস্ব প্রোডাকশন কোম্পানি টিম ডাউনি দ্বারা ২০১৪ সালের বার্ষিক টরন্টো ইন্টারন্যাশনাল ফিল্ম ফেস্টিভ্যালে চলচ্চিত্রটি প্রদর্শিত হয়। চলচ্চিত্রটি সমালোচকদের থেকে মিশ্র প্রতিক্রিয়া পেয়েছে।


title: রবার্ট ডাউনি জুনিয়র

text: ২০১৫ সালে ডাউনি "দ্য অ্যাভেঞ্জার্স" চলচ্চিত্রের দ্বিতীয় পর্ব ""-এ টনি স্টার্কের ভূমিকায় অভিনয় করেন। এর চিত্রণাট্য রচনা ও পরিচালনা করেছেন জশ হেডন। ডাউনি মার্ভেল সিনেম্যাটিক ইউনিভার্সের সর্বোচ্চ বেতনভোগী সদস্য হিসেবে এ চলচ্চিত্রে অভিনয়ের জন্য ৪০ মিলিয়ন মার্কিন ডলার পারিশ্রমিক নিয়েছেন। চলচ্চিত্রটির চিত্রধারণের কাজ ইতালি, দক্ষিণ কোরিয়া, বাংলাদেশ, নিউ ইয়র্ক এবং ইংল্যান্ডের বিভিন্ন স্থানে নেয়া হয়। এটি বক্স অফিসে $১.৪০ বিলিয়ন মার্কিন ডলার আয় করে, যা ছিলো ২০১৫ সালে সবচেয়ে ব্যবসাসফল চলচ্চিত্রগুলোর অন্যতম।


title: রবার্ট ডাউনি জুনিয়র

text: ডাউনি রুশো ব্রাদার্স পরিচালিত মার্ভেল কমিকস চরিত্রের ক্যাপ্টেন আমেরিকা সমন্বিত অ্যাকশনধর্মী চলচ্চিত্র "" -এ পুনরায় টনি স্টার্কের ভূমিকায় অভিনয় করেন। এটি ২০১৬ এর এপ্রিলে মুক্তি পায় এবং বিশ্বব্যাপী ১.১৫ বিলিয়ন মার্কিন ডলার আয় করা এই চলচ্চিত্রটি ছিলো আন্তর্জাতিকভাবে একটি ব্যবসাসফল চলচ্চিত্র। চলচ্চিত্রটি ইতিবাচক সাড়ার সাথে সাথে মিশ্র প্রতিক্রিয়ার লাভ করে এবং ডাউনির অভিনয় প্রশংসিত হয়।


title: রবার্ট ডাউনি জুনিয়র

text: ২০১৭ সালে তিনি টনি স্টার্কের চরিত্রে আসন্ন "" চলচ্চিত্রে কাজ করতে চুক্তিবদ্ধ হন।


title: রবার্ট ডাউনি জুনিয়র

text: ডাউনি একটি আসন্ন "পিনোকিও" চলচ্চিত্রের তারকা হিসেবে তালিকাভুক্ত হন, পাশাপাশি "" এবং এটির শিরোনামহীন সিকুয়্যাল।


title: রবার্ট ডাউনি জুনিয়র

text: দ্য ফিউচারিস্ট নামে গানের একটি অ্যালবাম বের করেন তিনি। এটি মূলত ২০০৪ সালের ২৩ নভেম্বর সনি ক্লাসিক্যাল রেকর্ডস কর্তৃক প্রকাশিত ডাউনি জুনিয়রের প্রথম স্টুডিও অ্যালবাম, মূলত এই অ্যালবামের মাধ্যমেই রবার্ট ডাউনি জুনিয়র অভিনেতার পাশাপাশি সংঙ্গীত শিল্পী হিসেবে আত্মপ্রকাশ করেন। জোনাথন ইলিয়াস ও মার্ক হাডসন দ্বারা প্রযোজিত হয় দ্য ফিউচারিস্ট অ্যালবাম। অ্যালবামটি বিলবোর্ডের ২০০ চার্ট সংখ্যার মধ্যে ১২১ তমতে আত্মপ্রকাশিত হয়। তার প্রথম সপ্তাহে ১৬,০০০ কপি বিক্রি হয়।


title: রবার্ট ডাউনি জুনিয়র

text: অ্যালবামটি মিশ্র পর্যালোচনা পেয়েছে, ডাউনি ২০০৬ সালে শুরু করেছিলেন কিন্তু তিনি সম্ভবত অন্য আরেকটি নতুন অ্যালবাম করবেন না, অ্যালবামের কাজ শেষ করার পর তিনি নিজের মধ্যে শক্তি অনুভব করলেন এবং এতে কোন ক্ষতিপূরণ হয় নি। ২০০৫ সালে "কিস কিস ব্যাং ব্যাং" চলচ্চিত্রের শেষে ডাউনি "ব্রকেন" গানটি যোগ করা হয়।


title: রবার্ট ডাউনি জুনিয়র

text: ১৪ জুন, ২০১০ সালে, রবার্ট ডাউনি জুনিয়র এবং তার স্ত্রী সুজান ডাউনি, ওয়ার্নার ব্রস. প্রোডাকশন কোম্পানি ভিত্তিক তাদের নিজস্ব প্রযোজনা সংস্থা অধিকারী টীম ডাউনি নামক কোম্পানী  গঠন করেন। এবং ডেভিড গ্যামবিনোকে এই প্রডাকশনের একজন সাময়িক উৎপাদনের প্রেসিডেন্ট পদে নির্বাচন করেন। তাদের প্রথম উৎপাদন প্রকল্পেটি হল ইউকাটান, এটি হল একটি চুরির চলচ্চিত্র, মূলত নিজের জন্য একটি তারকা বাহন হিসেবে স্টিভ ম্যাকুইন দ্বারা কাজ করেছেন। কলাম্বিয়া পিকচার্স ২০ অক্টোবর ঘোষণা দেয় যে, 'নিল স্ট্রস অ কথাসাহিত্য ২০০৯ সালে বিক্রিত জরুরী অধিকারী প্রাপ্ত ছিলেন! এই বই আপনার জীবন রক্ষা করতে চায়। বই একটি বৈশিষ্ট্য উত্পাদিত মধ্যে উন্নত করা হয় টিম ডাউনি দ্বারা।


title: রবার্ট ডাউনি জুনিয়র

text: তারা এক সঙ্গে আরো ঘনিষ্ঠভাবে জোরদার কাজ করতে নেমেছেন। তাদের কোম্পানির প্রথম চলচ্চিত্রটি হল "দ্য জাজ্"


title: রবার্ট ডাউনি জুনিয়র

text: ১৯৮৪ সালে অভিনেত্রী সারাহ জেসিকা পার্কারের সাথে ডাউনি প্রেম শুরু করেন, আর এ প্রেম শুরু হয় "ফার্স্ট বর্ন" চলচ্চিত্রে একসাথে কাজ করার পর থেকে। তিনি এবং পার্কার সাত বছর পর্যন্ত একসঙ্গে থাকেন। দম্পতি ১৯৯১ সালে আলাদা হয়ে যায় ডাউনির মাদকাসক্তির কারণে।


title: রবার্ট ডাউনি জুনিয়র

text:
ব্যক্তিগত জীবনে ডাউনি দুইবার বিবাহবন্ধনে আবদ্ধ হয়েছেন। তিনি প্রথমে অভিনেত্রী/গায়ক ডেবোরা ফ্যালকনারের সঙ্গে ২৯শে মে ১৯৯২ সালে বিবাহ করেছেন। মাত্র দুই বছরের মধ্যেই ১৯৯৩ সালের সেপ্টেম্বর মাসে তাদের পুত্র 'ইন্ডিয়ো ফ্যালকনার ডাউনি' জন্মগ্রহণ করেন। অবশেষে ফ্যালকনার ডাউনিকে ছেড়ে দেন এবং তাদের একমাত্র ছেলেকে তার সঙ্গে রাখেন। ডাউনি এবং ফ্যালকনার ২৬ এপ্রিল ২০০৪ সালে তাদের বিবাহবিচ্ছেদ চূড়ান্ত হয়।
২০০৩ সালে ডাউনি "গথিকা" চলচ্চিত্রে কাজ করার সময় প্রযোজক সুজান লেভিন এর সাথে পরিচয় হন। সুজান জোয়েল সিলভার প্রোডাকশন কোম্পানির কো-সভাপতি ছিলেন। ডাউনি এবং সুজান প্রডাকশনের কাজের সময় খুব তাড়াতাড়ি প্রেমে পড়ে গিয়েছিল, যদিও সুজান দুইবার তার আবেগপ্রবণ অগ্রগতি ফিরিয়ে দিয়েছিল। সুসান চিন্তিত ছিলেন যে চলচ্চিত্রের নির্মাণকাজ শেষ হওয়ার পর তাদের ভালোবাসা আর স্থায়ী হবে না, কারণ "তিনি একজন অভিনেতা; আর আমার একটি স্থায়ী চাকুরী আছে", দম্পতির সম্পর্ক গোঠিকার প্রোডাকশনের কাজ সমাপ্ত হওয়ার পরেও অবিরত চলতে থাকে। সুজানের ত্রিশতম জন্মদিনের আগের দিন রাতে ডাউনি জুনিয়র তাকে বিয়ে করার জন্য প্রস্তাব দেয়। নিউ ইয়র্কের একটি ইহুদি অনুষ্ঠানের মাধ্যমে দম্পতিটি ২০০৫ সালের আগস্ট মাসে তাদের বিবাহ সম্পন্ন করেন। তার প্রতি শ্রদ্ধা জানানোর জন্য সমর্থনসূচক কার্য হিসেবে ডাউনি তার একটি দ্বিশির মাংসপেশীতে "Suzie Q" নামে একটি উলকি আকান। তাদের প্রথম সন্তান এক্সটন এলিয়াস নামে এক পুত্র ফেব্রুয়ারী ২০১২-এ জন্ম নেয় এবং তাদের দ্বিতীয় সন্তান অ্যাভ্‌রি রোয়ল নামে এক কন্যা নভেম্বর ২০১৪-এ জন্ম নেয়।


title: রবার্ট ডাউনি জুনিয়র

text: ডাউনি জুলাই ২০০৩ সাল থেকে মাদক সেবন ছেড়ে দিয়েছেন। তার মাদক এবং অ্যালকোহল অভ্যাসগুলো কাটিয়ে উঠতে তার স্ত্রী তাকে সাহায্য করেছেন, তার পরিবার সহ, আরোগ্য, ধ্যান, বারো ধাপে পুনরুদ্ধারের কার্যক্রম, যোগব্যায়াম ও উইং চুন কুংফু চর্চা, মার্শাল আর্ট, তিনি "এরিক ওরাম", যিনি ডাউনি চলচ্চিত্র কয়েকটি মারামারির পরামর্শকের দায়িত্ব পালন করেছেন। ডিসেম্বর ২০১৬ সালে, ডাউনি তার পূর্বে ড্রাগ প্রত্যয়ের জন্য ক্যালিফোর্নিয়া "জেরি ব্রাউন" গভর্নর থেকে একটি পূর্ণ এবং নিঃশর্ত ক্ষমা পেয়েছেন।


title: রবার্ট ডাউনি জুনিয়র

text: ডাউনির মতে তার ধর্মীয় বিশ্বাস "ইহুদি-বৌদ্ধ" এবং তিনি জ্যোতিষশাস্ত্র চর্চা করেন বলে বর্ণনা করেছেন। অতীতে ডাউনি খ্রিস্টান ও হরে কৃষ্ণ মতাদর্শে আগ্রহী ছিলেন।


title: রবার্ট ডাউনি জুনিয়র

text: একটি সভা আলোচনায়, রাসেল ম্যাকএডামস ডাউনির সঙ্গে শার্লক হোমস চলচ্চিত্রে অভিনয় করেন, তিনি ডাউনির প্রতিজ্ঞাবদ্ধ নৈতিক কাজের জন্য তাকে "সুপারহিরো" বলেছেন। একই সভা আলোচনায়, ডাউনি বর্ণনা দেন কিভাবে তিনি দীর্ঘ ঘন্টা এবং অনেক সপ্তাহান্তে কাজ করে হোমস তার চিত্রাঙ্কন এর নির্ভুলতার প্রত্যয়ন নিশ্চিত সাহায্য করার জন্য ছবিটিতে সাফল্য আনিয়েছেন।


title: রবার্ট ডাউনি জুনিয়র

text: ২০০৮ এর একটি সাক্ষাৎকারে, ডাউনি বলেছেন যে কারাগারে তার সময় কিছুটা রাজনৈতিক দৃষ্টিকোণ পরিবর্তন করেছে, বলছেন, "রাজনৈতিক দৃষ্টিকোণ আমার কাছে সত্যিই একটি মজাদার দিক এবং এটা সবসময় আমার খুব জোরে বলার কিছু নেই যে ডিনার টেবিলটা এখানে, কিন্তু আপনি লা মিরেজে ২,০০০ ডলারের এক রাত্রি সুইট থেকে কারাগারে যেতে পারেন না এবং সত্যিই এটা বুঝতে ও উদারপন্থী বেরিয়ে আসতে পারেন। আপনি পারেন না। আমি চাইনা এই অভিজ্ঞতাটা অন্য কেউ পায়, কিন্তু এটি ছিল খুব, খুব, খুব শিক্ষামূলক আমার জন্য এবং আমার স্বাভাবিক প্রবণতাগুলো জানানো হয়েছে এবং রাজনীতি তখন থেকেই।" যাহোক, যখন ২০১৫ সালে "অ্যাভেঞ্জার্স: এজ অব আলট্রন" প্রচারণায় একটি সাক্ষাত্কারে প্রশ্ন উত্থাপন করা হয়, তিনি অস্বীকার করেন যে তার আগের বক্তব্য তার অংশে দীর্ঘস্থায়ী বিশ্বাসের প্রতিফলিত হয়েছে, এবং বলেন, আমি বলব না যে আমি একজন রিপাবলিকান অথবা একজন উদারনৈতিক বা ডেমোক্র্যাট।


title: রবার্ট ডাউনি জুনিয়র

text: ডাউনি অ্যান্টি-রিসিডিভিজ কোয়ালিশন বোর্ডে কাজ করেন।


title: রবার্ট ডাউনি জুনিয়র

text: ডাউনি ২০১৬ সালের নির্বাচনের জন্য অন্যান্য কীর্তিদের সাথে মিলে একটি বাণিজ্যিক ভিডিও প্রচার করেন, যেই ভিডিওতে রিপাবলিকান প্রার্থী ডোনাল্ড ট্রাম্পের বিরুদ্ধে জনগণদের ভোট দিতে উৎসাহিত করা হয়।


title: রবার্ট ডাউনি জুনিয়র

text:
একটি সভা আলোচনাতে ডাউনির অভিনীত "শার্লক হোমস" চলচ্চিত্রের সহ-তারকা র‍্যাচেল ম্যাকঅ্যাডাম্‌স তার "প্রতিজ্ঞাবদ্ধ" নৈতিক কাজের জন্য তাকে একটি "সুপারহিরো" বলেছেন। একই সভায় ডাউনি বর্ণনা করেন হোমসের ছবির নির্ভুলতা নিশ্চিত করার জন্য তিনি কীভাবে দীর্ঘ ঘন্টা এবং অনেক সপ্তাহান্তে কাজ করেছেন যাতে চলচ্চিত্র সফল করার জন্য সাহায্য করতে পারেন।
রবার্ট ডাউনি জুনিয়র তাঁর সুঅভিনয়ের জন্য দীর্ঘ অভিনয় জীবনে পেয়েছেন অসংখ্য সম্মাননা। তিনি সেরা অভিনেতা হিসেবে দুই বার একাডেমি পুরস্কারে (অস্কার) মনোনীত হন।


title: রবার্ট ডাউনি জুনিয়র

text:
উদ্ধৃতি
গ্রন্থপঞ্জি


title: সমাজসেবায় একুশে পদক বিজয়ীদের তালিকা

text: সমাজসেবায় একুশে পদক বাংলাদেশের সমাজসেবকদের জন্য একটি জাতীয় এবং সর্বোচ্চ বেসামরিক পুরস্কার। বাংলাদেশের সমাজসেবা ও দারিদ্র বিমোচনে অনন্য অবদানের স্বীকৃতি প্রদানের উদ্দেশ্যে ২০০০ সাল থেকে এই ক্ষেত্রে একুশে পদক প্রদান করা হচ্ছে। ভাষা আন্দোলন এর শহীদদের স্মরণে ১৯৭৬ সালে এই পদকের প্রচলন করা হয়। প্রত্যেক পদকপ্রাপ্তকে একটি পদক, একটি সম্মাননা সনদ, একটি রেপ্লিকা এবং পুরস্কারের অর্থমূল্য প্রদান করা হয়ে থাকে। একুশে পদকে ১৮ ক্যারেটের সোনা দিয়ে তৈরি ৩৫ গ্রাম ওজনের একটি মেডেল প্রদান করা হয়; যার ডিজাইন করেছেন নিতুন কুণ্ডু। প্রাথমিকভাবে পুরস্কারের অর্থমূল্য ২৫,০০০ টাকা দেয়া হতো; বর্তমানে এটি ২ লক্ষ টাকায় উন্নীত করা হয়েছে।


title: স্যার প্রফুল্ল চন্দ্র রায়ের বাড়ি

text: স্যার প্রফুল্ল চন্দ্র রায়ের বাড়ি খুলনা জেলার পাইকগাছা উপজেলায় অবস্থিত বাংলাদেশের অন্যতম একটি প্রত্নতাত্ত্বিক স্থাপনা। এটি উপজেলার বাড়ুলী গ্রামে অবস্থিত। ২রা আগস্ট ১৮৬১ সালে বাংলাদেশী বিজ্ঞানী ও রসায়নবিদ আচার্য প্রফুল্ল চন্দ্র রায় এ বাড়িতেই জন্মগ্রহণ করেন।


title: স্যার প্রফুল্ল চন্দ্র রায়ের বাড়ি

text: পরিত্যক্ত হওয়ার পর বাড়িটি বেশ কয়েকবার দখল হওয়ার পর বাংলাদেশ প্রত্নতত্ত্ব অধিদপ্তর এটিকে সংরক্ষিত পুরাকীর্তি হিসেবে ঘোষণা করে। এরপর থেকে বিজ্ঞানীর জন্ম ও মৃত্যুদিবসে এখানে সরকারি পৃষ্ঠপোষকতায় অনুষ্ঠান পালন করা হয়। বাড়িটির অবস্থান কপোতাক্ষ নদেরে তীরে।


title: স্যার প্রফুল্ল চন্দ্র রায়ের বাড়ি

text: বাড়িটির সামনেই রয়েছে পাথরে অঙ্কিত প্রফুল্ল চন্দ্র রায়ের একটি ছবি। এর একপাশে রয়েছে একটি পুকুর। মাঝখানে একটি ফাঁকা স্থানকে ঘিরে তৈরি করা হয়েছে পুরো বাড়িটির নকশা। দোতালা মূল ভবনের পাশেই রয়েছে ছোট মন্দির ও একতলা আরও কয়েকটি ভবন।


title: স্যার প্রফুল্ল চন্দ্র রায়ের বাড়ি

text: প্রায় ১৭০টি স্তম্ভের উপর বসানো পুরো কমপ্লেক্সটিতে মোট ৪৫টি দরজা ও প্রায় ১৩০টি জানলা রয়েছে। মূল ভবনের ছাদের উপর রয়েছে একটি সিংহমূর্তি। বাড়িটির বিভিন্ন দেয়াল ও স্তম্ভে ফুল, লতা ও হরেক রকমের নকশা অঙ্কিত রয়েছে।


title: স্যার প্রফুল্ল চন্দ্র রায়ের বাড়ি

text: বাংলাদেশের প্রত্নতাত্ত্বিক স্থানের তালিকা


title: ঠেঙ্গামারা মহিলা সবুজ সংঘ

text: ঠেঙ্গামারা মহিলা সবুজ সংঘ (, টিএমএসএস) বাংলাদেশের একটি ক্ষুদ্রঋণ ভিত্তিক এনজিও। ১৯৮০ সালে অশোক ফেলো, প্রফেসর ডঃ হোসনে আরা বেগম বাংলাদেশের বগুড়ায় টিএমএসএস প্রতিষ্ঠা করেন। এটি একটি নারী ভিত্তিক বাংলাদেশী প্রতিষ্ঠান যা বাংলাদেশে দারিদ্র্য বিমোচন, নারীর ক্ষমতায়ন ও আর্থ-সামাজিক অবকাঠামো উন্নয়নের উদ্দেশ্যে কর্মরত। টিএমএসএস বাংলাদেশের গ্রামাঞ্চলে সেবার মান উন্নত ও সুলভ্য করার জন্য এনসিসি ব্যাংক লিমিটেড সহ বেশ কিছু প্রতিষ্ঠানের সঙ্গে যৌথভাবে কর্মরত।


title: মেষ রাশি (জ্যোতিষ শাস্ত্র)

text: "মেষ রাশির ইংরেজী নাম এরিস (Aries)।" মেষ রাশির অধিপতি হল মঙ্গল।


title: সুনীতি সলোমন

text: সুনীতি সলোমন (১৯৩৮ বা ১৯৩৯– ২৮ জুলাই, ২০১৫)  একজন ভারতীয় চিকিত্সক  এবং অণুজীব বিজ্ঞানী ছিলেন যিনি  এইডস গবেষণার  এবং ১৯৮৫ সালে ভারতের  চেন্নাইতে প্রথম ভারতীয়র এইডস ধরা পড়ার ঘটনার পর এইডস  প্রতিরোধের পথিকৃৎ। তিনি চেন্নাইতে  ওয়াই আর গেসনেড  সেন্টার ফর এইডস গবেষণা এবং শিক্ষা প্রতিষ্ঠান প্রতিষ্ঠা করেন। ভারত সরকার তাঁকে জাতীয় নারী বায়ো-বিজ্ঞানী পুরস্কারে সম্মানিত করেন।


title: সুনীতি সলোমন

text: সুনীতি সলোমন বা সুনীতি গেসনেড (তাঁর বিবাহের পূর্বের নাম) চেন্নাইয়ের পেশায় চামড়া ব্যবসায়ী, একটি মারাঠী হিন্দু পরিবারে জন্মগ্রহণ করেন। তিনি পরিবারের আট সন্তানের মধ্যে সপ্তম জন এবং একমাত্র কন্যা  ছিলেন। ২০০৯ সালের একটি  সাক্ষাৎকারে তিনি বলেন, তিনি  স্বাস্থ্য কর্মীদের টিকা দেবার জন্য বাত্সরিক ভিত্তিতে রোগীদের  বাড়ি যাওয়ার  ব্যাপারটি থেকে তিনি ওষুধের ব্যাপারে আগ্রহী হয়ে ওঠেন।


title: সুনীতি সলোমন

text: তিনি  মাদ্রাজ মেডিকেল কলেজে মেডিসিন নিয়ে পড়াশুনা করেন এবং তারপর যুক্তরাজ্য, মার্কিন যুক্তরাষ্ট্র ও অস্ট্রেলিয়ায় প্যাথোলজিতে প্রশিক্ষিত হন যতক্ষন না  ১৯৭৩ সালে, তিনি এবং তাঁর স্বামী ভিক্টর সলোমন চেন্নাইতে ফিরে আসেন। সুনীতি মনে করেছিলেন ভারতে তাঁর সেবার বেশী প্রয়োজন। তিনি  মাইক্রোবায়োলজিতে ডক্টরেট করেন এবং মাদ্রাজ মেডিকেল কলেজের, ইনস্টিটিউট অব মাইক্রোবায়োলজিতে যোগদান করেন।


title: সুনীতি সলোমন

text: সলোমন তাঁর কর্মজীবনের শুরুতে বিদেশে, লন্ডনের কিংস কলেজ হাসপাতালে একজন জুনিয়র চিকিত্সক হিসেবে কাজ করেন।  ভারতে ফেরার পর, সলোমন, মাদ্রাজ মেডিকেল কলেজে  অণুজীব বিজ্ঞানী হিসাবে কাজ করেন এবং পদোন্নতি হয়ে অধ্যাপক হন।   তিনি ১৯৮১ সালে এইচআইভি আবিষ্কারের এবং এইডসের ক্লিনিকাল বিষয়ক লেখাগুলি পড়তে থাকেন এবং ১৯৮৬ সালে ১০০ জন মহিলা যৌনকর্মীকে পরীক্ষা করার সিদ্ধান্ত  নেন,  যেহেতু ভারতে কোন প্রকাশ্য সমকামী সম্প্রদায় ছিল না।  একশজনের  রক্তের নমুনার মধ্যে  ছয়টি নমুনা এইচআইভি পজিটিভ পাওয়া গেল।  সলোমন পরে বাল্টিমোরের জনস হপকিন্স বিশ্ববিদ্যালয়ে নমুনা পুনরায় পরীক্ষার জন্য পাঠান,যা ভাইরাসটির উপস্থিতি নিশ্চিত করে। ভারতে এই আবিষ্কারটি এইচআইভির প্রথম ডকুমেন্টেশন। তারপর থেকে, সলোমন তাঁর জীবন ও কর্মক্ষেত্র, এইচআইভি/এইডস গবেষণা, চিকিত্সা এবং সচেতনতা প্রসারে সমর্পণ করার সিদ্ধান্ত নেন। তিনি বর্ণনা করেছেন কিভাবে মানুষ এইচআইভি সংক্রমিত ব্যক্তিদের পরিত্যাগ করেছেন; এমনকি তাঁঁর স্বামীও চান নি, যে তিনি এইচআইভি পজিটিভ রোগীদের সঙ্গে কাজ করুন যাদের অধিকাংশই  ছিলেন সমকামী যাঁঁরা নিজেরা ইনজেকশনের মাধ্যমে ড্রাগ নিতেন ও যৌন কর্মী ছিলেন। সলোমন উত্তর করেন , "আপনি তাঁঁদের সঙ্গে কথা বললে,  এই এক কথা বলবেন না।" সলোমন ছিলেন প্রথম মানুষ যিনি   এইচআইভি ও তার পাশাপাশি অপযশের কথা প্রকাশ্যে আলোচনা করেন,  তিনি একবার বলেন, " অপযশ এবং বৈষম্য এইডস আক্রান্ত মানুষগুলিকে বেশী হত্যা করছে।"


title: সুনীতি সলোমন

text: ১৯৮৮ থেকে ১৯৯৩, সলোমন  মাদ্রাজ মেডিকেল কলেজে ভারতের প্রথম এইডস সহায়ক দল প্রতিষ্ঠা করেন এবং  বিভিন্ন এইডস গবেষণা এবং সামাজিক সেবা চালু করেন।  ভারতে কোনো প্রাইভেট এবং পাবলিক সেক্টরের দ্বারা এইচআইভি/এইডস সুবিধা প্রদানের আগে, এই দলটি ছিল প্রথম। ১৯৯৩ সালে সলোমন তাঁর বাবার নামে  'ওয়াই আর জি সেন্টার ফর এইডস রিসার্চ অ্যান্ড এডুকেশন' (ওয়াই আর জি কেয়ার) প্রতিষ্ঠা করেন।  এটি ছিল ভারতের   স্বেচ্ছামূলক এইচআইভি কাউন্সেলিং এবং টেস্টিংএর অন্যতম প্রথম স্থান। ২০১৫ সাল অনুযায়ী, সেখানে দৈনিক ১০০ জন রোগী বহির্বিভাগে দেখা হয়েছে  এবং ১৫০০০ রোগীদের  নিয়মিত ভাবে ফলো-আপ করা হয়েছে। তাঁর  কেন্দ্রটি এবং তাঁর কাজ কে  " এইচআইভি মহামারীকে মন্থর করার উল্লেখযোগ্য কারণ হিসাবে বর্ননা করা হয়"। তিনি   অন্য ডাক্তার ও ছাত্রদেরও  এইচআইভি এবং তার চিকিত্সা সম্পর্কে শিক্ষা প্রদান করেন। সলোমন চেন্নাইয়ের এইডসের ডাক্তার হিসাবে পরিচিত ছিলেন।  তিনি ভারতের এইডস সোসাইটির সভাপতি হিসেবে দায়িত্ব পালন করেন।


title: সুনীতি সলোমন

text: সলোমন মার্কিন যুক্তরাষ্ট্রের ন্যাশনাল ইনস্টিটিউট অফ মেন্টাল হেলথে, একটি বহুদেশীয় এইচআইভি / এসটিডি প্রতিরোধ পরীক্ষা, মার্কিন ন্যাশনাল ইন্সটিটিউট অফ অ্যালার্জি অ্যান্ড ইনফেকশাস ডিজিজেস দ্বারা পরিচালিত এইচআইভি দমন পরীক্ষার নেটওয়ার্ক,  দক্ষিণ ভারতে স্বাস্থ্যপরিষেবা স্থাপনায়, এইচআইভির দূর্নাম বিষয়ক  NIH এর একটি সমীক্ষা এবং  ৬% সি এস জেল(CONRAD সংস্থার একটি মাইক্রোবিসাইড) বিষয়ে তৃতীয়  দফার অধ্যয়ন সহ আন্তর্জাতিক গবেষণায় সহযোগিতা করেন।


title: সুনীতি সলোমন

text: সলোমন মাদ্রাস কলেজে মেডিসিন নিয়ে পড়বার সময় তাঁর স্বামী ভিক্টর সলোমন যিনি একজন হৃদরোগের শল্যচিকিত্সক, তাঁর সংগে দেখা হয়। তিনি স্বামীর সঙ্গে যুক্তরাজ্য, মার্কিন যুক্তরাষ্ট্র  এবং অস্ট্রেলিয়ায় যান। ভিক্টর সলোমন  ২০০৬ সালে মারা যান। তাঁদের পুত্র সুনীল সলোমন বাল্টিমোরে জনস হপকিন্স বিশ্ববিদ্যালয়ে একজন মহামারী বিশেষজ্ঞ। সলোমন  জুলাই ২৮, ২০১৫ তে ৭৬ বছর বয়সে চেন্নাইতে তাঁঁর বাড়ীতে মারা যান, মৃত্যুর দুমাস আগে তাঁঁর অগ্ন্যাশয়ের ক্যান্সার ধরা পড়ে।


title: সুনীতি সলোমন

text: সলোমন  নিম্নলিখিত পুরস্কারগুলি পেয়েছেন:


title: নিকোল বোল্টন

text: নিকোল এলিজাবেথ বোল্টন (; জন্ম: ১৭ জানুয়ারি, ১৯৮৯) পার্থের সুবিয়াকো এলাকায় জন্মগ্রহণকারী প্রথিতযশা অস্ট্রেলীয় প্রমিলা আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য তিনি। ঘরোয়া ক্রিকেটে ওয়েস্টার্ন অস্ট্রেলিয়ার পক্ষে খেলছেন। অস্ট্রেলিয়া এ, ক্রিকেট অস্ট্রেলিয়া চেয়ারম্যান মহিলা একাদশ, ওতাগো মহিলা, পার্থ স্কর্চার্স মহিলা দলের পক্ষেও খেলেছেন তিনি। দলে তিনি মূলতঃ ডানহাতি উদ্বোধনী ব্যাটসম্যান। এছাড়াও ডানহাতে অফ স্পিন বোলিং করে থাকেন নিকোল বোল্টন।


title: নিকোল বোল্টন

text: ২০১৪-১৫ মৌসুমে ভিকস্পিরিট দলের সাথে যুক্ত হন। ২৩ জানুয়ারি, ২০১৪ তারিখে একদিনের আন্তর্জাতিকে অভিষেক ঘটে তার। উদ্বোধনী খেলাতেই নিজের শ্রেষ্ঠত্ব তুলে ধরেন। ১৫২ বলে ১২৪ রান তুলে যে-কোন অস্ট্রেলীয় প্রমিলা ক্রিকেটারের তুলনায় সর্বাগ্রে নিয়ে যান।


title: নিকোল বোল্টন

text: জুন, ২০১৫ সালে ইংল্যান্ড সফরে মহিলাদের অ্যাশেজ খেলার জন্য সফরকারী অস্ট্রেলিয়া দলের অন্যতম সদস্য মনোনীত হন। ১১ আগস্ট, ২০১৫ তারিখে ইংল্যান্ডের বিপক্ষে টেস্টে অভিষেক হয়। টেস্ট ও একদিনের আন্তর্জাতিকে দক্ষতা অর্জন স্বত্ত্বেও টুয়েন্টি২০ আন্তর্জাতিকে খেলার আগ্রহ নেই তার।


title: নিকোল বোল্টন

text: সেপ্টেম্বর, ২০১৬ সালে শ্রীলঙ্কা সফরে অস্ট্রেলিয়া দলের সদস্যরূপে খেলতে যান। ২৫ সেপ্টেম্বর, ২০১৬ তারিখে কলম্বোর রানাসিংহে প্রেমাদাসা স্টেডিয়ামে অনুষ্ঠিত ৪র্থ ওডিআইয়ে নিজস্ব ২য় সেঞ্চুরি করেন। খেলায় তার দল ১৩৭ রানের বিশাল ব্যবধানে জয়সহ ৪-০ ব্যবধানে শ্রীলঙ্কা দলকে হোয়াইটওয়াশ করে। এছাড়াও ওডিআই সিরিজে সর্বোচ্চ রান সংগ্রাহক হন তিনি।


title: দরবার স্তম্ভ

text: দরবার স্তম্ভ সাতক্ষীরা জেলার তালা উপজেলায় অবস্থিত বাংলাদেশের অন্যতম একটি প্রত্নতাত্ত্বিক নির্দশন।


title: দরবার স্তম্ভ

text: ভারতীয় উপমাহেদশ যখন ব্রিটিশ শাসনের বিরোদ্ধে সোচ্চার ঠিক সে সময় ১৯০৫ সালে ব্রিটিশরা বাংলাকে ভেঙ্গে দেওয়ার চক্রান্ত করে যা বঙ্গভঙ্গ নামে পরিচিত। পরবর্তীতে ১৯১১ সাল পর্যন্ত এর বিরোদ্ধে বাংলার বিভিন্ন স্থানে আন্দোলন করা হয়। আন্দোলনের মুখে ব্রিটিশ সরকার বঙ্গভঙ্গ রদের ঘোষণা করে ১৯১১ সালে। ১২ই ডিসেম্বর এই ঘেষণার আনুষ্ঠানিক বাস্তবায়নের জন্য সম্রাট জর্জ দিল্লিতে বৈঠকে বসেন। সম্রাটের এই আগমন উপলক্ষ্যে ও ঐতিহাসিক এই বিজয় উদযাপণ করতে তলা উপজেলায় দরবার স্তম্ভটি তৈরি করেন রাজনীতিবিদ রাজকুমার বসু।


title: দরবার স্তম্ভ

text: ১৯৯৫ সালের পর থেকে বিভিন্ন মহল এই স্তম্ভটি সংরক্ষণের দাবি জানানোর পর বাংলাদেশ প্রত্নতত্ত্ব অধিদপ্তর এটিকে সংরক্ষিত পুরাকীর্তি হিসেবে নথিভুক্ত করে। সাতক্ষীরা সদর থেকে দরবার স্তম্ভের দুরত্ব প্রায় ৩৫ কিলোমিটার।


title: অহির ভৈরব (চলচ্চিত্র)

text: অহির ভৈরব হল ২০০৭ সালের এপ্রিল মাসে মুক্তি লাভ করা একটি অসমীয়া চলচ্চিত্র। রণদীপ প্রডাক্‌সন্স (ইউ. কে.) লিমিটেডের বেনারে চলচ্চিত্রটি প্রযোজনা করেন যুক্তরাজ্য নিবাসী প্রবাসী অসমীয়া ড রণেন শর্মা ও পরিচালনা করেন শিয়প্রসাদ ঠাকুর। এক কোটি টাকার অধিক বাজেটের ও সম্পূর্ণরূপে যুক্তরাজ্যএ শুটিং সম্পন্ন হওয়া এইটি প্রথম অসমীয়া চলচ্চিত্র। ২০১০ সালে লণ্ডন-এর বৃটিশ ফিল্ম ইনস্টিটিউটের সংগ্রহালয়ে চলচ্চিত্রটি সংরক্ষণ করেন।


title: অহির ভৈরব (চলচ্চিত্র)

text: সিজোফ্রেনিয়া রোগে আক্রান্ত যুক্তরাজ্যের এক ভারতীয় বংশদ্ভূত মহিলার কাহিনী নিয়ে ছবিটি নির্মাণ করা হয়েছে। নায়িকার সিজোফ্রেনিয়া রোগের সাথে সংগ্রাম ও এর ফলে তাঁর পশ্চিমী সংস্কৃতির ভক্ত কন্যাকে ধরে অন্য নিকটাত্মীয়ের ওপর থেকে প্রভাব চলচ্চিত্রটির বিষয়বস্তু। কাহিনীটিতে দেখানো হয়েছে তিনিটা জেনারেশনের শিক্ষিত ভারতীয় ও দেখানো হয়েছে সিজোফ্রেনিক রোগীর সাথে মেলা-মেশা করায় তাঁর অনুভব করা মানসিক অশান্তি।


title: ইতিহাস (অসমীয়া চলচ্চিত্র)

text: ইতিহাস () হল ১৯৯৬ সালে মুক্তিপ্রাপ্ত ড° ভবেন্দ্র নাথ শইকীয়া পরিচালিত অন্তিম অসমীয়া চলচ্চিত্র।


title: শ্যাম সুন্দর মন্দির

text: শ্যাম সুন্দর মন্দির সাতক্ষীরা জেলার কলারোয়া উপজেলার সোনাবাড়িয়া নামক স্থানে অবস্থিত বাংলাদেশের একটি প্রত্নতাত্ত্বিক স্থাপনা ও দর্শনীয় স্থান। মন্দিরটির অবস্থান সাতক্ষীরা সদর থেকে প্রায় ২৬ কিলোমিটার ও উপজেলা সদর থেকে ৭ কিলোমিটার দূরে সোনাবাড়ীয়া গ্রামে। স্থনীয়ভাবে তাই একে সোনাবাড়ীয়া মঠ নামেও ডাকা হয়। যদিও মন্দিরটির দেয়ালে খোদাই করে লেখা রয়েছে শ্যাম সুন্দর নবরত্ন মন্দির। এই মন্দিরটি ছাড়াও এ অঞ্চলে আরও বেশকিছু প্রাচীন ধ্বংসাবশেষ পাওয়া যায়।


title: শ্যাম সুন্দর মন্দির

text: শ্যাম সুন্দর মন্দির এর নির্মাণ প্রসঙ্গে দুরকম মত পাওয়া যায়। কেউ কেউ মনে করেন, ৪০০ বছর-এর বেশ কিছু পূর্বে বৌদ্ধ ধর্ম প্রচারের উদ্দেশ্যে বুদ্ধদেবের শিষ্যরা এই মন্দিরটি তৈরি করেন। এরপর ধর্ম প্রচারে ব্যর্থ হয়ে প্রচারকগণ যখন চলে যান তখন মন্দিরটি পরিত্যক্ত অবস্থায় ১৭৬৭ সাল থেকে তৎকালীন জমিদার সেটিকে ব্যবহার শুরু করেন। তারা ছিলেন মূলত দূর্গাপ্রিয় চৌধুরীর জমিদারের পূর্বপুরুষ।


title: শ্যাম সুন্দর মন্দির

text: আবার কেউ কেউ মনে করেন, মন্দিরটি ১৭৬৭ সালে জমিদার হরিরাম দাশ বা দূর্গাপ্রিয় চৌধুরীই নির্মাণ করেছিলেন। শ্যাম সুন্দর মন্দিরের আশেপাশে আরও প্রায় ৯টি মন্দির ছিল বলে ধারণা করা হয়ে থাকে ও জনশ্রুতি অনুসারে, শ্রীরামকৃষ্ণ পরমহংসদেবও এ মন্দিরগুলো পরিদর্শন করেছিলেন।


title: শ্যাম সুন্দর মন্দির

text: তিনতলা বিশিষ্ঠ পিরামিড অবয়বের এই মন্দিরটির উচ্চতা ৬০ ফুট। পূর্বে এই মন্দিরের পূর্ব দিকে স্থাপন করা ছিল কষ্টি পাথরের তৈরি ১২টি শিবলিঙ্গ। এছাড়াও দোতালায় ছিল স্বর্ণের তৈরি রাধ-কৃষ্ণ মূর্তি। মন্দিরটি নির্মাণ করা হয়েছে ইট ও সুড়কি ব্যবহারের মাধ্যমে। শ্যাম সুন্দর মন্দিরের পাশে আরও দুটি মন্দির রয়েছে যেগুলো দুর্গা ও শিবের পূজা করার জন্য ব্যবহার করা হত। এই তিনটি মন্দিরের সামনেই রয়েছে একটি ছোট দীঘি।


title: শ্যাম সুন্দর মন্দির

text: মন্দিরটির দ্বিতীয় তলার আয়তন ৩১.১ ফুট × ৩২.৯ ফুট এবং তৃতীয় তলার আয়তন ২৪.৬ ফুট × ২৩.৬ ফুট। এছাড়াও মন্দিরের নীচ তলার চারটি ভাগের ২য় ভাগের মন্ডপের পূর্ব ও পশ্চিম অংশ-এর দৈর্ঘ্য ২০.২ ফুট ও প্রস্থ ৪.৫ ফুট। তৃতীয় ভাগে রয়েছে দুটি কক্ষ।


title: সুফী জুলফিকার হায়দার

text: সুফী জুলফিকার হায়দার (১৮৯৯ - ২৩ এপ্রিল, ১৯৮৭) একজন বিশিষ্ট বাংলাদেশী কবি। কাব্যরচনায় তিনি বিদ্রোহী কবি কাজী নজরুল ইসলামের ভাবশিষ্য। নজরুলের কবিতার মত তার কবিতায়ও সমাজের অত্যাচারিত মানুষের জন্য তিনি প্রতিবাদ রূপায়িত হয়েছে। ইসলামী আদর্শের রুপায়নের জন্য পাকিস্তান সরকার তাকে "সিতারা-ই-খিদমত" উপাধি দেন। তিনি বাংলাদেশ সরকার কর্তৃক একুশে পদক ও নজরুল ইনস্টিটিউট কর্তৃক নজরুল স্মৃতি পুরস্কারে ভূষিত হন।


title: সুফী জুলফিকার হায়দার

text: জুলফিকার হায়দার ১৮৯৯ সালে (১৪ অগ্রহায়ণ ১৩০৬ বঙ্গাব্দে) বাংলাদেশের কুমিল্লার (বর্তমান ব্রাহ্মনবাড়িয়া জেলা) নবীনগর উপজেলার ভাতুরিয়া গ্রামে জন্মগ্রহণ করেন। তার বাবা মৌলভী মাহমুদ জামাল সেটলমেন্ট অফিসে চাকরী করতেন এবং মা চাঁদ বিবি ছিলেন গৃহিণী। তার দাদা হাজী আমির আহমেদ দানশীলতার জন্য কুমিল্লায় পরিচিত ছিলেন। তার পড়াশুনায় হাতেখড়ি হয় তার বাবার মাধ্যমে। পরে তিনি নূরনগর প্রাথমিক বিদ্যালয়ে ভর্তি হন। পরে শিবপুর মাইনর স্কুল থেকে মধ্য ইংরেজি পরীক্ষায় পাস করেন এবং ভর্তি হন বিদ্যাকোট উচ্চ ইংরেজি বিদ্যালয়ে। ১৯১৭ সালে ম্যাট্রিক পরীক্ষার কিছু দিন আগে বাড়ি থেকে পালিয়ে কলকাতায় চলে যান। সেখানে তিনি সেনাবাহিনীতে যোগ দেন। মুম্বাইয়ে প্রশিক্ষন গ্রহণ করে প্রথম বিশ্বযুদ্ধ-এ অংশগ্রহণের জন্য বাগদাদ যান। যুদ্ধ শেষ হলে বাগদাদে ব্রিটিশ বাহিনী ভেঙে দেয়া হলে তিনি কলকাতায় ফিরে আসেন।


title: সুফী জুলফিকার হায়দার

text: জুলফিকার হায়দার ১৯২৮ সালের ২০ জানুয়ারি নবীনগরের বিটঘর গ্রামের রাবেয়া হায়দারকে বিয়ে করেন। সম্ভ্রান্ত পরিবারের মেয়ে রাবেয়া হায়দার ছিলেন শিক্ষিতা, লেখিকা এবং সমাজসেবিকা। তিনি সেই সময়ে সওগাত ও দৈনিক কৃষক পত্রিকায় লিখতেন।


title: সুফী জুলফিকার হায়দার

text: যুদ্ধ শেষে কলকাতায় ফিরে তিনি ব্রিটিশ মালিকানাধীন ম্যাকিনন ম্যাকেঞ্জি অ্যান্ড কোম্পানিতে ট্রাভেলিং সুপারভাইজার পদে চাকরি নেন। কাজের জন্য তিনি উপমহাদেশের বিভিন্ন শহর, মধ্যপ্রাচ্যের বহু দেশ এবং শ্রীলঙ্কা ও মিয়ানমার ভ্রমণ করেন। তিনি কাজী নজরুল ইসলামের ঘনিষ্ঠ বন্ধু ছিলেন। কবি ১৯৪২ সালের ১০ জুলাই দুরারোগ্য ব্যাধিতে আক্রান্ত হলে তিনি রুগ্ন কবির চিকিৎসা এবং তার পরিবার-পরিজন দেখাশোনার দায়িত্বপালন করেন। ১৯৪৭ সালে দেশবিভাগের পর তিনি কলকাতা ছেড়ে ঢাকায় চলে আসেন। সেখান থেকে তিনি চট্টগ্রামের শাহ সুফী মাওলানা অলি আহমদ নিজামপুরী পীর সাহেবের নিকট দীর্ঘ চৌদ্দ বছর আধ্যাত্মিক সাধনায় লিপ্ত থাকেন। সেখান থেকে তিনি 'সুফী' আখ্যা লাভ করেন।


title: সুফী জুলফিকার হায়দার

text: জুলফিকার হায়দারের কবিতায় সামাজিক অন্যায়-অত্যাচারের বিরুদ্ধে প্রতিবাদ ফুটে উঠেছে। তার "ভাঙ্গা তলোয়ার" ও "বিপ্লব বিপ্লব দ্বিতীয় বিপ্লব" কাব্যগ্রন্থে সামাজিক অন্যায়-অবিচারের প্রতিবাদ তুলে ধরেন। এছাড়া "ফের বানাও মুসলমান" কাব্যগ্রন্থে ইসলামী আদর্শ ও সুফীবাদ তুলে ধরা হয়েছে। কাব্যগ্রন্থ ছাড়াও তিনি নজরুল গবেষণায় এবং নজরুলবিষয়ক স্মৃতিচারণমূলক গ্রন্থ রচনা করেছেন। তিনি নজরুলের জীবনীসংক্রান্ত গ্রন্থগুলোর মধ্যে অন্যতম গুরুত্বপূর্ণ রচনা "নজরুল জীবনের শেষ অধ্যায়" রচনা করেছেন। তার অন্যান্য নজরুলবিষয়ক গ্রন্থ হল "নজরুল প্রতিভার পরিচয়" ও "জাতীয় কবি নজরুল"।


title: সুফী জুলফিকার হায়দার

text: কাব্যগ্রন্থ


title: সুফী জুলফিকার হায়দার

text: নজরুল বিষয়ক গ্রন্থ


title: সুফী জুলফিকার হায়দার

text:
অন্যান্য
কাব্যগ্রন্থজুলফিকার হায়দার ১৯৮৭ সালের ২৩ এপ্রিল বাংলাদেশের ঢাকায় মৃত্যুবরণ করেন।


title: তালিম হোসেন

text: তালিম হোসেন (১৯১৮ - ২১ ফেব্রুয়ারি, ১৯৯৯) একজন বিশিষ্ট বাংলাদেশী কবি, অনুবাদক ও সাহিত্য সম্পাদক। তিনি ছিলেন বিদ্রোহী কবি কাজী নজরুল ইসলামের অনুসারী। তার উল্লেখযোগ্য সাহিত্যকর্ম হল "দিশারী", "শাহীন" ও "নূহের জাহাজ"। বাংলা সাহিত্যে অবদানের জন্য তিনি ১৯৬৫ সালে বাংলা একাডেমি পুরস্কার এবং ১৯৮২ সালে বাংলাদেশ সরকার কর্তৃক প্রদত্ত একুশে পদক-এ ভূষিত হন।


title: তালিম হোসেন

text: তালিম হোসেন ১৯৪৮ সালে মাফরুহা চৌধুরীকে বিয়ে করেন। মাফরুহা চৌধুরী ছিলেন দৈনিক বাংলা পত্রিকার মহিলা বিষয়ক পাতার সম্পাদিকা। তাদের তিন মেয়ে এবং দুই ছেলে। তিন মেয়ে শবনম মুশতারী, পারভীন মুশতারী ও ইয়াসমিন মুশতারী নজরুল সঙ্গীত শিল্পী। বড় মেয়ে শবনম মুশতারী ১৯৯৭ সালে সঙ্গীতে অবদানের জন্য একুশে পদক লাভ করেন। এক ছেলে শাহরিয়ার চৌধুরী কম্পিউটার বিজ্ঞানী ও অন্যজন হাসনাইন চৌধুরী বাংলাদেশ বিমানের বৈমানিক ক্যাপ্টেন।


title: তালিম হোসেন

text: উনিশ শতকের মাঝামাঝিতে তিনি তৎকালীন মাহে নও পত্রিকার সম্পাদক ছিলেন। এছাড়া তিনি ছিলেন একজন দক্ষ সংগঠক। তার প্রচেষ্টায় গড়ে ওঠে "নজরুল একাডেমি"।


title: তালিম হোসেন

text: তালিম হোসেন তার রচনায় ইসলামি আদর্শ, ঐতিহ্য ও মূল্যবোধ ফুটিয়ে তুলেছেন। তার প্রথম কাব্যগ্রন্থ "দিশারী" ১৯৫৬ সালে প্রকাশিত হয়। তার অন্যান্য উল্লেখযোগ্য কাব্যগ্রন্থ হল "শাহীন" ও "নূহের জাহাজ"। এছাড়া তিনি অনুবাদ করেছেন "স্বর্গচরণ" ও "দানবীর এন্ড্রুর কার্নেগী" উপন্যাস।


title: তালিম হোসেন

text: কাব্যগ্রন্থ


title: তালিম হোসেন

text: অনুবাদ


title: তালিম হোসেন

text: তালিম হোসেন ১৯৯৯ সালের ২১ ফেব্রুয়ারি ঢাকায় মারা যান।


title: টিএমএসএস ইঞ্জিনিয়ারিং কলেজ

text: টিএমএসএস ইঞ্জিনিয়ারিং কলেজ (, টিইসি) ২০১৫ সালে প্রতিষ্ঠিত বাংলাদেশের একটি বেসরকারি প্রকৌশল মহাবিদ্যালয়। এর নামকরণ করা হয়েছে টিএমএসএস (ঠেঙ্গামারা মহিলা সবুজ সংঘ) নামক বাংলাদেশের একটি বেসরকারী সাহায্য সংস্থার নামানুসারে। প্রতিষ্ঠালগ্ন থেকে প্রতিষ্ঠানটি স্বল্প খরচে উন্নত শিক্ষার মান বজায় রেখে বাংলাদেশের উচ্চশিক্ষায় অবদান রাখতে সচেষ্ট। এটি রাজশাহী বিশ্ববিদ্যালয়ের অধীনে অধিভুক্ত।


title: সড়ক পরিবহন ও সেতু মন্ত্রণালয় (বাংলাদেশ)

text: সড়ক পরিবহন ও সেতু মন্ত্রণালয় (পূর্বনাম: যোগাযোগ মন্ত্রণালয়) গণপ্রজাতন্ত্রী বাংলাদেশ সরকারের একটি স্বতন্ত্র মন্ত্রণালয়। এ মন্ত্রণালয়ের কাজ হচ্ছে দেশের গুরুত্বপূর্ণ পরিবহন ব্যবস্থা সড়ক পরিবহন খাতের সমস্যা দূরিকরণ, উন্নয়ন ও রক্ষণাবেক্ষণ নিয়ে কাজ করা।


text: ২০১৪ সালের ১০ ফেব্রুয়ারি যোগাযোগ মন্ত্রণালয়কে বিলুপ্ত করে সড়ক পরিবহন ও সেতু মন্ত্রণালয় গঠন করা হয়।


title: কালেক্টরেট ভবন, বরিশাল

text: কালেক্টরেট ভবন বাংলাদেশের বরিশাল জেলার সদর উপজেলায় অবস্থিত বাংলাদেশ প্রত্নতাত্বিক অধিদপ্তর কর্তৃক সংরক্ষিত নিম্ন-গাঙ্গের অববাহিকার নির্মিত ঔপনিবেশিক শাসনামলের প্রথম প্রশাসনিক ভবন।


title: কালেক্টরেট ভবন, বরিশাল

text: এটি উপনিবেশিক শাসকামলের স্থাপত্য ঐতিহ্যের একটি স্মারক নিদর্শন হিসেব সংরক্ষিত এই ভবনটি বাংলাদেশে নির্মিত ইতিহাসের প্রথম প্রসাশনিক ভবন। বরিশাল এর এই ভবনে উপস্থাপন করা হয়েছে এই কালেক্টরেট ভবনের ইতিহাস, স্থাপত্যিক সংক্ষিপ্ত বিবরণ, নির্মাণ উপকরণ ও বিভিন্ন ধরনের নিদর্শন। প্রততাত্ত্বিক নিদর্শনের মধ্যে রয়েছে কালেক্টর ভবনের পুরাতন সকল আসবাবপত্র, পাথরের মূর্তি, পোড়ামাটির ফলক, কারুকার্যখচিত ইট, উৎকীর্ণ নানা লিপি, পুরনো মুদ্রা , বিভিন্ন ধরনে তৈজসপত্রসহ নিয়ে প্রায় ২ শতাধিক নানা নিদর্শন এবং উপাদান।


title: কালেক্টরেট ভবন, বরিশাল

text: ঝালকাঠীর জেলার নলছিটি উপজেলার অর্ন্তগত “বারৈকরণ” সুলতানী এবং মুঘল আমলের প্রধান বাণিজ্যিক কেন্দ্র হিসেবে পরিচিত হয়েছিল। ব্রিটিশ কোম্পানি আমলে অনেক গুরুত্বপূর্ণ দাপ্তরিক এবং এখানে প্রশাসনিক কার্যালয় প্রতিষ্ঠিত হবার পরে এই স্থানটির গুরুত্ব আরো অনেকগুন বৃদ্ধি পেতে থাকে। স্থানটির অবস্থান, এখানের ক্রমবর্ধমান অসন্তোষ, কৃষক বিদ্রোহ এবং প্রতিকূল যোগাযোগ ব্যবস্থার ফলে তখন সদর দপ্তরটি স্থানান্তরের প্রয়োজনীয়তা দেখা দিয়েছিল। সম্ভবত স্থানটির নিরাপদ ভৌগোলিক অবস্থান, কলকাতা থেকে ঢাকা আসার মধ্যবর্তী স্থানে অবস্থিত বলে সদর দপ্তর বারৈকরণ হতে বাকেরগঞ্জ এ স্থানান্তরে আগ্রহী হয়ে ওঠে। তৎকালীন ইস্টইন্ডিয়া কোম্পানী দেওয়ানী লাভ করার পর লর্ড ক্লাইভ ১৭৭১ সালে বাকেরগঞ্জে এক দরবার অনুষ্ঠানে এই সিদ্ধান্তের কথা জানা যায়। ১৭৯২ খ্রিস্টাব্দে স্যামুয়েল মিডলটন সুন্দরবন কমিশনারের দায়িত্ব পাওয়ার পরেই এই সদর দপ্তরটি বারৈকরণ হতে বাকেরগঞ্জে স্থানান্তরের সিদ্ধান্ত গ্রহন করে সিভিল কোর্ট, সহকারী কালেক্টরেটের কার্যালয়ে বাকেরগঞ্জে স্থানান্তরিত করা হয়। ১৭৯৭ খ্রিস্টাব্দে তৎকালীন ইংরেজ গর্ভণর জেনারেল জনশোর ৭নং রেগুলেশন এ সুন্দরবন কমিশনারের পদ বিলুপ্ত করার পরে বাকেরগঞ্জ কে একটি আলাদা জেলা হিসেবে ঘোষণা করা হয়।


title: কালেক্টরেট ভবন, বরিশাল

text: সুন্দরবন এর কমিশনার স্যামুয়েল মিডলটন বাকেরগঞ্জে আগাবাকেরের গোলাবাড়ীতে নির্মিত প্রথম প্রশাসনিক কার্যক্রম শুরু করেছিলেন। যদিও দাপ্তরিক ভবনগুলোর অস্তিত্ব তখন কালের গর্ভে বিলীণ হয়ে গিয়েছিল। ক্রমবর্ধমান এই প্রশাসনিক ও দাপ্তরিক সকল কর্মকাণ্ড বৃদ্ধি পাওয়ায় ফলে এই দপ্তরও স্থানান্তরের প্রয়োজনীয়তা দেখা দিয়েছিল। ১৮২১ সালের দিকে ‘ কালেক্টরেট ভবন’ নামের এই বর্তমান দ্বিতল ভবনটি স্থাপন করা হয়। ১৮১৭ খ্রিস্টাব্দে বাকেরগঞ্জ একটি পূর্ণাঙ্গ জেলা হিসেবে কালেক্টরেটের মর্যাদা লাভ করার পরে এখানে প্রথম কালেক্টর নিযুক্ত হয়েছিলেন উইলিয়াম হান্টার। শতাব্দীর পুরনো এই জরাজীর্ণ এই ভবনটি আজ বরিশাল বিভাগীয় জাদুঘর-এ রূপ নিয়েছে। ১৯৭৯ সালের দিকে পি.ডব্লিউ.ডি বরিশাল এর এই পুরোনো কালেক্টরেট ভবনকে ব্যবহার অনুপযোগী ঘোষণা ও ১৯৮৪ সালের দিকে ভবনটি পরিত্যক্ত ঘোষণা করা হয়। ২০০৪ সালে বাংলাদেশ সরকার এই ভবনটি সংরক্ষিত পুরাকীর্তি ঘোষণা করে গেজেট বিজ্ঞপ্তি প্রকাশ করে। ২০০৫ সালে প্রতœতত্ত্ব অধিদপ্তরের কাছে পুরাতন কালেক্টরেট ভবন হস্তান্তর করা হয়।


title: কালেক্টরেট ভবন, বরিশাল

text: ২০০৫ সালে এই ভবন সংস্কার করে বিভাগীয় জাদুঘরে রূপান্তর করা হয়। ২০০৬ সালে কালেক্টর ভবনের সংস্কার শেষ হয় এবং বিভাগীয় জাদুঘরে রূপান্তরিত করা হয়। ২০০৭ সালের শেষ দিকে এই প্রকল্পের কাজ শেষ হয়।


title: প্রাচীন কাজির মসজিদ

text: প্রাচীন কাজির মসজিদ বা কাজীর মসজিদ বাংলাদেশের রংপুর বিভাগে অবস্থিত একটি প্রাচীন মসজিদ। কুড়িগ্রাম জেলার উলিপুর উপজেলার অন্তর্গত এই প্রাচীন স্থাপনাটি বাংলাদেশ প্রত্নতত্ত্ব অধিদপ্তর এর তালিকাভুক্ত সংরক্ষিত প্রত্নতত্ত্ব। মসজিদটি উলিপুর উপজেলার থেকে প্রায় ৮ কিলোমিটার পশ্চিমে দলদলিয়া ইউনিয়নে অবস্থিত।


title: প্রাচীন কাজির মসজিদ

text: এর নির্মাতা ও সময় কাল সম্পর্কে সঠিক ধারণা পাওয়া না গেলেও এর পুব দেয়ালে যে ফারসি ভাষায় খোদাই করা শিলালিপি পাওয়া গিয়েছে তা থেকে জানা যায়, মসজিদটির নির্মাতা হচ্ছেন কাজী কুতুবুদ্দিন। তার নামানুসারে এর নামকরণ করা হয় কাজীর মসজিদ। ধারণা করা হয়, তিনি ছিলেন এ উপমহাদেশে ধর্ম প্রচার করতে আসা রাসুল (সা.) এর সাহাবি ছিলেন।


title: প্রাচীন কাজির মসজিদ

text: কাজীর মসজিদ তিনটি গম্বুজ আছে। মসজিদটির পুরনো ভবন বেশ বড় এবং এটি শক্ত ভিত্তির ওপর নির্মিত। এটি নির্মাণের জন্য ব্যবহার হয়েছে ইট, পাথর ও সুরকি। এটি যখন আবিষ্কার করা হয় তখন এর চার পাশে ছিল জঙ্গল। তা দেখে বোঝা যায় এটি অনেক আগে নির্মিত। এর গায়ে একটি শিলালিপি আছে। মসজিদের পুবদিকে প্রাচীনকালের সানবাঁধানো একটি পুকুর আছে। মসজিদের উত্তরে ঈদগাহ ও পশ্চিমে কবরস্থানসহ প্রায় ৩ একর জমি ইটের প্রাচীর দিয়ে ঘিরে রাখা হয়েছে।


title: জাতীয় জলপথ ৫

text: জাতীয় জলপথ ৬ ভারতের পশ্চিমবঙ্গ ও ওড়িশা রাজ্যে অবস্থিত।এই জলপথের মোট দৈর্ঘ্য ৬২০ কিলোমিটার।এই জলপথকে ২০০৮ সালে কেন্দ্র সরকার জাতীয় জলপথ হিসাবে ঘোষনা করে।জলপথটি তালচের-ধামরা,গেওখালি-চারসবাতি এবং চরসবতি থেকে পূর্ব উপকূলিও খাল হয়ে ধামরা বন্দর পর্যন্ত বৃস্তিত।


title: হান্ডিয়াল জগন্নাথ মন্দির

text: হান্ডিয়াল জগন্নাথ মন্দির পাবনা জেলার চাটমোহর উপজেলায় অবস্থিত বাংলাদেশর অন্যতম একটি প্রাচীন মন্দিতর ও পুরাকীর্তি। এটি চাটমোহর উপজেলার হান্ডিয়াল গ্রামে অবস্থিত বলে স্থানীয়ভাবে একে হান্ডিয়াল মন্দির হিসেবেও ডাকা হয়ে থাকে। এটি উপজেলা সদর থেকে ১৮ কিলোমিটার দক্ষিণে অবস্থিত।


title: হান্ডিয়াল জগন্নাথ মন্দির

text: প্রত্নতত্ত্ববিদগণ ধারণা করেন, জগন্নাথ মন্দিরটি ১৫ শতকের শুরুর দিকে নির্মাণ করা হয়েছিল। আবার কেউ কেউ এটি ১৫৫০ সালে নির্মিত হয়েছিল বলে ধারণা করেন। তবে মন্দিরের গায়ে পাওয়া শিলালিপি অনুসারে জানা যায়, ১৫৯০ সালে ভবানীপ্রসাদ নামে জনৈক এক ব্যক্তি মন্দিরটি সংস্কারের কাজ করেছিলেন।


title: হান্ডিয়াল জগন্নাথ মন্দির

text: হান্ডিয়াল মন্দিরটি এক দরজা বিশিষ্ট একটি ছোট মন্দির যা ইট ব্যবহার করে তৈরি করা হয়েছে। মঠটির উপরের দিকেই সিঁড়ি ক্রমশই ছোট হয়ে গিয়েছে। মন্দিরের মাসনের দেয়ালে ট্যারাকোটার নকশা করা রয়েছে ও পুরো মঠটি একটি শক্ত ভিত্তির উপর প্রতিষ্ঠিত।


title: হান্ডিয়াল জগন্নাথ মন্দির

text: পুরো মন্দিরটি চারদিকে দেয়াল দ্বারা আবদ্ধ ও এর পাশেই অপেক্ষাকৃত নতুন আরও দুটি মন্দির রয়েছে। জগন্নাথ মন্দিরটি বর্তমানেও পূজা অর্চনার কাজে ব্যব্হার করা হয়ে থাকে। এতে একটি মন্ডপসহ ছোট একটি রথও রয়েছে।


title: খোদার পাথর ভিটা

text: খোদার পাথর ভিটা বগুড়ার মহাস্থানগড়ে অবস্থিত একটি ঢিবি বা ভিটা। এটি বাংলাদেশের একটি প্রত্নতাত্ত্বিক স্থান।


title: খোদার পাথর ভিটা

text: এই ভিটার ধ্বংসাবশেষ পাল শাসনামলের প্রথম দিকের (আনুমানিক খ্রিস্টীয় আট শতক) বলে জানা গেছে। ১৯৭০ সালে এ ঢিবি বা ভিটাতে খননকার্য করে একটি মন্দির এবং তার সাথে ছোটখাটো কিছু প্রত্নতাত্ত্বিক নিদর্শন পাওয়া যায়। এই ঢিবির উপরিভাগে গ্রানাইট পাথরের একটি বিশাল চৌকাঠ পাওয়া যায় এবং এ থেকেই স্থানীয় জনগণ ঢিবির এমন অদ্ভুত নামকরণ করেছে। এখানে খননকার্যের ফলে প্রাপ্ত খোদাইকৃত প্রস্তর খন্ডগুলির মধ্যে একই সারিতে আসীন অবস্থায় তিনটি বৌদ্ধমূর্তি পাওয়া গিয়েছিল। যা বর্তমানে বরেন্দ্র গবেষণা জাদুঘরে রক্ষিত আছে। এখনও মাটির নিচে চাপা পড়া অবস্থায় আছে প্রত্নস্থলটির কাঠামোর ধংসাবশেষ। শুধু বিশাল চৌকাঠটি এখানে দেখা যায়।


title: খোদার পাথর ভিটা

text: আয়তাকার এই বৌদ্ধ মন্দিরটি ছিল পূর্বাভিমুখী। এর মেঝে ছিল পাথরে বাঁধানো। পাথরে বাঁধানো ভিতের উপরের দেয়াল ছিল ইটের তৈরী যা কাদামাটিতে গাঁথা। আনুমান করা হয় দরজার চৌকাঠের বাজু, দরজার উপরের দিকের অলংকৃত অংশ এবং সরদল পাথর দিয়ে নির্মিত ছিল। এখানকার গ্রানাইট পাথরের চৌকাঠটিতে দরজার হুড়কো লাগাবার দুইটি ছিদ্র দেখা যায়। এছাড়া উপরের দিকে রয়েছে ফোকর এবং উদ্গত ফুলের নকশা। এখানে হিন্দু ও মুসলমানরা নগ্ন পায়ে এই চৌকাঠটিতে দুধ ঢেলে ভক্তি নিবেদন করত এবং যা বর্তমানেও প্রচলিত আছে।


title: হাজী বাবা সালেহ মাজার

text: হাজী বাবা সালেহ মাজার ও মসজিদ সুলতানি আমলে নির্মিত প্রত্নতাত্ত্বিক নিদর্শন। এটি নারায়ণগঞ্জ জেলার বন্দরে উপজেলার অন্তর্ভুক্ত সালেহ নগর এলাকায় অবস্থিত।


title: হাজী বাবা সালেহ মাজার

text:
হাজী বাবা সালেহ মাজার এর অবস্থান নারায়ণগঞ্জ জেলার বন্দরে উপজেলায় শীতলক্ষ্যা নদীর পূর্বতীরবর্তী সালেহ নগর এলাকায় ।
হাজী বাবা সালেহ মসজিদ এর গায়ে প্রাপ্ত শিলা লিপি থেকে জানা যায়, ১৫০৫ খ্রীষ্টাব্দে সুলতান আলাউদ্দিন হোসেন শাহের আমলে হাজী বাবা সালেহ নামের একজন আমির নির্মাণ করেছিলেন। শিলালিপিতে বাবা সালেহ নির্মিত তিনটি মসজিদের উল্লেখ পাওয়া যায়। যেগুলো হচ্ছে- ১৪৮১ খ্রীষ্টাব্দে নির্মিত বাবা সালেহ মসজিদ যেটি বর্তমানে শাহী মসজিদ নামে স্থানীয় ভাবে পরিচিত, ১৪৯৫ খ্রীষ্টাব্দে আজিম নগর এলাকায় নির্মিত একটি মসজিদ এবং ১৫০৫ খ্রীষ্টাব্দে নির্মিত হাজী বাবা সালেহ মসজিদ। সম্ভবত বাবা সালেহ হজ্জব্রত পালন করে আসার পর মসজিদটি নির্মাণ করেছিলেন বলে এটির নামকরণ হাজী বাবা সালেহ মসজিদ করা হয়ছিল। ১৫০৬ খ্রীষ্টাব্দে হাজী বাবা সালেহ পরলোকগমন করলে মসজিদ সন্নিহিত এলাকায় তাকে সমাহিত করা হয়। তার উপর একটি সমাধি সৌধ গড়ে উঠলে হাজী বাবা সালেহ মাজার নামে সুপরিচিত হয়।
পুনঃনির্মাণের কারণে হাজী বাবা সালেহ মাজার ও মসজিদের আদি রূপটি সম্পূর্ণ পরিবর্তন হয়ে গেছে।


title: হান্নান শাহ

text: ব্রিগেডিয়ার জেনারেল (অব.) আ স ম হান্নান শাহ (জন্ম: ১১ অক্টোবর, ১৯৪১ - মৃত্যু: ২৭ সেপ্টেম্বর, ২০১৬), একজন বাংলাদেশি রাজনীতিবিদ। তিনি ১৯৯১ সালে বাংলাদেশ সরকারের মন্ত্রিসভার সদস্য ছিলেন। এছাড়া তিনি বাংলাদেশের অন্যতম রাজনৈতিক দল বিএনপি’র জাতীয় স্থায়ী কমিটির সদস্য ছিলেন।


title: হান্নান শাহ

text: ১১ অক্টোবর ১৯৪১ সালে গাজীপুরের কাপাসিয়ার ঘাগটিয়া গ্রামে জন্মগ্রহণ করেন হান্নান শাহ। তাঁর বাবার নাম ফকির আবদুল মান্নান। তাঁর বাবা ১৯৬৫ থেকে ১৯৬৮ সাল পর্যন্ত পাকিস্তান সরকারের মন্ত্রী ছিলেন। হান্নান শাহ এর স্ত্রীর নাম নাহিদ হান্নান। তাঁদের এক মেয়ে শারমিন হান্নান সুমি এবং দুই ছেলে শাহ রেজাউল হান্নান ও শাহ রিয়াজুল হান্নান।


title: হান্নান শাহ

text: ১৯৬২ সালে তৎকালীন পাকিস্তান সেনাবাহিনীতে কমিশন পাওয়া হান্নান শাহ বাংলাদেশের মুক্তিযুদ্ধের সময়ে অন‌্য বাঙালি সেনা কর্মকর্তাদের সঙ্গে পাকিস্তানের কারাগারে বন্দি ছিলেন। ১৯৭৩ সালের সেপ্টেম্বরে বাংলাদেশে ফিরে তিনি বাংলাদেশ সেনাবাহিনীতে যোগ দেন। এইচ এম এরশাদ সরকারের সময় তিনি বাংলাদেশ সেনাবাহিনী থেকে অবসরে যান।


title: হান্নান শাহ

text: সেনাবাহিনী থেকে অবসরের পর এরশাদ সরকারের সময়ে বাংলাদেশ কৃষি উন্নয়ন করপোরেশনের (বিএডিসি) চেয়ারম্যানের দায়িত্ব পেয়েছিলেন হান্নান শাহ। ১৯৮৩ সালে ওই পদ ছেড়ে তিনি বিএনপিতে যোগ দেন। বিএনপিতে যোগদানের শুরুতে তিনি ঢাকা মহানগর বিএনপির যুগ্ম আহ্বায়ক হিসেবে দায়িত্ব পালন করেন। দলের সাংগঠনিক সম্পাদক (ঢাকা বিভাগ) হিসেবে ১৯৮৬ থেকে ১৯৯৩ সাল পর্যন্ত দায়িত্ব পালন করেন। তিনি ১৯৯৩ থেকে ২০০৯ সাল পর্যন্ত চেয়ারপার্সন খালেদা জিয়ার উপদেষ্টা কাউন্সিলের সদস‌্য হিসেবে তিনি দায়িত্ব পালন করেন।


title: হান্নান শাহ

text: হান্নান শাহ ১৯৯১ সালের নির্বাচনে গাজীপুর-৪ আসন (কাপাসিয়া) থেকে সংসদ সদস্য নির্বাচিত হন। তিনি ১৯৯১ সালের বাংলাদেশ সরকারের পাট ও বস্ত্র মন্ত্রণালয়ের মন্ত্রী হিসেবে দায়িত্ব পালন করেন। ২০০৯ সালের পঞ্চম জাতীয় কাউন্সিল অনুষ্ঠিত হলে তাঁকে বিএনপি’র সবোর্চ্চ ফোরাম জাতীয় স্থায়ী কমিটির সদস্য করা হয়। হান্নান শাহকে, এ বছর অনুষ্ঠিত ষষ্ঠ কাউন্সিলেও তা বহাল থাকে। ২০১৬ সালে অনুষ্ঠিত দলের ষষ্ঠ জাতীয় কাউন্সিলে তাঁর এই পদ বহাল ছিলো।


title: হান্নান শাহ

text: ২৭ সেপ্টেম্বর ২০১৬ তারিখে সিঙ্গাপুরের র‌্যাফেলস হার্ট সেন্টারে চিকিৎসাধীন অবস্থায় তাঁর মৃত‌্যু হয়। মৃত্যুকালে তাঁর বয়স হয়েছিল ৭৪ বছর।


title: নবরত্ন মন্দির

text: নবরত্ন মন্দির সিরাজগঞ্জ জেলার উল্লাপাড়া উপজেলায় অবস্থিত বাংলাদেশের একটি প্রাচীন মন্দির ও প্রত্নতাত্ত্বিক স্থাপনা। এটি উপজেলার হাটিকুমরুল গ্রামে অবস্থিত বলে একে হাটিকুমরুল নবরত্ন মন্দির নামেও ডাকা হয়। তবে স্থানীয়ভাবে এটি দোলমঞ্চ নামেও পরিচিত। বাংলাদেশে আবিষ্কৃত নবরত্ন মন্দিরসমূহের মধ্যে এটিই সবচেয়ে বড়।


title: নবরত্ন মন্দির

text: নবরত্ন মন্দিরটি আবিষ্কারের সময় এখানে কোন শিলালিপির অস্তিত্ব ছিল না বলে এর নির্মাণকাল সম্পর্কে সঠিক তথ্য পাওয়া যায় না। তবে জনশ্রুতি অনুসারে, মন্দিরটি ১৬৬৪ সালের দিকে রামনাথ ভাদুরী নামে স্থানীয় এক জমিদার নির্মাণ করেছিলেন। তবে কেউ কেউ মনে করেন আরও পরে, মন্দিরটি বাংলার নবাব মুর্শিদকুলি খানের সময়কাল ১৭০৪ থেকে ১৭২৮ সালের মধ্যে কোন এক সময় নির্মাণ করা হয়েছিল।


title: নবরত্ন মন্দির

text: কিংবদন্তী অনুসারে, রামনাথ ভাদুরী দিনাজপুরের তৎকালীন রাজা প্রাণনাথের বন্ধু ছিলেন। ভাদুরী তাঁর বন্ধুকে তাঁর রাজ্যের রাজস্ব পরিশোধে একবার সাহায্য করেছিলেন। তারই ফলস্বরূপ প্রাণনাথ দিনাজপুরের কান্তনগর মন্দিরের অদলে সিরাজগঞ্জে এই মন্দিরটি নির্মাণ করে দেন। আবার কেউ কেউ মনে করেন ভাদুরী তার নিজস্ব অর্থ ব্যয় করেই এই মন্দির নির্মাণ করেছিলেন।


title: নবরত্ন মন্দির

text: নবরত্ন মন্দিরটি তিনতলাবিশিষ্ট ও এর দেয়ালে প্রচুর পোড়ামাটির নকশা করা রয়েছে। শক্ত একটি মঞ্চের উপর স্থাপিত মন্দিরটির আয়তন ১৫ বর্গমিটার এর উপর। যে স্তম্ভগুলোর মাধ্যমে মন্দিরটি দাঁড়িয়ে রয়েছে তার প্রতিটি স্তম্ভের দৈর্ঘ্য ১৫.৪ মিটার ও প্রস্থ ১৩.২৫ মিটার। নবরত্ন নামটি এসেছে মন্দিরের উপর বসানো নয়টি চূড়া থেকে যেগুলো বর্তমানে প্রায় ধ্বংস হয়ে গিয়েছে।


title: নবরত্ন মন্দির

text: নবরত্ন মন্দিরটি ৭টি বারান্দা ও ৫টি দরজার সমন্বয়ে গঠিত। নবরত্ন মন্দিরের পাশাপাশি আরও তিনটি মন্দির রয়েছে।


title: মরুভূমির যুদ্ধ

text: মরুভূমি যুদ্ধ হচ্ছে সেই সকল যুদ্ধ যা মরুভূমিতে হয়। মরুভূমিতে ব্যবহৃত যুদ্ধ উপাদান কখনও কখনও আরো বেশী বিপজ্জনক হতে পারে।সৈন্যদলের কাছে মরুভূমি ভূখণ্ড একটি ঠান্ডা পরিবেশের থেকে দ্বিতীয় সবচেয়ে আতিথেয়তাশূণ্য পরিবেশ হয় । কম আর্দ্রতা, চরম গরম/ঠান্ডা এবং প্রতিবন্ধকতার অভাব আর বন্য-জীবন এই সকল কারনে ইলেক্ট্রনিক ডিভাইস, নজরদারি এবং আক্রমণের জন্য জনহীন বিমান বর্ধিত হারে ব্যবহার হয়।


title: মরুভূমির যুদ্ধ

text: মরুভূমির অনুর্বরতার জন্য শহরগুলি লুন্ঠন অপরিহার্য হয়ে দাঁড়ায় বিশেষ করে গুরুত্বপূর্ণ সম্পদের ওপর নিয়ন্ত্রণ বজায় রাখার জন্য, ক্ষমতা নিশ্চিত করার জন্য (প্রাথমিকভাবে পরিষ্কার পানি) এবং ভাল সামরিক সরবরাহ করা জন্য। এমন প্রচলিত যুদ্ধবিগ্রহে এই শহরগুলি প্রায় নিজেদের প্রতিরোধ ব্যবস্থার জন্য প্রস্তুত থাকতো।


title: মরুভূমির যুদ্ধ

text: অনেক মরুভূমি আছে যা লক্ষণীয়ভাবে চেনার উপায় খুব কম, তাই চাল চালার মত কৌশলের মাধ্যমে একটি মরুভূমি দুঃস্বপ্নে পরিণত করতো সেনাদল। সেই সময়ে সেনাবাহিনী বিস্তার ভ্রমণ করার জন্য অশ্বারোহী বাহিনীর ঘোড়া প্রায়ই ব্যবহার করতো কারণ কঠোর মরুভূমিতে উদ্যম যোদ্ধা বা সৈনিক, যারা ইতিমধ্যে একটি উচ্চ জলবিয়োজন ঝুঁকিতে থাকতো উচ্চ তাপমাত্রা দিনগুলির কারণে।


title: মরুভূমির যুদ্ধ

text: গতিশীলতা অপরিহার্য ছিল একটি সফল মরুভূমি যুদ্ধের জন্য। এটা ব্যাখ্যা করে যুদ্ধে ভারী বর্ম ব্যবহারের , যেমন El Alamein দ্বিতীয় বিশ্ব যুদ্ধে । এটা উল্লেখ করা হয়েছে যে, গতিশীলতা খুব গুরুত্বপূর্ণ মরুভূমি যুদ্ধে জন্য। যুদ্ধে কখনও কখনও নৌ ব্যস্ততা অনুরূপ যুদ্ধ শুরু হতে পারে, যেখানে প্রকৃত অঞ্চল দখল করা একজনের ট্যাংক (বা জাহাজ) এর অবস্থানের থেকে কম গুরুত্বপূর্ণ ভাবে দেখা হয়।


title: মরুভূমির যুদ্ধ

text: অনেক শত্রু আছে মরুভূমি যোদ্ধাদের। এরা অন্তর্ভুক্ত করে বিমান এবং ট্যাংক গুলোকে , যা অত্যন্ত ভয়প্রদর্শনকারী অস্ত্র হতে পারে মরুভূমি গেরিলাদের নিকট, কারণ এটাই হচ্ছে সামান্য তম উপায় তাদের সন্য দলের সমান বল তৈরি করতে। উপরন্তু,খুব সামান্য কয়েক জায়গা আছে মরুভূমি পরিবেশে যা এইসকল অস্ত্র থেকে নিজেদের আড়াল করার জন্য।


title: মরুভূমির যুদ্ধ

text: আরেকটি সমস্যা হল বালিয়াড়ি বা বালির পাহাড়, গতিশীলতা ৬০% হ্রাস করে।


title: মরুভূমির যুদ্ধ

text: পানির অভাব এবং চরম তাপ সৃষ্টি করতে পারে জটিলতা যখন মরুভূমি যুদ্ধ চলে। আরেকটি প্রাণঘাতী শত্রু হচ্ছে স্থলমাইন। এটি একটি মারাত্মক ডিভাইস এবং তার গুরুত্ব কম করে দেখা হয় (আন্ডাররেটেড)। এটা সনাক্ত করা কঠিন এবং গতিশীলতা কে অস্বীকার করতে পারেনা। পানির অভাবে ঘাঁটি পরিবর্তন হতে পারে,এক অবস্থান থেকে আরেক অবস্থানে খোঁজা হয় পানির উৎস।


title: কোঠাবাড়ির থান

text: কোঠাবাড়ির থান মুলত মোগল আমলে গড়ে উঠা একটি থান বা খানকা, যেটি বর্তমানে কোঠাবাড়ির থান নামে পরিচিতি । এর গঠনশৈলী থেকে ধারণা করা হয়, এটি সম্রাট জাহাঙ্গীর এর আমলে নির্মিত হয়েছিল । সেসময় সম্রাটের কয়েকজন দেওয়ান এই কোঠাবাড়িতে একটি দুর্গ নির্মাণ করার কাজ করেন এবং রাজ্য রক্ষার জন্য সৈন্যদের নিয়ে এখানেই অবস্থান করতেন । এই থান নিয়ে অনেক কুসস্কার রয়েছে সকলের মাঝে । অনেকেই বলেন একজন সিদ্ধ পুরুষ বা সাধু তার নিজের কবরের ওপর তার নিয়ন্ত্রিত জিনের দ্বারা এটি নির্মাণ করিয়ে নেন , কিন্তু কাজ না শেষ হতেই যখন মোরগ ডেকে উঠে তখন তারা ভাবে সকাল হয়ে গেছে সকাল হয়ে গেছে তাই নির্মাণ শেষ না করেই চলে জায় । সূর্য ওঠার আভাস দিয়ে মোরগ ডেকে ওঠে। ১৯৩৭ সাল থেকে সকলে এখানে নামাজ পড়া এবং মানত করা শুরুে করে, যা বর্তমানে তেমনই চলছে । স্থানটি বর্তমানে প্রত্নতত্ত্ব বিভাগের নিয়ন্ত্রনে রয়েছে ।


title: কোঠাবাড়ির থান

text: সাতক্ষীরা জেলার কলারোয়া উপজেলা থেকে কয়েক মাইল দূরেই কোঠাবাড়ি থান অবস্থিত ।


title: কোঠাবাড়ির থান

text: কোঠাবাড়ি থান এর পাশেই রয়েছে ৫টি বড় পাথর । এই পাথরগুলোর কারুকাজ দেখে সহজেই অনুমান করা যায় যে, এটি কোন পিলারের ভাঙা অংশ । এই থানের মূল দালানের পুরুত্ব প্রায় ৬ ফুট, এখানে রয়েছে বেশকিছু টেরাকোটা ইট, যেগুলোতে পদ্মফুল, মানুষ, লতাপাতা, হাতিসহ বিভিন্ন ধরনের ছবি অঙ্কিত আছে । এগুলো দেখে ইতিহাসবিদগণ সহজেই অনুমান করেন এটি মোঘল শাসনামলের কোন সময়ে তৈরি । এই থান বর্তমানে প্রায় ধ্বংসাবশেস অবস্থায় রয়েছে । থানের বিভিন্ন জায়গায় দেয়াল ভেদ করে কিছু বটগাছ রয়েছে । অনেককাল এটি লোকচক্ষুর অন্তরালে ঢাকা ছিল । এটি আবিস্কারের পরে ১৯৩৭ সাল এর দিকে কুসংস্কার এর বশিভুত হয়ে সকলে নামাজ পড়া ও মানত করা শুরু করে । বর্তমানে নামাজ পড়া বন্ধ হলেও মানত এর প্রচলন রয়েছে । প্রতি শুক্রবার এখানে থানে 'মিসকিন মেলা' এবং মানতকারীদের সমাবেশ বসে। বর্তমানে এই স্থানটি বাংলাদেশ সরকারের সংরক্ষিত স্থাপনা হিসাবে নিয়ন্ত্রনে রয়েছে ।


title: গাজী শামছুর রহমান

text: গাজী শামছুর রহমান (১৯২১ - ১২ আগস্ট, ১৯৯৮) একজন স্বনামধন্য বাংলাদেশী আইনবিদ ও আইন সংস্কারক, বিচারক, বাগ্মী, ভাষাবিদ, গ্রন্থকার, বিশিষ্ট কলামিস্ট এবং টেলিভিশন ও বেতার ব্যক্তিত্ব। তিনি বাংলায় আইন বিষয়ক গ্রন্থ রচনায় অগ্রণী ভূমিকা পালন করেন। তার রচিত গ্রন্থ সংখ্যা শতাধিক। তিনি ১৯৮৫ সালে বাংলাদেশ সরকার কর্তৃক প্রদত্ত সর্বোচ্চ বেসামরিক সম্মান একুশে পদক-এ ভূষিত হন।


title: গাজী শামছুর রহমান

text: শামছুর রহমান ১৯২১ সালে বাংলাদেশের খুলনা জেলার ডুমুরিয়ার চুকনগর গ্রামে জন্মগ্রহণ করেন। তিনি আলীগড় মুসলিম বিশ্ববিদ্যালয় থেকে আইন বিষয়ে এলএলবি ও এলএলএম পাশ করেন।


title: গাজী শামছুর রহমান

text: শামছুর রহমান বিশ্ববিদ্যালয় থেকে পাশ করার পর জেলা জজ হিসেবে যোগদান করেন। সরকারের যুগ্ম সচিব হিসেবে তিনি চাকরী থেকে অবসর গ্রহণ করেন। এছাড়া বাংলাদেশ প্রেস ইনস্টিটিউট ও বাংলা একাডেমির চেয়ারম্যান হিসেবে দায়িত্বরত ছিলেন কিছুদিন।


title: গাজী শামছুর রহমান

text: শামছুর রহমান বরিশাল জেলার চাখারের বেগম জামাল আরা রহমানকে বিয়ে করেন। বেগম জামাল সম্ভ্রান্ত পরিবারের উচ্চশিক্ষিত বিদুষী মহিলা। তাদের সন্তান আইনুন নিশাত বাংলাদেশ প্রকৌশল বিশ্ববিদ্যালয়ের অধ্যাপক ছিলেন। বর্তমানে তিনি ব্র্যাক বিশ্ববিদ্যালয়ের উপাচার্য।


title: গাজী শামছুর রহমান

text: আইন বিষয়ক


title: গাজী শামছুর রহমান

text: ইসলামিক আইন


title: গাজী শামছুর রহমান

text: হিন্দু আইন


title: গাজী শামছুর রহমান

text: ইসলামিক গ্রন্থ


title: গাজী শামছুর রহমান

text: রম্যরচনা


title: গাজী শামছুর রহমান

text: স্মৃতিকথা


title: গাজী শামছুর রহমান

text: বিবিধ